[കൊറോണ കാലത്ത് മഹാവ്യാധികളുടെ ചരിത്രം, എഴുത്തുകള് വായിക്കുമ്പോള് : ആദ്യഭാഗങ്ങള് ഇവിടെ -(1)\n, (2) )\nസമ്പന്നര് സുരക്ഷിത ഇടം തേടി പലായനം ചെയ്യുന്നു, പോക്കിടങ്ങളില്ലാത്ത പാവങ്ങള്; 1665-ലെ ലണ്ടന് നഗരം: 'പ്ലേഗ്: ഒരു വാര്‍ഷിക പത്രിക'\nരതിയും മൃതിയും നന്മതിന്മകളും; പ്ലേഗ് കാലത്ത് ഡെക്കാമറോണ് കഥന ചികിത്സ നടത്തിയ ആശ്ലേഷങ്ങള്\nമഹാമാരി, സ്വവര്‍ഗ പ്രണയം, തത്വചിന്ത, ബംഗാളില് നിന്നെത്തിയ കോളറ; കൊറോണക്കാലത്ത് 'ഡെത്ത് ഇന് വെനീസ്' ഇങ്ങനെ വായിക്കാം\n(''Happy town. People live according to different systems. The Plague: abolishes all systems. But they die all the same. Doubly useless. A philosopher is writing an 'anthology of insignificant actions'. He will keepadiary of the plague, from the point of view", - Albert Camus - Note Books 1935-1942)\nപ്ലേഗ് ആദ്യം 'സിംബോസിയ'ത്തില് അച്ചടിച്ചുവരുമ്പോള് ഈ കുറിപ്പുകള് അതില് ചേര്‍ത്തിരുന്നു. പിന്നീട് അവ കമ്യുവിന്റെ പുസ്തകത്തില് ഇടം പിടിക്കുകയും ചെയ്തു. വിവിധ വ്യവസ്ഥകളില് 'സന്തുഷ്ട'രെന്നു കരുതുന്ന ഒരു പറ്റം ആളുകളുടെ ജീവിതത്തെ അപ്പാടെ തന്നെ ശിഥിലമാക്കി തീര്‍ക്കുകയും ക്രമരാഹിത്യത്തിലേക്ക് എത്തിക്കുകയും ചെയ്യുന്നു പ്ലേഗ്. അതുകൊണ്ടു തന്നെ ക്രമവും ക്രമരാഹിത്യവും ഒരുപോലെ അര്‍ത്ഥശൂന്യമായി തീരുന്ന, അസംബന്ധ ജീവിതവ്യവഹാരത്തിന്റെ ആത്യന്തികമായ രാഷ്ട്രീയവും സത്താപരമായ ശൂന്യതയും പകരുന്ന കൃതിയാണ് ആല്‍ബേര് കമ്യുവിന്റെ പ്ലേഗ് (The Plague). സന്തുഷ്ട നഗരം എന്ന വാക്കിലാണ് ഈ നോവല് അവസാനിക്കുന്നതെന്നതും ശ്രദ്ധേയമാണ്. സന്തുഷ്ടി എന്ന പ്രശ്‌നപരിസരത്തെ പല തലങ്ങളില് സമീപിക്കുന്നതാണ് ഈ അസന്തുഷ്ട രചന - ഇരുള് പടര്‍ത്തി വികസിക്കുന്നതും ഇരുള് തേടിപ്പോകുന്നതുമാണ് ഇതിലെ വഴിത്താരകളത്രയും.\nമഹാവ്യാധികള്, ശരീരത്തില് മാത്രം തുടങ്ങുകയും അവസാനിക്കുകയും ചെയ്യുന്നതല്ല. ശരീരശാസ്ത്രപരമായി വ്യവച്ഛേദിക്കപ്പെടുന്ന തരത്തില് ചികിത്സകള് കണ്ടെത്തപ്പെട്ടിട്ടുള്ളതോ കണ്ടെത്തപ്പെടാനിടയുള്ളതോ ആയ ശരീരബാഹ്യങ്ങളായ ഏതൊക്കെയോ അണുക്കളുടെ വിലാസലീലകള് മാത്രവുമല്ല. ശരീരത്തില് ആണ് അവ ആദ്യം അടയാളപ്പെടുത്തുന്നതെന്നതും ശരീരത്തെയാണ് അത് അതികഠിനങ്ങളായി ശിക്ഷിച്ചുകൊണ്ടിരിക്കുകയെന്നതും വാസ്തവം തന്നെ. എന്നാല് അവയ്‌ക്കൊക്കെ ഉപരിയായ ഒരുപാട് തലങ്ങള് വ്യാധികള്‍ക്ക്, സവിശേഷമായി മഹാവ്യാധികള്‍ക്ക് വന്നുപെടുന്നുണ്ട്.\nവ്യക്തിയുടെ ശരീരത്തില് നിന്നും സമൂഹത്തിന്റെ ശരീരത്തിലേക്കും കാലങ്ങളിലേക്കും അത് സഞ്ചരിച്ചുകൊണ്ടിരിക്കുന്നു. അത് കാലങ്ങളായി വ്യഷ്ടിയുടെയും സമഷ്ടിയുടേയും സ്വത്വത്തില് അടിഞ്ഞുകൂടിക്കിടക്കുന്ന, അമര്‍ത്തിവെച്ചിരിക്കുന്ന പലതിന്റേയും പുറത്തുചാടലും സ്വയം വെളിപ്പെടുത്തലും ആയിത്തീരും. അതിനുമപ്പുറം നമ്മുടെ അനുഭവങ്ങളെ ലംബമായും തിരശ്ഛീനമായും നയിച്ചുകാണ്ടുപോയി അത് പല കാലങ്ങളിലേക്കും നമ്മെ എത്തിക്കുകയും ചെയ്യും.\nനമ്മുടെ രാഷ്ട്രീയ ബോധ്യങ്ങളെ അത് പുന:പരിശോധിക്കാന് ആവശ്യപ്പെടും. വിശ്വാസങ്ങളുടെ മേലെ അസ്വസ്ഥമാക്കുന്ന ഒരുപാട് ചോദ്യങ്ങളുയര്‍ത്തും. ശരീരവ്യാധികളുടെ ക്ലേശങ്ങള്‍ക്കിടയിലും അതികഠിനങ്ങളായ മനോസഞ്ചാരങ്ങള് കൊണ്ടു പൊറുതി മുട്ടിക്കും. വ്യവസ്ഥകളുടെ അര്‍ത്ഥശൂന്യതകളെ കുറിച്ചു വെളിച്ചപ്പെടുത്തും. അര്‍ഥങ്ങളുണ്ടെന്ന, വ്യവസ്ഥകളുണ്ടെന്ന, സുരക്ഷകളുണ്ടെന്ന വിശ്വാസങ്ങളെ അത് അപനിര്‍മ്മിക്കും. തീക്കാറ്റുപോലെയാകും അക്കാലം. ഈ തീയുടെ പരിസ്ഫുരണങ്ങള് നിറയുന്ന ആല്‍ബേര് കമ്യുവിന്റെ രചനയാണ് പ്ലേഗ്. ഒരുപാട് പാഠാന്തരങ്ങള് സൃഷ്ടിക്കപ്പെടുകയും ഏറെ വായിക്കപ്പെടുകയും ചെയ്ത കൃതി. അസ്തിത്വവാദകാലത്തെ ഏറ്റവും സ്വാധീനത സൃഷ്ടിച്ച കൃതി. ഏറെ പഠനങ്ങള്‍ക്കും അന്വേഷണങ്ങള്‍ക്കും നിമിത്തമായ പുസ്തകം. അതുകൊണ്ടു തന്നെ പ്ലേഗിനെക്കുറിച്ച് എഴുതുന്നതൊക്കെ, എഴുതപ്പെട്ടവയുടെ മേലെയുള്ള എഴുത്തുകളായി തീരുകയാവും ചെയ്യുക. തനിക്കു കാണാനാവാത്ത ദുരിതങ്ങളുടെ പങ്കുപറ്റാതിരിക്കുന്ന മനുഷ്യരുടെ കഴിവുകേടില് കമ്യു ആശങ്കാഭരിതനാകുന്നുണ്ട്.\nകോവിഡ് പോലെയുള്ള ഒരു മഹാവ്യാധിക്കു മധ്യേ ഇരുന്ന് ഇത് കുറിക്കുമ്പോള് ലോകമെമ്പാടുമുള്ള, വല്ലാതെ വേവലാതിപ്പെട്ടുകൊണ്ടിരിക്കുന്ന ജനതയെ കാണുന്നുണ്ട്. ഭയം കൊണ്ടു വിറങ്ങലിച്ച ജനത വീടുകളില് ജയിലറ എന്ന പോലെ കഴിയുകയാണ് ലോകത്ത് പല ഇടങ്ങളിലും. മരണത്തിന്റെ വലിയ കണക്കുകളാണ് ഓരോ ദിവസവും പുറത്തുവരുന്നത്. ഭൂമിയില് നിന്നും നോക്കി കാണുന്നതിലേറെ നാടിന്റെ ആകാശ ചിത്രങ്ങള് നമ്മളെ ഭയപ്പെടുത്തുന്നു. ഇലകള് നിറഞ്ഞുകിടക്കുന്ന, ആളുകളൊഴിഞ്ഞ നിരത്തുകള്. അവയിലേക്ക് ഉറ്റുനോക്കാന് തന്നെ ഭയം തോന്നുന്നു. ആഴ്ചകള്‍ക്കു മുന്‍പ് നമ്മുടെ കാലടികള് വീണുനിറഞ്ഞ അവിടങ്ങളൊക്കെ ഇപ്പോള് നിശ്യൂന്നതയുടെ മച്ചകങ്ങളായിരിക്കുന്നു.\nനമ്മുടെ നാട്ടില് അത്രമേല് ഭീതിദമായി തീര്‍ന്നിട്ടില്ലെങ്കിലും വീടുകളില് ദീര്‍ഘദിനങ്ങളിലേക്ക് അടയ്ക്കപ്പെടുന്നത് ആളുകളെ പല അവസ്ഥാന്തരങ്ങളിലേക്കും തള്ളി വിടുന്നുണ്ട്. പല തരത്തിലുള്ള ആധികള് അവരുടെ മനസ്സിലും ശിരസ്സിലും ശക്തം. മൂക്കുകുത്തുന്ന സമ്പദ് വ്യവസ്ഥയും ഇല്ലാതാകുന്ന തൊഴിലിടങ്ങളും ഭാവിയെ കുറിച്ചുള്ള തുറക്കപ്പെടാത്ത പുസ്തകങ്ങളും ഒക്കെ രോഗത്തെക്കാളേറെ അവരെ ശ്വാസം മുട്ടിക്കുന്നു. ആരിലാണ് ആശ്രയം കണ്ടെത്തുകയെന്ന ചോദ്യം അവരെ വല്ലാതെ പ്രതിസന്ധികളിലാക്കുന്നു. അതവരെ കടുത്ത അന്യവത്ക്കരണത്തിലേക്ക് കൊണ്ടുചെന്നെത്തിക്കുന്നു.\nഈ അന്യവത്ക്കരണത്തിന്റെ സാര്‍വജനീനത മറ്റൊരിടത്തില്, മറ്റൊരു കാലത്തില് ചര്‍ച്ച ചെയ്യുന്ന രചനയാണ് പ്ലേഗ്. അഞ്ചു ഭാഗങ്ങളിലായിട്ടാണ് അത് എഴുതപ്പെട്ടിരിക്കുന്നത്. 1940-കളിലെ അള്‍ജീരിയന് തീരനഗരമായ ഒറാന്റെ പശ്ചാത്തലത്തിലാണ് രചന. 1556,1678,1921,1931,1944 കാലങ്ങളിലൊക്കെ അവിടെ പ്ലേഗ് ബാധയുണ്ടായിട്ടുണ്ട്. 1849ല് ഇവിടെ കഠിനമായ കോളറയും. മഹാമാരി അനുഭവങ്ങളില് ഇവയെല്ലാം കാണാം.\nവ്യഥ, മരണം, ഇരുള്‍പ്പൊക്കങ്ങള്\nഒറാന് പട്ടണത്തില് എലികള് കൂട്ടം കൂട്ടമായി ചത്തു. ആദ്യ ഘട്ടത്തില് അതാരും ശ്രദ്ധിച്ചില്ലെങ്കിലും പൊകെപ്പോകെ മാധ്യമങ്ങളില് വലിയ വാര്‍ത്തയായി. ആളുകള് പരിഭ്രാന്തരായി. ആദ്യം വലിയ ഗൗരവമൊന്നും കാട്ടാതിരുന്ന നഗരഭരണാധികാരികള്‍ക്ക് പക്ഷെ ജനങ്ങളില് പടരുന്ന ആധി കണ്ടില്ലെന്ന് വയ്ക്കാന് സാധിച്ചില്ല. അവര് ചത്ത എലികളെ എല്ലാം കൂടി ശേഖരിച്ച് ദഹിപ്പിച്ചു കളയാനുള്ള നടപടികള് ചെയ്തു. എന്നാല് അത് ആ പട്ടണത്തെ കാത്തിരുന്ന മഹാവ്യാധി പടര്‍ച്ചയെ ത്വരിതപ്പെടുത്തുന്ന നടപടിയായി പോയെന്ന് പില്‍ക്കാല ചരിത്രം രേഖപ്പെടുത്തുകയും ചെയ്തു.\nഒറാന് പട്ടണത്തിലെ ചത്വരങ്ങളിലൊന്നിലായിരുന്നു നോവലിലെ മുഖ്യകഥാപാത്രം ഡോ. ബര്‍ണാഡ് റിയോക്‌സ് താമസം. ഒരു ദിവസം അദ്ദേഹം താമസിക്കുന്ന അപ്പാര്‍ട്ടുമെന്റുകളുടെ നോട്ടക്കാരനും വലിയ അടുപ്പക്കാരനുമായ എം. മൈക്കിള് വിശേഷപ്പെട്ട പനി ബാധിച്ച് മരിച്ചു. ഡോ. ബര്‍ണാഡ് റിയോക്‌സ് തന്റെ സഹപ്രവര്‍ത്തകനായ ഡോ. കാസ്റ്റലുമായി മൈക്കിളിന്റെ പനി സംബന്ധിച്ച് വിശദമായ ചര്‍ച്ച നടത്തി. മൈക്കിളിന്റെ മരണകാരണം പ്ലേഗ് ആയിരിക്കണമെന്ന നിഗമനത്തിലേക്ക് അവര് എത്തി. സഹപ്രവര്‍ത്തകരായ മറ്റു ഡോക്ടര്‍മാരുമായും സര്‍ക്കാര് അധികൃതരുമായും അവര് ആശങ്കകള് പങ്കുവെച്ചുവെങ്കിലും കേവലം ഒരു മരണത്തിന്റെ പേരില് ഈ നിഗമനത്തിലേക്ക് എത്തുന്നത് ശരിയല്ലെന്ന അഭിപ്രായമാണ് ഉണ്ടായത്. എന്നാല് കൂടുതല് മരണങ്ങള് ഓരോ ദിവസത്തിലും റിപ്പോര്‍ട്ട് ചെയ്യപ്പെട്ടതോടെ പകര്‍ച്ചവ്യാധിയുടെ വരവ് ഉള്‍ക്കൊണ്ടു തുടങ്ങി. മറ്റു പലരോഗങ്ങളും ബാധിച്ചിരുന്ന ഡോ. ബര്‍ണാഡ് റിയോക്‌സിന്റെ ഭാര്യയെ മറ്റൊരു നഗരത്തിലുള്ള സാനിട്ടോറയത്തിലേക്ക് മാറ്റി.\nഗൗരവം ആദ്യഘട്ടത്തിലേ വേണ്ട വണ്ണം ഉള്‍ക്കൊള്ളാന് വിമുഖത കാട്ടിയ അധികൃതര് മെല്ലെ നടപടികളിലേക്ക് കടന്നു. പട്ടണത്തിലപ്പാടെ മുന്നറിയിപ്പ് നോട്ടീസുകള് പതിക്കപ്പെട്ടു. രോഗത്തിന്റെ ഗൗരവം ആ നോട്ടീസുകളില് പ്രതിഫലിക്കപ്പെട്ടതായി തോന്നിയില്ല. പട്ടണത്തിലെ ആശുപത്രിയില് പകര്‍ച്ചവ്യാധിരോഗികള്‍ക്കായി പ്രത്യേക വാര്‍ഡ് തന്നെ തുറന്നു. പക്ഷെ അതിലെ 80 കിടക്കകളും വെറും മൂന്നു ദിവസങ്ങള് കൊണ്ടു നിറഞ്ഞു. മഹാമാരി കാട്ടുതീ പോലെ പടര്‍ന്നു. കൂടുതല് രോഗികള്, മരണങ്ങള്... ഇതോടെ വീടുകളൊക്കെ ക്വാറന്റൈന് ചെയ്തു. രോഗം ബാധിച്ചു മരിച്ചവരുടെ സംസ്‌കാര ശുശ്രൂഷകള്‍ക്ക് പ്രത്യേക നിബന്ധനകളും നിരീക്ഷണങ്ങളും ഏര്‍പ്പെടുത്തി.\nപ്ലേഗിനുള്ള സിറം അധികൃതര് എത്തിച്ചുവെങ്കിലും ആവശ്യത്തിനുമാത്രം ഉണ്ടായിരുന്നില്ല. രാജ്യത്തിന്റെ അടിയന്തരാവശ്യങ്ങള്‍ക്കായി കരുതിവെച്ച ധനശേഖരം ശോഷിച്ചുവന്നു. രോഗത്തിന്റെ ഊഷ്മാവ് ഓരോ നാളും ഉയര്‍ന്നുവന്നു. ആദ്യ നാല്പത്തിയെട്ട് മണിക്കൂറുകളില് 11 മരണങ്ങള്. ദിനം പ്രതി 30 ആളുകളെങ്കിലും വെച്ച് മരിക്കാന് തുടങ്ങിയതോടെ ഒറാന് പട്ടണം അടച്ചുപൂട്ടി നഗരകവാടങ്ങള്‍ക്കു തഴുതിട്ടു. പ്ലേഗ് ബാധ ഔദ്യോഗികമായി പ്രഖ്യാപിച്ചു. തപാലുകളും റെയില് വണ്ടികളും നിലച്ചു. പട്ടണവാസികള് രാജ്യത്തുനിന്നും മുറിച്ചുനീക്കപ്പെട്ടവരെപ്പോലെയായി. അത്യാവശ്യഘട്ടത്തില് മാത്രമായിരുന്നു ടെലിഫോണ് വിളിക്കാന് അനുമതി. ഹൃസ്വമായ ടെലിഗ്രാം സന്ദേശങ്ങളായി പുറത്തുള്ളവരുമായി ബന്ധപ്പെടാനുള്ള ഏക മാര്‍ഗം. ലോകവുമായുള്ള ബന്ധം അന്യമായതോടെ ആളുകള് അത്യന്തം തീവ്രമായ അനുഭവങ്ങളിലേക്ക് മൂക്കുകുത്തി. അവര് അന്തര്‍മുഖരും കടുത്ത വിഷാദങ്ങള്‍ക്ക് അടിമകളുമായി. പ്ലേഗ് വ്യക്തിശീലങ്ങളേയും സാമൂഹ്യശീലങ്ങളേയും ബാധിച്ചു. നഗരവാസികള് വ്യത്യസ്ത തരത്തിലാണ് തങ്ങള് എത്തിപ്പെട്ട പ്രതിസന്ധിയെ അഭിമുഖീകരിക്കാന് ശ്രമിച്ചത്.\nജോലി ആവശ്യത്തിനായി ഒറാനില് എത്തി കുടങ്ങിപ്പോയ പത്രപ്രവര്‍ത്തകനായ റെയ്മണ്ട് റാംബര്‍ട്ട് പാരിസിലേക്ക് മടങ്ങി ഭാര്യയ്‌ക്കൊപ്പം കഴിയാന് ശ്രമിച്ചു. പട്ടണത്തിന്റെ അധികാരികള് അതിനു അനുമതി നല്‍കാതെ വന്നപ്പോള് അദ്ദേഹം അവിടത്തെ അധോലോകത്തിന്റെ സഹായം തേടി. അവര്‍ക്കു പണം നല്‍കി, രഹസ്യമായി പുറത്തുകടക്കാമെന്ന പ്രതീക്ഷയില്. ജെസ്യൂട്ട് പാതിരിയും ആത്മീയ പ്രബോധകനുമായ ഫാദര് പാനലോക്‌സ് പട്ടണത്തിലെ തന്റെ ഖ്യാതി വളര്‍ത്താനുള്ള അവസരമായി അതിനെ മാറ്റി. പട്ടണവാസികളുടെ പാപം നിറഞ്ഞ പ്രവര്‍ത്തികള്‍ക്ക് ദൈവം നല്‍കിയ ശിക്ഷയാണ് പ്ലേഗ് എന്ന് അദ്ദേഹം പ്രചരിപ്പിക്കാന് ശ്രമിച്ചു. സാധാരണ സാഹചര്യങ്ങളില് ഇതിനൊന്നും ചെവികൊടുക്കാത്തവര് പോലും ഫാദര് പാനലോക്‌സിന്റെ വാക്കുകള്‍ക്കു പിന്നാലെ പോയി. മഹാമാരി മനുഷ്യരെ പലതരത്തില് മാറ്റിത്തീര്‍ത്തുകൊണ്ടേയിരുന്നു.\nകൊട്ടാര്‍ഡ് എന്ന നിഗൂഢമായി കാര്യങ്ങള് ചെയ്യുന്നയാള് കള്ളക്കടത്തുവഴി ഏറെ ധനം ഇക്കാലത്ത് നേടിയെടുക്കാന് ശ്രമിച്ചു. അജ്ഞാത കാരണങ്ങളാല് ഒറാനില് എത്തപ്പെട്ട ഷാങ് താര്യു, ഉള്ളിലെ വികാരങ്ങള് പ്രകടിപ്പിക്കാന് ഒരിക്കലും കൃത്യമായ വാക്കുകള് കണ്ടെത്താന് കഴിയാതെ പോകുന്ന ക്ലാര്‍ക്കും എഴുത്തുകാരനുമായ ജോസഫ് ഗ്രാന്റ്... ഇവരൊക്കെ മഹാവ്യാധിക്കാലത്ത് പലതരത്തില് ഡോ. ബര്‍ണാഡ് റിയോക്‌സിനൊപ്പം ചേര്‍ന്ന് രോഗികള്‍ക്ക് സാന്ത്വനവും സഹായവും ഒരുക്കി നല്‍കാന് തയാറായി. ഇത്തരത്തില് മഹാമാരി ഓരോരുത്തര്‍ക്കും ഓരോ പുതിയ ഉദ്യമങ്ങള് നല്‍കി, ജീവിതത്തിന് പുതിയ അര്‍ത്ഥങ്ങള് നല്‍കി. റെയ്മണ്ട് റാംബര്‍ട്ട് തന്റെ ഒളിച്ചുകടക്കാനുള്ള ശ്രമങ്ങളെ കുറിച്ച് ഷാങ് താര്യുവിനെ അറിയിക്കുന്നു. ഷാങ് താര്യു പക്ഷെ റാംബര്‍ട്ടിനെ നിരുത്സാഹപ്പെടുത്തി. ഡോ. ബര്‍ണാഡ് റിയോക്‌സിനെപ്പോലെ ഒരുപാടു പേര് തങ്ങളുടെ പ്രീയരെ വിട്ട് ഇവിടെ കഴിയുന്നുണ്ടെന്ന കാര്യം അയാള് പറഞ്ഞു. മനസ്സുമാറിയ റാംബര്‍ട്ട് മഹാമാരിയില് പെട്ടവരെ സഹായിക്കാന് ഡോ. ബര്‍ണാഡ് റിയോക്‌സിനൊക്കെ ഒപ്പം ചേരുകയായിരുന്നു.\nഓഗസ്റ്റ് മധ്യമായതോടെ കാര്യങ്ങള് കൂടുതല് വഷളായി. ജനങ്ങള് ആ നാട്ടില് നിന്നും ഓടിപ്പോകാന് തുടങ്ങി. അത്തരക്കാരെ പട്ടാളം വെടിവെച്ചിട്ടു. അക്രമവും പിടിച്ചുപറിയും വ്യാപകമായി. സര്‍ക്കാര് പട്ടാള നിയമവും കര്‍ഫ്യൂവും പ്രഖ്യാപിച്ചു. മരണം സംഭവിച്ചാല് അതിവേഗത്തില് മൃതദേഹങ്ങള് സംസ്‌കരിച്ചു. അധികാരികള് മാനുഷിക മുഖമേതുമില്ലാതെ നടപടികളെടുത്തു. മരിച്ചവരുടെ ബന്ധുക്കളുടേയോ രോഗികളുടേയോ കാര്യത്തില് അവര് ഒരു പരിഗണനയും വെച്ചില്ല. ഇതോടെ ജനങ്ങള് കൂടുതല് കൂടുതലായി അന്യവത്ക്കരിച്ചു. സ്വന്തം നാട്ടില് നാടുകടത്തപ്പെട്ടവരെപ്പോലെ അവര് കഴിഞ്ഞു. ഉള്ളില് തന്നെ തീര്‍ത്തും മുറിച്ചു മാറ്റപ്പെട്ടവരായി അവര് മാറി.\nതുടര്‍ന്നുള്ള മാസങ്ങളിലും രോഗം വര്‍ദ്ധിച്ചു. സാനിട്ടോറിയത്തില് കഴിയുന്ന തന്റെ ഭാര്യയുടെ നില വഷളായിക്കൊണ്ടിരിക്കുന്നതായി ഡോ. ബര്‍ണാഡ് റിയോക്‌സ് അറിയുന്നുണ്ടായിരുന്നു. പ്ലേഗ് ബാധിതരുടെ കഠോരാനുഭവങ്ങള് കണ്ടുകൊണ്ടിരുന്ന ആ ഡോക്ടറുടെ മനസ്സ് കല്ലുപോലെയായി മാറി. ഭാര്യയുടെ നില വഷളായി എന്നറിയുമ്പോഴും അദ്ദേഹം പ്ലേഗുബാധിതരുടെ മധ്യേ സേവനം തുടര്‍ന്നു. എന്നാല് കോട്ടാര്‍ഡിന് അത് നല്ല കാലമായിരുന്നു. എല്ലാവരും മഹാമാരിയുടെ പിന്നാലെ പോയപ്പോള് അയാള് കള്ളക്കടത്തിലൂടെ നല്ല വിളവെടുപ്പ് നടത്തി. കോട്ടാര്‍ഡും ഷാങ് താര്യുവും കൂടി ഓപ്പറ കണ്ടിരിക്കെ അതിലെ ഒരു അഭിനേതാവ് പ്ലേഗ് ബാധിച്ചു വീണു. റെയ്മണ്ടിന്, റാംബര്‍ട്ടിന് പിന്നിട് പട്ടണത്തിന് പുറത്തേക്ക് പോകാനുള്ള വഴിയൊരുങ്ങിയെങ്കിലും അത് വേണ്ടെന്ന് വെച്ചു. എവിടെയെങ്കിലും രക്ഷപ്പെട്ടോടുകയെന്നത് വല്ലാത്ത നാണക്കേടായി അയാള്‍ക്ക് തോന്നി.\nപ്ലേഗിനെ തുരത്തുന്നതിനുള്ള സിറം കുട്ടികളിലും മറ്റും പ്രയോഗിച്ച് പരാജയപ്പെടുന്നത് അവരുടെ കിടക്കയ്ക്കരുകില് ഡോ. ബര്‍ണാഡ് റിയോക്‌സ് വേദനയോടെ നോക്കി നിന്നു. ഫാദര് പാനലോക്‌സ് നിഷ്‌കളങ്കരായ കുട്ടികള് രോഗത്തിനിരയാകുന്നത് ക്രൈസ്തവ വിശ്വാസബന്ധിയായ പരീക്ഷണമാണെന്ന് പ്രബോധന പ്രസംഗത്തില് പറഞ്ഞു. വിശ്വസം വേണോ വേണ്ടയോ എന്ന ആത്യന്തിക ചോദ്യമാണ് ഈ പരീക്ഷണത്തിലൂടെ നടക്കുന്നതെന്നും അദ്ദേഹം വിശദീകരിക്കാന് ശ്രമിച്ചു. സഭ പ്ലേഗിനെ ചെറുക്കാനുള്ള എല്ലാതരത്തിലുള്ള പ്രവര്‍ത്തനങ്ങളുടേയും ഭാഗമായി തീരണമെന്ന് അദ്ദേഹം ആഗ്രഹിച്ചു. ഫാദര് പാനലോക്‌സ് വോളണ്ടിയര് സംഘത്തില് ചേര്‍ന്നിരുന്നു. വൈകാതെ അദ്ദേഹം ശയ്യാവലംബിയായി. ലക്ഷണങ്ങള് പ്ലേഗിന്റേതായിരുന്നില്ല. പ്ലേഗെന്ന് സ്ഥിരീകരിക്കാത്ത മരണമായി തീര്‍ന്നു അത്.\nഷാങ് താര്യുവും റംബാര്‍ട്ടും ഐസൊലേഷന് ക്യാമ്പിലെത്തിയപ്പോള് അവിടെ നേരത്തെ രോഗം ബാധിച്ച് മരിച്ച ജാക്വിസ് ഓത്തോണിന്റെ പിതാവും ഒറാന് മജിസ്‌ട്രേറ്റുമായ എം. ഓത്തോണിനെ കണ്ടു. ഓത്തോണിന്റെ ക്വാറന്റെന് കാലം അവസാനിച്ചിരുന്നു. തന്റെ മകന്റെ മരണം ഉണ്ടാക്കിയ ആഘാതത്തില് നിന്നും ശൂന്യതയില് നിന്നും പുറത്തുകടക്കുന്നതിനുവേണ്ടിയാണ് ഓത്തോണ് ആ ക്യാമ്പിലെ വോളന്റിയറായി തുടര്‍ന്നത്. ഷാങ് താര്യുവും റിയോക്‌സും കൂടി നാടിനെ നടക്കുന്ന മാഹാമാരിയുടെ ഓര്‍മ്മകളില് നിന്നും വിടുതല് നേടുന്നതിനായി കടലില് നീന്താനായി പോയി.\nജോസഫ് ഗ്രാന്റിനെ പ്ലേഗ് ബാധിച്ചു. തന്റെ എല്ലാ എഴുത്തുകളും കത്തിച്ചു കളയണമെന്ന് അദ്ദേഹം റിയോക്‌സിനെ ചട്ടം കെട്ടി. പക്ഷെ തീര്‍ത്തും അപ്രതീക്ഷിതമായി ഗ്രാന്റ് രോഗത്തില് നിന്നും മുക്തനായി. അയാള് തന്റെ പുസ്തകം വീണ്ടും എഴുതുന്നതിനും അകന്നു നില്‍ക്കുന്ന ഭാര്യയ്ക്കുള്ള കത്ത് പൂര്‍ത്തിയാക്കുന്നതിനും തീര്‍ച്ചയാക്കുന്നു.\nമെല്ലെ പ്ലേഗിന്റെ സംഹാരതാണ്ഡവത്തിന് ശമനമായി. ജനുവരി ആയതോടെ പ്ലേഗ് പൂര്‍ണമായും പിന്‍വാങ്ങിത്തുടങ്ങി. പട്ടണവാസികളെല്ലാവരും തന്നെ ചത്വര കവാടം തുറക്കുന്നതിനെ കുറിച്ചുള്ള ചര്‍ച്ചകളിലായി. ഓത്തോണിനു രോഗത്തെ അതിജീവിക്കാനായില്ല. കോട്ടാര്‍ഡ് ആവട്ടെ രോഗം ശമിക്കുകയും ജനജീവിതം സാധാരണ നിലയിലേക്ക് എത്തുകയും ചെയ്യുന്നതില് ഖിന്നനായിരുന്നു. തനിക്ക് വലിയ വരുമാനം നേടിത്തരുന്ന കള്ളക്കടത്ത് പഴയ രീതിയില് മുന്നോട്ടു കൊണ്ടുപോകാന് കഴിയാതെ വന്നതില് അയാള് വ്യസനിച്ചു. തന്നെ തെരഞ്ഞെത്തിയ ഉദ്യോഗസ്ഥരുടെ കണ്ണുവെട്ടിച്ച് അയാള് ഓടി . മഹാമാരി അവസാനഘട്ടത്തില് എത്തി നില്‍ക്കെ, ഷാങ് താര്യു പ്ലേഗിനു കീഴടങ്ങി. ഡോ.റിയോക്‌സിന്റെ ഭാര്യ മരണമടഞ്ഞതായ സന്ദേശം സാനിട്ടോറിയത്തില് നിന്നും എത്തി. ഫെബ്രുവരിയായതോടെ ഏവരും കാത്തിരുന്നതുപോലെ ചത്വര കാവടങ്ങള് തുറക്കപ്പെട്ടു. മറ്റു നഗരങ്ങളില് പാര്‍ത്തിരുന്നവര് കൂട്ടമായി അവിടേക്ക് എത്തി. അരക്കിറുക്കനായ കോട്ടാര്‍ഡ് വീട്ടില് നിന്നും പുറത്തേക്ക് വെടിയുതിര്‍ത്തു. അയാള് അറസ്റ്റിലായി. ഗ്രാന്റ് തന്റെ പുതിയ നോവലിന്റെ പണിപ്പുരയില് കയറി. റിയോക്‌സ് താന്റെ വ്യക്തിപരമായ സഹനത്തിന്റെ വസ്തുനിഷ്ഠമായ രേഖയായിട്ടാണ് ഈ പുരാവൃത്തം എഴുതിയതെന്ന കാര്യം പുസ്തകത്തിന്റെ അവസാന പുറങ്ങളില് രേഖപ്പെടുത്തുന്നു. താന് ആവട്ടെ വലിയ പീഡിത സമൂഹത്തിലെ അണിമയാണെന്നും അദ്ദേഹം തിരിച്ചറിയുന്നു.\nഅടച്ചിരിപ്പ്, അന്യവത്ക്കരണം, തുറവി\nഅന്യവത്ക്കരണത്തെയും സ്വത്വ പ്രതിസന്ധികളേയും പ്ലേഗ് പോലെ അഭിസംബോധന ചെയ്ത രചനകള് ചുരുങ്ങുമെന്നു തോന്നുന്നു. ആല്‍ബേര് കമ്യു തന്നെ മറ്റൊരിക്കല് എഴുതിയിരുന്നതുപോലെ, വായനക്കാരന് അറിയാന് സാധിക്കാത്ത ഒരു ആന്തരിക പ്രപഞ്ചം സൃഷ്ടിക്കാനാവാതെ പോകുന്ന അവസ്ഥ പ്ലേഗില് ഉടലെടുക്കുന്നില്ല (''The problem in art isaproblem of translation. Bad authors are those who write with reference to an inner context which the reader cannot know. You need to be two people when you write. Once again, the first thing is to learn to govern yourself").\nപ്ലേഗ് നമ്മെ നിരന്തരം പുതുക്കിക്കൊണ്ടിരിക്കുന്നു. അത് സ്വയം പുതുക്കപ്പെടുകയും ചെയ്തു കൊണ്ടിരിക്കുന്നു. പ്ലേഗ് എന്നത് രോഗാവസ്ഥ മാത്രമല്ല, അത് രോഗാതുരമായ സമൂഹത്തില് ചളി പൊട്ടി പുറത്തേക്ക് വമിപ്പിക്കുന്ന ഇണപ്പുകള് കൂടിയാകുന്നു. ഈ ഇണപ്പുകളില് രാഷ്ട്രീയമുണ്ട്, ധാര്‍മ്മികതയും വൈകാരിക വിഹ്വലതകളുമുണ്ട്. ശരീരത്തിന്റെ അപാരമായ വേവലാതികളുണ്ട്. ആല്‍ബേര് കമ്യു പ്ലേഗിനു നല്‍കുന്ന പാഠത്തിലെ രാഷ്ട്രീയ വ്യവഹാരം സൂക്ഷ്മവും തീവ്രവുമാകുന്നു. മഹാവ്യാധി അടച്ചിടുന്ന ഒറാന് ചത്വരങ്ങളുടെ കവാടം ഫാസിസത്തിന്റെ അടഞ്ഞ വഴികളിലേക്ക് നമ്മെ നയിക്കുന്നു. ഒരു കാലത്ത് നാസികളുടെ നിയന്ത്രണത്തിലായ ഫ്രാന്‍സിനെക്കുറിച്ചുള്ള അന്യാപദേശം അതില് നിറയുന്നുണ്ട്. ഫാസിസം പോലെ പ്ലേഗും മറ്റെവിടെ നിന്നും വന്നതല്ലെന്ന് എഴുത്തുകാരന് തിരിച്ചറിയുന്നുണ്ട്. ചത്തു വീണുകൊണ്ടിരുന്ന എലികളിലും വെയര് ഹൗസികളിലും എന്തിന് അവിടത്തെ അപ്പാര്‍ട്ടുമെന്‍രുകളില് പോലും അവ പതിയിരിക്കുന്നുണ്ട്. രോഗവും പ്രതിസന്ധികളും ഒറാന് നിവാസികള്‍ക്കൊപ്പം തന്നെയുണ്ട്. എക്കാലവും. വിശാല തലത്തില് അത് എല്ലാ ജനതകള്‍ക്കുമൊപ്പമുണ്ട്.\nകമ്യു എഴുതുന്നു: 'It was as though the very soil on which our houses were built was purging itself of an excess of bile, that it was letting boils and abscesses rise to the surface, which up to then had been devouring it inside,'\nമഹാമാരികള് വരുന്നത് ഇങ്ങനെയാണ്. നാല്‍ക്കാലികള് അവയെ ആദ്യം അറിയും. അവ ആദ്യം ഇരയാകുകയും ചെയ്യു. അവയുടെ ഘ്രാണങ്ങള് അതി തീഷ്ണങ്ങളായതുകൊണ്ടാവാം അത്ര പെട്ടന്ന് അവ തിരിച്ചറിയുന്നത്. മഹാവ്യാധി വാതില്‍ക്കല് എത്തി മുട്ടുന്നത് എലികളുടെ ചത്തൊടുങ്ങലിലും തുടര്‍ന്ന് മൈക്കിളിന്റെ മരണത്തിലും ഡോ. റിയോക്‌സ് തിരിച്ചറിയുന്നത് ഇത്തരത്തിലുള്ള അതിസംവേദനം കൊണ്ടു കൂടിയാവണം. മറ്റാരേക്കാളും തീവ്രമാകാം അദ്ദേഹത്തിന്റെ സംവേദനം. മറ്റു പല ഡോക്ടര്‍മാര്‍ക്കും ഈ സംവേദനം സാധ്യമാകുന്നതായി കൃതിയില് കാണുന്നില്ല.\n''It moved uncertainly, and its fur was sopping wet. The animal stopped and seemed to be trying to get its balance, moved forward again toward the doctor, halted again, then spun round on itself withalittle squeal and fell on its side. Its mouth was slightly open and blood was spurting from it. After gazing at it foramoment, the doctor went upstairs.''\nഎലികള് അറകളില് നിന്നും പുറത്തുവരുന്നത് തെരുവുകളില് മരിച്ചു വീഴുന്നതിന് വേണ്ടി മാത്രമായിത്തീരുന്നു. ആ സൂചകങ്ങളില് നിന്നും നഗരവാസികള് ഒന്നും പഠിച്ചില്ല. ആദ്യ മരണത്തിന്റെ പുലര്‍വേള ഖേദം നിറയ്ക്കുന്നതുവരെ ആ സൂചകങ്ങളിലേക്ക് അവര് കാര്യമായി എത്തിനോക്കിയില്ല. എത്തിനോക്കാത്ത അധികാരി, അവഗണിച്ചു പോകുന്ന ജനത, നിസ്സഹായത, പിന്നീടുള്ള ഖേദം... ഇവയൊക്കെ രാഷ്ട്രീയ വ്യവഹാരത്തിന്റെ വലിയ സൂചകങ്ങളാണ്. വലിയ പ്രാധാന്യമൊന്നും ഇല്ലാത്തവണ്ണം ചില്ലറ നോട്ടീസുകളും മറ്റും പതിക്കുന്നതിനപ്പുറത്തേക്ക് കാര്യങ്ങള് ആദ്യഘട്ടത്തില് എത്തിയില്ല. ഇത്തരം അവസ്ഥ, എല്ലാ കാലങ്ങളിലും എല്ലാ വ്യവസ്ഥകളിലും ദൃശ്യമാകുന്നതാണ്. കാരണം എല്ലാ വ്യവസ്ഥകളിലും ഫാസിസം കുടിയിരിക്കുന്നുണ്ട്.\n''Reviewing that first phase in the light of subsequent events, our townsfolk realized that they had never dreamed it possible that our little town should be chosen out for the scene of such grotesque happenings as the wholesale death of rats in broad daylight or the decease of concierges through exotic maladies.'''\nപക്ഷെ ഒടുവില് എല്ലാം അടച്ചിടേണ്ടി വരുന്നു. അതൊരു കനത്ത പരീക്ഷണകാലമാണ് ഒറാനിലെ ജനതയ്ക്കു നല്‍കുന്നത്. കലി ബാധിച്ചവര് തീവ്രാവേശഭരിതരാവുന്നു. മറ്റുള്ളവരാകട്ടെ, ഉള്ളിലെ മതില്‍ക്കെട്ടുകളില് മുട്ടി തകര്‍ന്നുവീഴുന്നു. വ്യാധി, ജീവിതത്തിന് പുതിയ അര്‍ത്ഥവും ആ അര്‍ത്ഥത്തിലെ തന്നെ ശൂന്യസ്ഥലങ്ങളും കാണിച്ചുകൊടുക്കുന്നു. പ്ലേഗ് അതിന്റെ ആഴത്തില് ഫാസിസത്തിന്റെ വൈറസിനേയും വഹിച്ചാണ് നിന്നിരുന്നത്. കമ്യുവിനെ സംബന്ധിച്ചിടത്തോളം പ്ലേഗ് ശരീരത്തെ ബാധിക്കുന്ന മഹാവ്യാധിയുടെ മാത്രം പുരാവൃത്തമായിരുന്നില്ല. ആ പട്ടണത്തെ ഒരിക്കലും വിട്ടു പോകാത്ത ഒന്നയി അത് നിലനില്‍ക്കുന്നു. മനുഷ്യാവസ്ഥയുടെ അതിയാഥാര്‍ത്ഥ്യം എന്ന നിലയില്. കമ്യുവിന്റെ പ്ലേഗ് അന്തമില്ലാത്ത ഒന്നാകുന്നു. അങ്ങനെയല്ല അതെന്ന് പലരും ധരിക്കുന്നുവെന്ന് മാത്രം. മഹാമാരി ഒരിക്കലും അവസാനിക്കുന്നതേയില്ല. (''They fancied themselves free, and no one will ever be free so long as there are pestilences.'')\nചരിത്ര പുസ്തകങ്ങള് തെരഞ്ഞുപോകുന്ന ഡോ. റിയോക്‌സ് ചരിത്രത്തില് പ്ലേഗ് ഒന്നേയുള്ളു എന്ന് കണ്ടെത്തുന്നു. അന്തമില്ലാതെ, കാലങ്ങളിലൂടെ, ജനതതികളിലൂടെ മാനവസിന്ധുവിന്റെ മഹാപ്രവാഹത്തിലൂടെ അത് സഞ്ചരിച്ചു കൊണ്ടിരിക്കുന്നു. ('I know positively that each of us has the plague within him; no one, no one on earth, is free from it.'') മനുഷ്യാവസ്ഥയുടെ ഒരിക്കലും അവസാനിക്കാത്ത ആക്രന്തനങ്ങള് അതിലുണ്ട്. വേദനയും നിശ്വാസവും അതിലുണ്ട്. പ്ലേഗ് എന്നത് മനുഷ്യന് തന്നെയാകുന്നു. അത് മനുഷ്യാവസ്ഥ തന്നെയാകുന്നു. ഒരിക്കലും അവസാനിക്കാത്ത മനുഷ്യാവസ്ഥയുടെ ദുരിത സഞ്ചാരങ്ങളുടെ, പോരാട്ടങ്ങളുടെ അര്‍ത്ഥശൂന്യതകളുടെ പേരാകുന്നു പ്ലേഗ്.\nഈ തിരിച്ചറിവോടെയാണ് ഡോ. റിയോക്‌സ് അസൈലത്തില് കഴിഞ്ഞത്. ആര്‍ക്കും വേണ്ടാത്ത, ഏകാന്തകളുടെ തീവ്രഭാരവും പേറി, അന്യവത്ക്കരണത്തിന്റെ തിരയിടികള് മാത്രം അനുഭവിച്ചയാള് അവിടെ കഴിഞ്ഞു. ആധുനികതയുടെ വൈവശ്യങ്ങളും നാരകീയതകളും അയാള് തിരിച്ചറിഞ്ഞു:\n''Sometimes at midnight, in the great silence of the sleep-bound town, the doctor turned on his radio before going to bed for the few hours' sleep he allowed himself. And from the ends of the earth, across thousands of miles of land and sea, kindly, well-meaning speakers tried to voice their fellow-feeling, and indeed did so, but at the same time proved the utter incapacity of every man truly to share in suffering that he cannot see.''\nഈ ലേഖനത്തിന്റെ തുടക്കത്തിലെ ഉദ്ധരണിയിലേയും നോവലിലെ അവസാന വാചകത്തിലേയും സന്തുഷ്ട നഗരം എന്ന വാക്ക് ശ്രദ്ധിക്കുക. ഒരു പാട് തലങ്ങള് അതിനു കൈവരുന്നത് നാം കാണുന്നു. നഷ്ടങ്ങളുടെ, ലോപങ്ങളുടെ, ഒക്കെ സന്തുഷ്ടിയാകുന്നു അത്. ദു:ഖങ്ങളുടേയും. അന്യവത്ക്കരണം ഒരു ചരിത്രഘട്ടത്തിന്റെ മാത്രം അവസ്ഥയല്ല. എല്ലാക്കാലത്തേയുമാകുന്നു. എല്ലാ വ്യവസ്ഥകളിലും ഫാസിസം കുടിയിരിക്കുന്നതുപോലെ അന്യവത്ക്കരണവും സാര്‍വജനീനമാകുന്നു. അന്യവത്ക്കരിയ്ക്കപ്പെട്ടവര്‍ക്കാവട്ടെ, എല്ലാം നഷ്ടമാകുന്നു. അവര്‍ക്ക് ലോകം തന്നെ ഇല്ലാത്ത അവസ്ഥ. പ്ലേഗ് എല്ലാത്തിനേയും എല്ലാവരേയും വിഴുങ്ങി. നോവലിന്റെ അന്ത്യത്തില് പ്രതിരോധ സിറം ലക്ഷ്യം കണ്ടു തുടങ്ങുന്നത് നാം കാണുന്നു. അതോടെ ഒറാന് പട്ടണത്തില് ആഹ്ലാദാരവങ്ങള് ദൃശ്യമായി.\nപക്ഷെ പ്ലേഗ് ഒരിക്കലും അവസാനിക്കില്ലെന്നും ഇത്തരം ആഘോഷങ്ങള് കാലബന്ധി മാത്രമാണെന്നും ഡോക്ടര് ബര്‍ണാഡ് റിയോക്‌സ് തിരിച്ചറിയുന്നു. ഇനിയും കാലങ്ങളിലൂടെ മരിച്ചുവിഴാനായി എലികള് സഞ്ചരിച്ചെത്തും. മനുഷ്യര് എലികളായി വീണ്ടും പരിണമിക്കും. ഡോക്ടര് ബര്‍ണാഡ് റിയോക്‌സ് ചരിത്ര പുസ്തകത്തില് കണ്ടെത്തിയവ ഓര്‍ത്തെടുക്കാന് ശ്രമിക്കുന്നു. ചരിത്രത്തിന്റെ ഖിന്നതകള് അദ്ദേഹം വര്‍ത്തമാനകാലത്തിലേയ്ക്കു ചേര്‍ത്തുവെയ്ക്കുന്നു.\n''It could be only the record of what had had to be done, and what assuredly would have to be done again in the never ending fight against terror and its relentless onslaughts, despite their personal afflictions, by all who, while unable to be saints but refusing to bow down to pestilences, strive their utmost to be healers. And, indeed, as he listened to the cries of joy rising from the town, Rieux remembered that such joy sialways imperiled. He knew what those jubilant crowds did not know but could have learned from books: that the plague bacillus never dies or disappesar for good; that it can lie dormant for years and years in furniture and linen-chests; that it bides its time in bedrooms, cellars, trunks, and bookshelves; and that perhaps the day would come when, for the bane and the enlightening of men, it would rouse up its rats again and send them forth to die inahappy city.''\nയഥാര്‍ത്ഥത്തില് പ്ലേഗ് ഇവിടെ, കമ്യുവിന്റെ അവസാന വാചകത്തില് നിന്നും തുടങ്ങുന്നതേയുള്ളുവെന്ന് തോന്നുന്നു. അവ കാലങ്ങള് താണ്ടി, ഒഴുകിയൊഴുകി നമ്മളിലേക്ക് എത്തുന്നു. ഒറാനിലെ മനുഷ്യര്‍ക്ക് ജ്ഞാനോദയം നല്‍കിയ എലികള്, ഇക്കുറി ഒരു പക്ഷെ എത്തിയത് കൊറോണ വൈറസുകളായിട്ടാവാം.\n1. The Plague, Albert Camus, Vintage International\n2. Note Books 1935-1942, Albert Camus,The Modern Library, NewYork,\n3. 2.Contagion Fables Are Really About, Jill Lepore, The Newyorker, March 23, 2020\n4.The Pandemic Imagination, Sidhartha Deb, The New Republic Magazine, March 16, 2020\n5.The Plague Narrative of Defoe and Camus, Illness as Metaphor By Raymond Stephanson, Modern Language Quarterly


നോട്ട് നിരോധനത്തിനും ജിഎസ്ടിയ്ക്കുമെതിരെ ആഞ്ഞടിച്ച് മന് മോഹന് സിംഗ്. | Gramajyothi News\nനോട്ട് നിരോധനത്തിനും ജിഎസ്ടിയ്ക്കുമെതിരെ ആഞ്ഞടിച്ച് മന് മോഹന് സിംഗ്.\nDecember 3, 2017 9:39 am Published by : Web Desk\nഅഹമ്മദാബാദ്: നോട്ട് നിരോധനത്തിനും ജിഎസ്ടിയ്ക്കുമെതിരെ ആഞ്ഞടിച്ച് മുന്‍പ്രധാനമന്ത്രിയും കോണ്‍ഗ്രസ് നേതാവുമായ മന് മോഹന് സിംഗ്. നോട്ട് നിരോധനം കൊണ്ട് നേട്ടമുണ്ടാക്കിയത് ചൈനയാണെന്നും ജിഎസ്ടി ഇന്ത്യന് സമ്ബദ് വ്യവസ്ഥയ്ക്ക് പ്രഹരമേല്‍പ്പിച്ചുവെന്നും അദ്ദേഹം പറഞ്ഞു. തിരഞ്ഞെടുപ്പിന് ദിവസങ്ങള് മാത്രം അവശേഷിക്കെ സൂറത്തിലെ വ്യാപാരികളെ അഭിസംബോധന ചെയ്ത് സംസാരിക്കുകയായിരുന്നു അദ്ദേഹം.\nകള്ളപ്പണം ഇല്ലാതാക്കാന് കഴിഞ്ഞില്ലെന്ന് മാത്രമല്ല, കള്ളപ്പണം സൂക്ഷിക്കുന്നവര്‍ക്ക് അത് വെളുപ്പിക്കാനുള്ള അവസരങ്ങള് നല്‍കിയെന്നും ഇത് പാവപ്പെട്ടവരെ മാത്രമാണ് ദുരിതത്തിലാക്കിയതെന്നും മന്‍മോഹന് സിംഗ് വ്യക്തമാക്കി.\nജിഎസ്ടിയും നോട്ട് നിരോധനവും സമ്ബദ്!വ്യവസ്ഥയ്ക്ക് ഇരട്ട പ്രഹരമാണ്. നിങ്ങള് വ്യാപാരികള് എത്രമാത്രം കഷ്ടപ്പാടുകളിലൂടെയാണ് പോയതെന്ന് ഞാന് തിരിച്ചറിയുന്നു. ഇത്രയും വലിയൊരു മണ്ടത്തരത്തില് നിന്ന് ഒന്നും പഠിച്ചിട്ടില്ല എന്നതാണ് മറ്റൊരു ദുരന്തം. നോട്ട് നിരോധനത്തില് നിന്നും കരകയറാനുളള പരിഹാരമാര്‍ഗങ്ങള് നോക്കാതെ ഒട്ടും തയ്യാറെടുപ്പില്ലാതെ ജിഎസ്ടിയും ജനങ്ങള്‍ക്ക് മേല് അടിച്ചേല്‍പ്പിച്ചു, മുന് പ്രധാനമന്ത്രി പറഞ്ഞു.\nഈ ഇരട്ട പ്രഹരം ഉത്പാദന രംഗത്തെ സാരമായി ബാധിച്ചു. മോര്‍ബിയിലെ കരകൗശല മേഖലയേയും വാപിയിലേയും രാജ്കോട്ടിലേയും വ്യവസായ മേഖലയുടേയും തകര്‍ച്ച നമ്മള് കാണുന്നതാണ്. ആവശ്യത്തിനനുസരിച്ച് ഉത്പാദം ഉണ്ടാക്കാന് നമ്മുടെ ആഭ്യന്തര ഉത്പാദന മേഖലയ്ക്കും സാധിക്കുന്നില്ല. ഈ സാഹചര്യത്തില് ചൈനയ്ക്കാണ് ഇത് ഗുണകരമാകുന്നത്, മന്‍മോഹന് സിംഗ് പറഞ്ഞു. ദരിദ്ര പശ്ചാത്തലം ചൂണ്ടിക്കാട്ടി പ്രസ്താവനകള് നടത്താറുളള പ്രധാനമന്ത്രി നരേന്ദ്രമോദിയേയും അദ്ദേഹം വിമര്‍ശിച്ചു.\nഎന്റെ താഴ്ന്ന പശ്ചാത്തലം കണക്കിലെടുത്ത് രാജ്യത്തെ ജനങ്ങളുടെ സഹതാപം എനിക്ക് വേണ്ട. ഈ വിഷയത്തില് പ്രധാനമന്ത്രിയുമായി ഒരു മത്സരത്തില് ഏര്‍പ്പെടാനും ഞാന് ആലോചിക്കുന്നില്ല മന്‍മോഹന് സിംഗ് കൂട്ടിച്ചേര്‍ത്തു.


ജോസഫിനെതിരെ അയോഗ്യത കൊണ്ടു വരണമെന്ന നിലപാട് കടുപ്പിച്ച് ജോസ് കെ മാണി; രാഷ്ട്രീയ തിരിച്ചടി ഭയന്ന് എൽഡിഎഫ്: കേരള കോൺഗ്രസ് തർക്കം എൽഡിഎഫിന് തലവേദനയാകുന്നു. | Kerala Speaks\nകോട്ടയം : വിപ്പ് ലംഘനവുമായി ബന്ധപ്പെട്ടു പി.ജെ. ജോസഫിനും മോന്‍സ് ജോസഫിനുമെതിരേ നല്‍കിയ അയോഗ്യതാ പരാതിയില് നിലപാട് കടുപ്പിച്ച് ജോസ് കെ. മാണി വിഭാഗം. ഇക്കാര്യത്തില് ഉടന് തീരുമാനം കൈക്കൊള്ളാന് സ്‌പീക്കറെ സമീപിക്കും. രണ്ടില ചിഹ്നം ജോസ് വിഭാഗത്തിന് അനുവദിച്ച തെരഞ്ഞെടുപ്പ് കമ്മിഷന് തീരുമാനം ഹൈക്കോടതി ഡിവിഷന് ബെഞ്ചും ശരിവച്ചതോടെയാണിത്. വിധി ജോസഫ് വിഭാഗത്തിനെതിരായ സാഹചര്യത്തില് അയോഗ്യതാ പരാതിയില് സ്‌പീക്കര് ഉടന് ഉചിതതീരുമാനം എടുക്കുമെന്നാണ് പ്രതീക്ഷയെന്ന് ജോസ് വിഭാഗം ജനറല് സെക്രട്ടറി സ്‌റ്റീഫന് ജോര്‍ജ് മംഗളത്തോട് പറഞ്ഞു. ജോസഫിനെയും മോന്‍സിനെയും അയോഗ്യരാക്കിയാല് ജോസഫ് വിഭാഗം ദുര്‍ബലമാകുമെന്നാണു ജോസ് വിഭാഗത്തിന്റെ കണക്കുകൂട്ടല്.\nഎന്നാല്, തെരഞ്ഞെടുപ്പ് പടിവാതില്‍ക്കല് നില്‍ക്കവെ മുതിര്‍ന്ന നേതാവായ ജോസഫിനെതിരേ നടപടി എടുത്താല് അത് രാഷ്‌ട്രീയതിരിച്ചടി ഉണ്ടാക്കുമെന്ന ആശങ്ക സി.പി.എമ്മിനുണ്ട്. മാത്രമല്ല ജോസഫിനെയും മോന്‍സിനെയും അയോഗ്യരാക്കിയാലും കോടതില്‍നിന്നു സ്‌റ്റേ ലഭിക്കാനുളള സാധ്യതയേറെയാണ്.\nസര്‍ക്കാരിനെതിരേ യു.ഡി.എഫ്. കൊണ്ടുവന്ന അവിശ്വാസത്തിലുളള വോട്ടെടുപ്പുമായി ബന്ധപ്പെട്ടാണ് അയോഗ്യതാവിഷയം ഉയര്‍ന്നത്. അവിശ്വാസപ്രമേയ ചര്‍ച്ചയില് പങ്കെടുക്കരുതെന്നാവശ്യപ്പെട്ട് പി.ജെ. ജോസഫിനും സി.എഫ്. തോമസിനും മോന്‍സ് ജോസഫിനും ജോസ് വിഭാഗത്തിന്റെ വിപ്പ് റോഷി അഗസ്‌റ്റിന് നല്‍കി. ചര്‍ച്ചയില് പങ്കെടുക്കണമെന്നാവശ്യപ്പെട്ട് റോഷി അഗസ്‌റ്റിനും എന്. ജയരാജിനും ജോസഫ് വിഭാഗത്തിന്റെ വിപ്പ് മോന്‍സ് ജോസഫും നല്‍കി.\nജോസഫ് വിഭാഗം അവിശ്വാസപ്രമേയ ചര്‍ച്ചയില് പങ്കെടുത്തു. പ്രമേയത്തെ അനുകൂലിച്ചു വോട്ടും ചെയ്‌തു. ജോസ് വിഭാഗം ചര്‍ച്ചയില്‍നിന്നു വിട്ടുനിന്നു. ഇതോടെയാണ് വിപ്പ് ലംഘനം ഉയര്‍ത്തി ഇരുവിഭാഗവും സ്‌പീക്കര്‍ക്കു പരാതി നല്‍കിയത്. ഇതിനിടെ, കേരള കോണ്‍ഗ്രസിന്റെ വിപ്പ് റോഷി അഗസ്‌റ്റിനാണെന്നു സ്‌പീക്കര് പ്രഖ്യാപിച്ചു. ജോസഫ് വിഭാഗം നല്‍കിയ പരാതിയില് നിയമസഭാസമ്മേളനം അവസാനിക്കുന്നതിനു മുമ്ബായി ഇരുവിഭാഗത്തിന്റെയും ഹിയറിങും നടത്തി. എന്നാല് ചിഹ്നവും പാര്‍ട്ടിയുടെ പേരും ആര്‍ക്കാണെന്ന തര്‍ക്കം കോടതിയില് എത്തിയതോടെ അയോഗ്യതാ പരാതിയില് ഉടന് തീര്‍പ്പ് വേണ്ടന്ന നിലപാടാണ് സ്‌പീക്കര് കൈക്കൊണ്ടത്.\nPrevious articleപലവട്ടം സ്വർണം കടത്തിയിട്ടുണ്ട്; ഒടുവിൽ കടത്തിക്കൊണ്ടുവന്ന ഒന്നര കിലോ സ്വർണ്ണം വഴിയിലുപേക്ഷിച്ചു: സ്വർണക്കടത്ത് സംഘം തട്ടിക്കൊണ്ടുപോയ യുവതിയുടെ വെളിപ്പെടുത്തൽ.\nNext articleപ്രായപൂർത്തിയാകാത്ത പെൺകുട്ടിയെ പ്രണയം നടിച്ചു പീഡിപ്പിച്ചു: ആക്ടിവിസ്റ്റിനെതിരെ പരാതിയുമായി ബിന്ദു അമ്മിണി; മതിയായ വിവരങ്ങൾ ഇല്ലാത്തതിനാൽ കേസെടുക്കാൻ സാധിക്കില്ല എന്ന് വ്യക്തമാക്കി പോലീസ്.


Jhanvi Kapoor back on the Dhadak sets - Malayalam Filmibeat\n| Published: Friday, March 9, 2018, 18:40 [IST]\nഅമ്മയുടെ അപ്രതീക്ഷിത വിയോഗത്തിന്റെ നടുക്കത്തില് നിന്നും മുക്തരായിട്ടില്ല ജാന്‍വിയും ഖുഷിയും. ആദ്യ സിനിമയായ ധഡകുമായി ബന്ധപ്പെട്ട് തിരക്കിലായതിനാല് ജാന്‍വിക്ക് ദുബായിലേക്ക് പോവാന് കഴിഞ്ഞിരുന്നില്ല. കുടുംബസുഹൃത്തായ മോഹിത് മര്‍വെയുടെ വിവാഹത്തില് പങ്കെടുക്കുന്നതിന് വേണ്ടിയായിരുന്നു താരകുടുംബം ദുബായിലേക്ക് പോയത്.\nതനിക്ക് പിന്നാലെ സിനിമയില് തുടക്കം കുറിക്കുന്ന ജാന്‍വിക്ക് പൂര്‍ണ്ണ പിന്തുണയുമായി ശ്രീദേവിയും ഒപ്പമുണ്ടായിരുന്നു. സിനിമയുമായി ബന്ധപ്പെട്ട ചര്‍ച്ചകളിലും ആദ്യ ഘട്ട ഷൂട്ടിങ്ങിലും താരപുത്രിക്കൊപ്പം അമ്മയുമുണ്ടായിരുന്നു. മകള്‍ക്കൊപ്പമിരുന്ന് ആദ്യ സിനിമ കാണുകയെന്ന മോഹം ബാക്കിവെച്ചാണ് താരം യാത്രയായത്.\nജാന്‍വി ധഡക്കില് ജോയിന് ചെയ്തു\nഅമ്മയുടെ വിയോഗത്തെ തുടര്‍ന്ന് സിനിമയില് നിന്നും ഇടവേളയെടുത്ത ജാന്‍വി സെറ്റില് ജോയിന് ചെയ്തുവെന്നുള്ള റിപ്പോര്‍ട്ടുകളാണ് ഇപ്പോള് പുറത്തുവന്നിട്ടുള്ളത്.\nധഡക്കിന്റെ ചിത്രീകരണത്തിനിടയിലെ ചിത്രങ്ങള് സോഷ്യല് മീഡിയയിലൂടെ വൈറലായിരുന്നു. ജാന്‍വി അമ്മയെ ഓര്‍മ്മിപ്പിക്കുന്നുവെന്നാണ് ആരാധകര് കമന്റ് ചെയ്തിട്ടുള്ളത്.\nശശാങ്ക് കൈയ്ത്തന് സെവിധാനം ചെയ്യുന്ന ധഡകിന്റെ ചിത്രീകരണം നിര്‍ത്തിവെച്ചിരിക്കുകയായിരുന്നു. ജാന്‍വിയുടെ തിരിച്ചുവരവിന് ശേഷം ചിത്രീകരണം തുടര്‍ന്നാല് മതിയെന്ന് നിര്‍മ്മാതാവായ കരണ് ജോഹര് നിര്‍ദേശിച്ചിരുന്നു.\nസൂപ്പര്‍താര പദവിയിലേക്ക് എത്തും\nശ്രീദേവിക്ക് പിന്നാലെ സിനിമയില് അരങ്ങേറുന്ന ജാന്‍വി അടുത്ത സൂപ്പര്‍താരമായി മാറുമെന്ന് ആരാധകര് ഇതിനോടകം തന്നെ പ്രവചിച്ചിരുന്നു. ജാന്‍വിയുടെ സിനിമയ്ക്കായി കാത്തിരിക്കുകയാണ് ആരാധകലോകം.\nനായകനായ ഇഷാന് ഖട്ടാറുമൊത്തുള്ള പ്രണയ രംഗങ്ങളാണ് ഇപ്പോള് ചിത്രീകരിക്കുന്നത്. അടുത്ത ആഴ്ച മുതല് കൊല്‍ക്കത്തയില് വെച്ചാണ് ചിത്രീകരണം നടത്തുന്നതെന്നും റിപ്പോര്‍ട്ടുകളുണ്ട്.\nജാന്‍വിക്കൊപ്പം സിനിമ കാണണം\nസിനിമയില് അഭിനയിക്കാനാണ് മകള്‍ക്ക് താല്‍പര്യമെന്ന് അറിഞ്ഞതോടെ പൂര്‍ണ്ണ പിന്തുണ നല്‍കി ശ്രീദേവി ഒപ്പമുണ്ടായിരുന്നു. ദുബായ് യാത്രയ്ക്കിടയില് ജാന്‍വിക്കായി പ്രത്യേക ഷോപ്പിംഗ് നടത്താനും ശ്രീദേവി തീരുമാനിച്ചിരുന്നു. ജാന്‍വിക്കൊപ്പമിരുന്ന് സിനിമ കാണുകയെന്ന മോഹം ബാക്കിയാക്കിയാണ് താരം യാത്രയായത്.\nJhanvi Kapoor back on the Dhadak sets.\nStory first published: Friday, March 9, 2018, 18:40 [IST]


ലക്ഷ്‌മിയുടെ സ്വര്‍ഗ്ഗരാജ്യം | mangalam.com\nWOMEN'S WORLD Fashion Trends Celebrity COLUMN Interview PARENTING COOKERY LITERATURE HOMEWOMENPERSONALITY ലക്ഷ്‌മിയുടെ സ്വര്‍ഗ്ഗരാജ്യം\nലക്ഷ്‌മി ബിനീഷ് Story Dated: Thursday, June 2, 2016 02:55\nLakshmi Ramakrishnan ബിസ്സിനസ്സില് മാത്രമല്ല അഭിനേത്രിയായും സംവിധായികയായും അവതാരകയായും തിള ങ്ങി നില്‍ക്കുന്ന ലക്ഷ്‌മി രാമകൃഷ്‌ണന് ജേക്കബിന്റെ സ്വര്‍ഗ്ഗരാജ്യത്തിലൂടെ മലയാള സിനിമാപ്രേക്ഷകരുടെ മനസ്സില് വീണ്ടും ഇടം നേടിയിരിക്കുന്നു. "എന്തിനിത് ചെയ്യുന്നുവെന്ന് ആദ്യം പലരും ചോദിക്കും, പക്ഷേ വിജയിച്ചു കഴിഞ്ഞാല് എങ്ങനെ ഇത് സാധിച്ചുവെന്നാണ് എല്ലാവര്‍ക്കും അറിയേണ്ടത്?" ആരോ എവിടെയോ കുറിച്ചിട്ട ഈ വരികള് ലക്ഷ്‌മി രാമകൃഷ്‌ണന് എന്ന അഭിനേത്രിയെക്കുറിച്ചാണെന്ന് വിശ്വസിച്ചാല് തെറ്റില്ല.\nബ്രാഹ്‌മണ കുടുംബത്തില് ജനിച്ച്, അതിനേക്കാള് യാഥാസ്‌തിതികമായൊരു കുടുംബത്തില് മരുമകളായ ലക്ഷ്‌മി, ഫാഷന് ഡിസൈനറായും സെലിബ്രിറ്റി കുക്കായും, ഇവന്റ് മാനേജ്‌മെന്റ് കമ്പനി ഉടമയായും അഭിനേത്രിയായും സംവിധായികയായുമൊക്കെ മാറി വിജയിച്ചത് ആത്മവിശ്വാസവും ഭര്‍ത്താവ് രാമകൃഷ്‌ണന്റെ പിന്തുണയും കൊണ്ടാണ്. കുടുംബപ്രേക്ഷകരുടെയും സിനിമാപ്രേക്ഷകരുടെയും മനസ്സില് മങ്ങലേല്‍ക്കാത്ത അഭിനയവിസ്‌മയമായി മാറിയ ലക്ഷ്‌മിയുടെ വിശേഷങ്ങളിലേക്ക്... നിറം മങ്ങാത്ത ബാല്യം\nപാലക്കാട്ടെ ഒരു ബ്രാഹ്‌മണ കുടുംബത്തില് തികച്ചും അവിചാരിതമായി ജനിച്ച കുട്ടിയാണ് ഞാന്. നാലു ചേച്ചിമാര്‍ക്കും ഒരു ചേട്ടനും ശേഷമുള്ള പെണ്‍കുട്ടി. ഞാന് ജനിക്കുമ്പോള് എന്റെ അമ്മ വിജയം കൃഷ്‌ണസ്വാമിക്ക് 38 വയസ്സുണ്ട്. ഗര്‍ഭപാത്രത്തില് ഞാന് തുടിച്ചു തുടങ്ങിയ സമയത്ത് എല്ലാവരും കരുതിയത് അമ്മയ്‌ക്ക് ട്യൂമറാണെന്നാണ്. അതുകൊണ്ട് തന്നെ പല തവണ എന്നെ കരിച്ചു കളയാനുള്ള ശ്രമം വരെ നടന്നു. അവസാനം അമ്മയുടെ ഉദരത്തില് ശക്‌തമായിത്തന്നെ ഞാന് വേരുറപ്പിച്ചു. അങ്ങനെ അച്‌ഛന് പി.കെ. കൃഷ്‌ണസ്വാമിയുടെ വയസ്സുകാലത്ത് ഞാന് ആ വീട്ടിലേക്ക് രംഗപ്രവേശം ചെയ്‌തു. ഞാനും മൂത്ത ചേച്ചിയും തമ്മില് 18 വയസ്സിന്റെ വ്യത്യാസമുണ്ടായിരുന്നു. സഹോദരങ്ങള്‍ക്ക് അനിയത്തിക്കാളേറെ മകളായിരുന്നു ഞാന്. രാഷ്‌ട്രീയ പ്രവര്‍ത്തനവും കുടുംബബിസിനസ്സുമൊക്കെയായി തിരക്കിലായിരുന്നു അച്‌ഛന്. കുടുംബത്തിന്റെ നെടുംതൂണായിരുന്നു അമ്മ. ഒരു തലമുറയുടെ വ്യത്യാസം എനിക്കുമവര്‍ക്കുമിടയില് പലപ്പോഴും ഉണ്ടായിട്ടുണ്ട്. ഇത്രയും പ്രായമുള്ള സഹോദരങ്ങള് എനിക്കു മാത്രമാണുണ്ടായിരുന്നത്. എങ്കിലും സ്‌കൂള് ജീ വിതമെല്ലാം ഞാന് ശരിക്കും ആസ്വദിച്ചു. പ്രത്യേകതയുള്ള, ഒരിക്കലും മായാതെ നില്‍ക്കുന്ന ബാല്യകൗമാരമായിരുന്നു എന്റേത്. അവിചാരിത മാംഗല്യം\nഅച്‌ഛന് അറുപതിനോടടുത്ത് പ്രായമായപ്പോള് എന്നെക്കുറിച്ചുള്ള ആശങ്കകളും കൂടി. അതുകൊണ്ട് 10-ാം ക്ലാസ് കഴിഞ്ഞപ്പോ ള് ബന്ധത്തില് നിന്നു വന്ന ഒരു വിവാഹാലോചന മുന്നോട്ടു കൊണ്ടുപോകാന് തീരുമാനിച്ചു. അങ്ങനെ 16-ാം വയസ്സില് രാമകൃഷ്‌ണനുമായി എന്റെ വിവാഹം നിശ്‌ചയിച്ചു. ഞാന് മേജറാകാന് വേണ്ടി രണ്ടു വര്‍ഷം വിവാഹം നീട്ടി വച്ചു. ആ രണ്ടു വര്‍ഷക്കാലവും എന്റെ ജീവിതത്തിലെ എല്ലാ തീരുമാനങ്ങളുമെടുത്തിരുന്നത് രാമിന്റെ വീട്ടുകാരായിരുന്നു. പത്താം ക്ലാസില് നല്ല മാര്‍ക്കുണ്ടായിരുന്നിട്ടും, വിക്‌ടോറിയ അടക്കം പല കോളജുകളില് നിന്നും അഡ്‌മിഷനു വിളിച്ചിട്ടും അവരെന്നെ പോകാനനുവദിച്ചില്ല. അവസാനം വീടിനടുത്തൊരു പ്രൈവറ്റ് കോളജില് ഞാ ന് പ്രീഡിഗ്രിക്കു ചേര്‍ന്നു. രാം കൈക്കുഞ്ഞായിരിക്കെ മരിച്ചതാണ് അമ്മ. അച്‌ഛനും, മക്കളില്ലാത്ത വലിയച്‌ഛനും വല്ല്യമ്മയും ചേര്‍ന്നാണ് അദ്ദേഹത്തെ വളര്‍ത്തിയത്. വിവാഹനിശ്‌ചയം കഴിഞ്ഞ് ഇടയ്‌ക്കിടയ്‌ക്ക് കോയമ്പത്തൂരുള്ള രാമിന്റെ വീട്ടിലേക്ക് അവരെന്നെ വിളിച്ചു കൊണ്ടുപോകും. അന്തര്‍ജ്‌ജന ജീവിതമായിരുന്നു അവിെട. സ്‌ത്രീകള് അടുക്കളയ്‌ക്ക് പുറത്തിറങ്ങാന് പാടില്ല, ഭക്ഷണം ഇഷ്‌ടപ്പെട്ടില്ലെന്ന് പറയാന് പാടില്ല, അഭിപ്രായ സ്വാതന്ത്ര്യമില്ല.. എന്തിന് മനസ്സു തുറന്നന്നൊന്നു ചിരിക്കാന് പോലും കഴിയില്ല. അവിടുത്തെ ജീവിതശൈലിയുമായി ഞാന് പൊരുത്തപ്പെടാനാണ് എന്നെ വിളിച്ചു കൊണ്ടു പോകുന്നത്. തികച്ചും അപരിചിതമായ ആ ലോകത്ത് ഒന്നും മനസ്സിലാവാതെ ഞാന് പകച്ചു നിന്നിട്ടുണ്ട്. അവസാനം 18 വയസ്സു തികഞ്ഞ് ഉടനെ തന്നെ അവരെന്നെ രാമിന്റെ ഭാര്യയായി ആ വീട്ടിലേക്ക് പറിച്ചുനട്ടു. വിവാഹസമയത്ത് അവര് എന്റെ അച്‌ഛനെയും അമ്മയെയും ഒന്ന് പരിഗണിച്ചിട്ടു പോലുമില്ല.\nപകച്ചു പോയ നാളുക ള്\nവല്ല്യച്‌ഛന് സ്‌ത്രീകളെന്നാല് അടിമയ്‌ക്കു തുല്യമായിരുന്നു. പറയുന്നതെല്ലാം അനുസരിക്കുന്ന ഒരു വാല്യക്കാരി, വല്ല്യമ്മ സത്യത്തില് അതായിരുന്നു. വല്ല്യച്‌ഛന് ശരിക്കും എക്‌സ്ട്രീം നേച്ചറായിരുന്നു. രാമിന്റെ കുടുംബം വല്ല്യച്‌ഛന് ചലിപ്പിക്കുന്ന ഒരു മെഷീനായിരുന്നു. അതില് പുതുതായി വന്നു ചേരുന്ന പാര്‍ട്‌സുകളായിരുന്നു ഞങ്ങള് ഓരോരുത്തരും. തിരിച്ച് പറയാനോ പ്രതികരിക്കാനോ ഉള്ള അവകാശം ഈ പാര്‍ട്‌സുകള്‍ക്കില്ല. എപ്പോഴും അദ്ദേഹത്തിന്റെ ഉപദേശം കൂടെയുണ്ടാകും. "ആരുടെയെങ്കിലും വീട്ടില് പോയാല് അവരുടെ ബെഡ്‌ഡില് കയറി ഇരിക്കരുത്, ഇരുന്നാല് അവരുടെ കുട്ടി നിനക്ക് ജനിക്കും" എന്നൊക്കെ പറഞ്ഞു തന്നിട്ടുണ്ട്. മുടി വിടര്‍ത്തിയിട്ട് നടന്നാലുടനെ അത് "രാമിന്റെ ആഹാരത്തില് വീണ് വയറ്റില് ചെന്ന് പ്രശ്‌നമുണ്ടായി രാം മരിച്ചു പോകു"മെന്നുമൊക്കെ പറഞ്ഞിട്ടുണ്ട്. വല്ല്യച്‌ഛന് പറയുന്ന പല കാര്യങ്ങളും എനിക്ക് മനസ്സിലാകാറില്ല, എങ്കിലും അത് അങ്ങനെ തന്നെ ചെയ്യണമെന്ന് അദ്ദേഹം വാശി പിടിക്കും. അന്നെനിക്ക് എല്ലാം കൗതുകമായിരുന്നു. ഞാനും രാമും തമ്മില് ഏഴു വയസ്സിന്റെ വ്യത്യാസമുണ്ട്. പക്ഷേ ആ ചുറ്റുപാടില് ജീവിച്ചു വളര്‍ന്നതു കൊണ്ട് അദ്ദേഹവും രണ്ടു ചേച്ചിമാരും ഒക്കെ സഹിക്കുകയായിരുന്നു. വല്ല്യച്‌ഛന് എല്ലാവരെയും കെയര് ചെയ്യും, പക്ഷേ അദ്ദേഹം പറയുന്നതിനപ്പുറം പോകാന് ആരെയും അനുവദിച്ചിരുന്നില്ല. എന്നെയും വളരെ ഇഷ്‌ടമായിരുന്നു. ശേഷം അടുത്തപേജില് വായിക്കുക...\nസാഹസികത ഏറെ ഇഷ്ടപ്പെടുന്ന പിയര് വൈല്‍ഡ് ലൈഫ് ഫോട്ടോഗ്രാഫി ഹോബിയാക്കിയതില് അത്ഭുതമില്ല. കാടിനു നടുവില്\nഅവഹേളനപരവും വ്യക്തിപരമായ അധിക്ഷേപങ്ങളും അശ്‌ളീല പദപ്രയോഗങ്ങളും ദയവായി ഒഴിവാക്കുക. അഭിപ്രായങ്ങള് മലയാളത്തിലോ ഇംഗ്ലീഷിലോ എഴുതുക. മംഗ്ലീഷില് എഴുതുന്ന അഭിപ്രായങ്ങള് പോസ്റ്റ് ചെയ്യുന്നതല്ല. ഇംഗ്ലീഷില് ടൈപ് ചെയ്ത് മലയാളമാക്കാനുള്ള സംവിധാനം ഏര്‍പ്പെടുത്തിയിട്ടുണ്ട് ടൈപ്പ് ചെയ്യാന് ഇവിടെ ക്ലിക്ക് ചെയ്യുക View the discussion thread. Related News ലക്ഷ്‌മിയുടെ സ്വര്‍ഗ്ഗരാജ്യം Ads by Google


ജനത്തിനു വേണ്ടിയോ ജനറം; സിറ്റിയിൽ ലോഫ്ലോറിനെ കാണാനേയില്ല | 28Oct2021\nജനത്തിനു വേണ്ടിയോ ജനറം; സിറ്റിയിൽ ലോഫ്ലോറിനെ കാണാനേയില്ല\nകൊച്ചി: കെ.യു.ആർ.ടി.സി.യുടെ ജനറം ലോ ഫ്ലോർ ബസുകളെ എവിടെ കാണാൻ കിട്ടുമെന്ന സംശയമാണ് യാത്രക്കാർക്ക്. തേവര ഡിപ്പോ കേന്ദ്രീകരിച്ചുള്ള പ്രവർത്തനങ്ങൾ ഏതാണ്ട് അവസാനിപ്പിച്ചു.\nനിലവിൽ എറണാകുളം ഡിപ്പോയിൽനിന്നുള്ള സർവീസുകൾ മാത്രമേയുള്ളൂ. അതുതന്നെ നാലെണ്ണമായി കുറഞ്ഞിരുന്നു. പ്രതിഷേധത്തെ തുടർന്ന് ഇപ്പോൾ 12 സർവീസുകളാക്കിയിട്ടുണ്ട്. അപ്പോഴും എറണാകുളം നഗരത്തിൽ ഒറ്റ സിറ്റി ലോ ഫ്ലോർ സർവീസ് പോലും തുടങ്ങാൻ തയ്യാറായിട്ടില്ല കെ.യു.ആർ.ടി.സി.\nലോക്ഡൗണിനു മുൻപുവരെ 42 സർവീസുകളാണ് തേവര ഡിപ്പോ കേന്ദ്രീകരിച്ച് നടത്തിയിരുന്നത്. അതിൽ സിറ്റി സർവീസുകൾ 11 എണ്ണമുണ്ടായിരുന്നു. ലോക്ഡൗണിനു ശേഷം ഒാട്ടം ആരംഭിച്ചപ്പോഴും 24 ദീർഘദൂര എ.സി. ബസും ഒരു ലോക്കൽ സർവീസും നടത്തിയിരുന്നു. പിന്നീട്, സർവീസുകൾ നാലാക്കി വെട്ടിക്കുറയ്ക്കുകയായിരുന്നു.\nപിന്നാലെ തേവര ഡിപ്പോയിലെ ജീവനക്കാരെ കൂട്ടത്തോടെ സ്ഥലംമാറ്റി. സ്ഥലംമാറ്റം കെ.യു.ആർ.ടി.സി.യെ തകർക്കുന്നതിന്റെ ഭാഗമാണെന്നാരോപിച്ച് ടി.ജെ. വിനോദ് എം.എൽ.എ. അടക്കം രംഗത്തുവരികയും ചെയ്തു. ഇനി കൂടുതൽ സർവീസുകൾ നടത്തണമെങ്കിൽ മറ്റു ഡിപ്പോയിൽ നിന്ന് ആളെ എത്തിക്കേണ്ടി വരും.\n42 ജനറം ബസുകൾ സർവീസിന് സജ്ജമാണെങ്കിലും ഇവ ഉപയോഗിക്കാതെ ഡിപ്പോയിലും ഗാരേജിലും കിടന്ന് തുരുമ്പെടുത്ത് നശിക്കുകയാണ്. എറണാകുളം - തിരുവനന്തപുരം എ.സി. ബസിൽനിന്നു മാത്രം 30,000 മുതൽ 50,000 രൂപ വരെ പ്രതിദിന വരുമാനം ലഭിക്കുന്നുണ്ട്. സിറ്റി സർവീസിൽ ഒരു ബസിൽനിന്ന് 18,000 മുതൽ 20,000 രൂപ വരെ വരുമാനം ലഭിച്ചിരുന്നു. ഇങ്ങനെ വരുമാനം ലഭിക്കുന്ന സർവീസുകൾ നിർത്താൻ എന്താണ് കാരണമെന്ന് ജീവനക്കാർക്കു പോലും അറിയില്ല. സിറ്റി സർവീസുകൾ തുടങ്ങുന്നതുമായി ബന്ധപ്പെട്ട് പല തവണ ചർച്ചകൾ നടന്നെങ്കിലും എല്ലാം പാതി വഴിയിൽ നിലച്ചു.


ശാന്തൻപാറ കൊലപാതകം; വസീമും ലിജിയും വിഷം കഴിച്ച നിലയിൽ, രണ്ടര വയസ്സുകാരി മരിച്ചു\nNov 9, 2019, 08:51 pm IST\nമുംബൈ: ശാന്തൻപാറയിൽ റിസോർട്ട് ജീവനക്കാരനായ റിജോഷിനെ കൊലപ്പെടുത്തിയ കേസിലെ പ്രതികളെ വിഷം കഴിച്ച നിലയിൽ കണ്ടെത്തി. ഗുരുതരാവസ്ഥയിൽ കണ്ടെത്തിയ ഇരുവരെയും മുംബൈ പന്വേലിലെ സർക്കാർ ആശുപത്രിയിൽ പ്രവേശിപ്പിച്ചിരിക്കുകയാണ്. ആശുപത്രിയിലെത്തിക്കും മുൻപെ റിജോഷിന്റെ രണ്ടര വയസ്സുള്ള മകൾ മരിച്ചു.\nമഹാരാഷ്ട്ര പൊലീസാണ് ഇവരെ വിഷം ഉള്ളിൽച്ചെന്ന നിലയിൽ കണ്ടെത്തിയത്. വസീമിന്റെ ബന്ധുക്കളെയും സുഹൃത്തുക്കളെയും കേന്ദ്രീകരിച്ചായിരുന്നു പൊലീസ് അന്വേഷണം. ഫോൺ രേഖകൾ പരിശോധിച്ച് നേരത്തേ കേരള പൊലീസ് സംഘം മുംബൈയില് എത്തിയിരുന്നു. അതിനിടെയാണ് ഹോട്ടൽ മുറിയിൽ വിഷം കഴിച്ച നിലയിൽ ഇവരെ കണ്ടെത്തിയ വിവരം അറിയുന്നത്.\nഭാഗികമായി കത്തിക്കരിഞ്ഞ നിലയിലുള്ള റിജോഷിന്റെ മൃതദേഹം കഴിഞ്ഞ ദിവസമാണ് പൊലീസ് കണ്ടെത്തിയത്. റിജോഷിനെ കൊന്നു കുഴിച്ചുമൂടിയതു താനാണെന്ന് ഏറ്റുപറയുന്ന ഫാം ഹൗസ് മാനേജര് കൂടിയായ വസീമിന്റെ വിഡിയോ സന്ദേശവും പൊലീസിന് ലഭിച്ചിരുന്നു.\n‘ഇത് ആഗ്രഹപൂർത്തീകരണത്തിന്റെ മുഹൂർത്തം, സുപ്രീം കോടതി വിധിയെ സർവ്വാത്മനാ സ്വാഗതം ചെയ്യുന്നു‘; എൽ കെ അദ്വാനി


| Updated: Wednesday, July 12, 2017, 14:59 [IST]\nയുവനടിയോടുള്ള നടന് ദിലീപിന്റെ ക്രൂരമായ പ്രവര്‍ത്തിയില് തളര്‍ന്നിരിക്കുകയാണ് സിനിമാലോകം. ദിലീപിനെ സ്‌നേഹിച്ചവരെയും എതിരാളികളെയും ഒരുപോലെ ഞെട്ടിച്ച സംഭവം. നടി ആക്രമിക്കപ്പെട്ട കേസില് ദിലീപിനെ ചോദ്യ ചെയ്തപ്പോഴും സിനിമാലോകം ആക്രമിക്കപ്പെട്ട നടിക്കും ദിലീപിനും പിന്തുണ അറിയിച്ചിരുന്നു. ഇപ്പോള് വ്യക്തമായ തെളിവുകളോടെ ദിലീപിനെ പോലീസ് അറസ്റ്റ് ചെയ്തപ്പോള് സിനിമാ ലോകത്തിന് ഒരു വാക്ക് പോലും പറയാന് കഴിയുന്നില്ല.\nസഹപ്രവര്‍ത്തകന്റെ ഭാഗത്ത് നിന്നുമുണ്ടായ പ്രവര്‍ത്തി തളര്‍ത്തിയെന്ന് പറയാതെ വയ്യെന്ന് നടി നവ്യാ നായര് പറഞ്ഞു. ദിലീപിനൊപ്പം ഒമ്പതോളം ചിത്രങ്ങളില് അഭിനയിച്ച നവ്യാ നായരാണ് ദിലീപിന്റെ ക്രൂരമായ പ്രവര്‍ത്തിയെ കുറിച്ച് തുറന്ന് പറഞ്ഞത്. മലയാള സിനിമയിലെ എല്ലാ അംഗങ്ങളെയും ഇതു വല്ലാതെ മുറിവേല്‍പ്പിച്ചു. അതുക്കൊണ്ട് തന്നെയാണ് എല്ലാ കാര്യങ്ങള്‍ക്കും പ്രതികരണവുമായി എത്തുന്നവര്‍ക്ക് പോലും ഒരു വാക്കു പോലും പറയാന് കഴിയാതെ വന്നതെന്ന് കരുതുന്നതായി നവ്യ പറഞ്ഞു.\nരണ്ടു പേരോടുമുള്ള സ്‌നേഹം\nഅത്ര സ്‌നേഹമായിരുന്നു മലയാള സിനിമാകുടുംബത്തിലെ എല്ലാവര്‍ക്കും. പരസ്യമായി പ്രതികരണം നല്‍കാന് മുതിരാതിരുന്നതും അതുക്കൊണ്ട് തന്നെയാണ് താന് കരുതുന്നതായും നവ്യ പറഞ്ഞു.\nസംഭവത്തില് അന്വേഷണവുമായി മുന്നോട്ടു പോകുന്ന സമയത്ത് ഊഹാപോഹങ്ങള്‍ക്ക് മേല് ആര്‍ക്കുമെതിരെ ഒന്നും പറയാതിരിക്കാന് ശ്രദ്ധിച്ചിരുന്നു. എന്നാല് കാര്യങ്ങള് വ്യക്തമായ തെളിവോടെ പുറത്ത് വരുമ്പോള് ഇതുവരെ ഉണ്ടായിരുന്ന മൗനത്തിന് ഇനി പ്രസക്തിയില്ല എന്ന് തിരിച്ചറിയുന്നുവെന്നും നവ്യ പറയുന്നു.\nദിലീപിന്റെ നീചമായ പ്രവര്‍ത്തി\nഎന്ത് വിരോധത്തിന്റെ പേരിലായാലും ഇത്രയും നീചമായ പ്രവര്‍ത്തി ഒരു സഹപ്രവര്‍ത്തകന്റെ ചിന്തയില് പോലും ഉണ്ടാകാന് പാടില്ലാത്തതാണ്. അക്ഷന്തവ്യമായ ഈ അപരാദത്തിന്റെ പാപ ഭാരം മലയാള സിനിമാലോകം ഇനി പേറേണ്ടതുമില്ല. നീചമായ ഒരു മനസിന്റെ മാത്രം സൃഷ്ടിയാണ്. ഇത് സത്യത്തിന്റെയും ധൈര്യത്തിന്റെയും സര്‍വ്വോപരി സ്ത്രീത്വത്തിന്റെയും വിജയമാണ്.\nആക്രമിക്കപ്പെട്ട നടിക്ക് പിന്തുണ\nഇത്രയും യാതനകളിലൂതടെ കടന്ന് പോയിട്ടും തളര്‍ന്ന് പോകാതെ തലകുനിക്കാതെ നിന്ന് പോരാടിയ സഹോദരിയുടുള്ള ബഹുമാനവും പതിന്മടങ്ങ്. നീ ഒന്ന് പിന്നോട്ട് പോയെങ്കില് സത്യം പുറത്ത് വരുമായിരുന്നില്ല.\nഗ്രാമഫോണ്, കല്യാണ രാമന്, ഇഷ്ടം, കുഞ്ഞിക്കൂനന്, മഴത്തുള്ളികിലുക്കം, പട്ടണത്തില് സുന്ദരന്, ട്വന്റി 20, പാണ്ടിപ്പട, കേരള കഫേ തുടങ്ങിയ ചിത്രങ്ങളില് ദിലീപും കാവ്യയും ഒന്നിച്ച് പ്രവര്‍ത്തിച്ചിട്ടുണ്ട്.\nRead more about: dileep police arrest dileep arrest bhavana navya nair malayalam film malayalam cinema malayalam movie news മലയാളം സിനിമ ദിലീപ് അറസ്റ്റ് ഭാവന നവ്യ നായര്


പുതുവർഷത്തിൽ സമഗ്ര ഹെഡ് ഇൻജുറി ക്ലിനിക്കുമായി മേയ്ത്ര ഹോസ്പിറ്റൽ – E News Malayalam\nHome/KERALA/പുതുവർഷത്തിൽ സമഗ്ര ഹെഡ് ഇൻജുറി ക്ലിനിക്കുമായി മേയ്ത്ര ഹോസ്പിറ്റൽ\nReporter January 9, 2021\nകോഴിക്കോട്: കോഴിക്കോട് മേയ്ത്ര ഹോസ്പിറ്റലിൽ 2021 ജനുവരി എട്ടിന് ഹെഡ് ഇൻജുറി ക്ലിനിക്ക് തുറന്നു. തലയിലുള്ള പരിക്കുകൾക്കും അവയുടെ തുടർചികിത്സയ്ക്കും മാത്രമായുള്ള മലബാർ മേഖലയിലെ ആദ്യ സ്പെഷലൈസ്ഡ് ക്ലിനിക്കാണ് തുറന്നത്. ന്യൂറോ സയൻസസിൽ മികവിന്റെ കേന്ദ്രമായി തിരഞ്ഞെടുത്ത മേയ്ത്രയിലെ ന്യൂറോ സർജറി വിഭാഗത്തിന്റെ കീഴിലാണ് ക്ലിനിക്ക് പ്രവർത്തിക്കുന്നത്.\n2019ലെ രാഷ്ട്രപതിയുടെ വിശിഷ്ട സേവനത്തിനുള്ള മെഡൽ ജേതാവും കോഴിക്കോട് ട്രാഫിക് എ.സി.പിയുമായ പി.കെ.രാജു ഹെഡ് ഇൻജുറി ക്ലിനിക്കിന്റെ ഉദ്ഘാടനം നിർവഹിച്ചു. ചടങ്ങിൽ ഡോ. അലി ഫൈസൽ (ഡയറക്ടർ-മേയ്ത്ര ഹോസ്പിറ്റൽ), ഡോ. പി മോഹനകൃഷ്ണൻ (സി.ഇ.ഒ), ഡോ. കെ.എ സലാം (ചെയർമാൻ -സെന്റർ ഓഫ് എക്സലൻസ് ഫോർ ന്യൂറോ സയൻസസ്), ഡോ. ശ്യാം സുന്ദർ (ഹെഡ് -ന്യൂറോ സർജറി), ഡോ. മിഷെൽ ജോണി( സീനിയർ കൺസൾട്ടന്റ്-ന്യൂറോ സർജറി), ഡോ. അനൂപ് നരേന്ദ്രൻ (കൺസൾട്ടന്റ്-ന്യൂറോ സർജറി), ഡോ. അഖിൽ മോഹൻദാസ് (അസോസിയേറ്റ് കൺസൾട്ടന്റ്-ന്യൂറോ സർജറി) തുടങ്ങിയവർ പങ്കെടുത്തു.\nമേയ്ത്രയിൽ സജ്ജമാക്കുന്ന ഹെഡ് ഇൻജുറി ശാഖയിൽ ന്യൂറോ സർജറിയുമായി ബന്ധപ്പെട്ട മുഴുവൻ വിദഗ്ധോപദേശങ്ങളും നൽകാനുള്ള സജ്ജീകരണങ്ങളും സംഘടിപ്പിച്ചിട്ടുണ്ട്. ഹെഡ് ഇൻജുറി ഏൽക്കുന്നവർക്കും കൂട്ടിരിപ്പുകാർക്കും കൗൺസലിങ്, റേഡിയോളജി സേവനങ്ങൾ, ന്യൂട്രിഷൻ സേവനങ്ങൾ, ഹെഡ് ഇൻജുറിയുമായി ബന്ധപ്പെട്ട മറ്റ് ശാരീരിക അവസ്ഥയുള്ളവർക്കും വിദഗ്ധ ചികിത്സ, മാനസിക സമർദം കുറയ്ക്കാനുള്ള കൗൺസലിങ് ഉൾപ്പെടെയുള്ള കാര്യങ്ങൾ, ഇതേതുടർന്ന് വന്നേക്കാവുന്ന ആരോഗ്യപരമായ സങ്കീർണതകൾ എന്നീ പരിഹാര മാർഗങ്ങൾ ക്ലിനിക്കിലൂടെ ലഭ്യമാകും.\nനിരത്തുകളിലെ ഏകദേശം 60 ശതമാനം റോഡപകടങ്ങൾക്കും ഇരയാകുന്നത് മോട്ടോർ സൈക്കിൾ യാത്രക്കാർ, കാൽനടയാത്രക്കാർ, സൈക്കിൾ യാത്രക്കാർ, ,ഡ്രൈവർമാർ എന്നിവരാണെന്നാണ് കണക്കുകൾ വെളിപ്പെടുത്തുന്നത്. ‘‘ഹെൽമറ്റ് ധരിക്കാതിരിക്കുക, സീറ്റ് ബെൽറ്റ് ഇടാതിരിക്കുക തുടങ്ങിയ ട്രാഫിക് നിയമങ്ങൾ ലംഘിക്കുന്നവരും റോഡപകടങ്ങളുടെ ഇരകളാകുന്നത് നിത്യസംഭവമാണ്. അതിനാൽ ട്രാഫിക് നിയമങ്ങൾ പാലിക്കുന്നതിൽ കരുതൽ എടുക്കുക എന്നത് മാത്രമാണ് അപകട സാധ്യത കുറയ്ക്കാനായി നമുക്ക് ചെയ്യാനാകുക.’’- എ.സി.പി പി.കെ.രാജു പറഞ്ഞു.\nഹെഡ് ഇൻജുറി രോഗിക്ക് വ്യത്യസ്ത ആരോഗ്യ പ്രശ്നങ്ങളാണ് ഉണ്ടാക്കുന്നതെന്ന് മേയ്ത്ര ഹോസ്പിറ്റൽ സി.ഇ.ഒ, ഡോ. പി. മോഹനകൃഷ്ണൻ അഭിപ്രായപ്പെട്ടു. പല അവയവങ്ങളെയും ബാധിക്കുന്ന ഹെഡ് ഇൻജുറി ചികിത്സക്കായി വിവിധ ചികിത്സ വിഭാഗങ്ങളിലെ വിദഗ്ധരെ ഉൾപ്പെടുത്തിയ സമഗ്ര പദ്ധതിയാണ് വേണ്ടത്. നിർഭാഗ്യവശാൽ ഇന്ന് അവ ലഭിക്കുന്നില്ല.അതിനാൽ തന്നെ നിലവിലെ ഹെഡ് ഇൻജുറി ചികിത്സ പൂർണമായി ഫലം കാണാറുമില്ല. ഈ അവസ്ഥയിൽ ഹെഡ് ഇൻജുറിക്കായി പ്രത്യേക ക്ലിനിക്ക് കൊണ്ടുവരുന്നതിൽ അഭിമാനമുണ്ടെന്നും അദ്ദേഹം കൂട്ടിച്ചേർത്തു.\n‘ഇന്ത്യപോലുള്ള രാജ്യങ്ങളെ പോലും ഏറ്റവുമധികം പൗരൻമാരെ ബാധിക്കുന്ന ഒന്നാണ് ഹെഡ് ഇൻജുറിയെന്ന് ന്യൂറോ സർജറി വിഭാഗം തലവനും സീനിയർ കൺസൾട്ടൻറുമായ ഡോ. ശ്യാം സുന്ദർ എസ്. അഭിപ്രായപ്പെട്ടു. നമ്മുടെ രാജ്യത്ത് തലക്ക് ആഘാതമേൽക്കുന്ന ആറിലൊരാൾ മരിക്കുമ്പോൾ വികസിത രാജ്യങ്ങളിൽ 200 പേരിൽ ഒരാൾക്ക് മാത്രമേ ജീവൻ നഷ്ടപ്പെടുന്നുള്ളൂവെന്നറിയുമ്പോഴാണ് നമ്മളുടെത് പോലുള്ള വികസ്വര രാജ്യങ്ങളിലെ അപകട ചികിത്സയുടെ പരിമിതികളെക്കുറിച്ച് ഓർക്കേണ്ടത്.\nഅപകട ശേഷമുള്ള ആദ്യ മണിക്കൂറുകളിലും ,ആദ്യ ദിനങ്ങളിലും ശരിയായ ചികിത്സ നൽകി, ജീവിതത്തിലേക്ക് മടക്കിക്കൊണ്ടുവരികയെന്നതാണ് ഈ സംരംഭത്തിലൂടെ ലക്ഷ്യമിടുന്നത്. നിർണായക മണിക്കൂറുകളിലെ ചികിത്സ നൽകിയ ശേഷം തുടർ ചികിത്സയ്ക്ക് സാഹചര്യമൊരുക്കുന്നതിലൂടെ നിരവധി പേരെ ജീവിതത്തിലേക്ക് മടക്കിക്കൊണ്ടുവരാനാവുമെന്ന് ന്യൂറോ സർജറി വിഭാഗം സീനിയർ കൺസൾട്ടന്റ ഡോ. മിഷെൽ ജോണി പറഞ്ഞു.\nഈ സാഹചര്യങ്ങൾ കണക്കിലെടുത്താണ് മേയ്ത്ര ഹോസ്പിറ്റൽ ആഗോള നിലവാരത്തിലുള്ള ആരോഗ്യപരിപാലന സൗകര്യങ്ങൾ മലബാർ മേഖലയിലുള്ളവർക്ക് ലഭ്യമാക്കുന്നതെന്ന് അധികൃതർ അറിയിച്ചു.\nഎല്ലാവെള്ളിയാഴ്ചകളിലും രാവിലെ പതിനൊന്ന് മണി മുതൽ വൈകീട്ട് നാലു മണി വരെയാണ് ക്ലിനിക്കിന്റെ പ്രവർത്തനസമയം. കുടുതൽ വിവരങ്ങൾക്ക്: +91 9207702063, ഇമെയിൽ: info@meitra.com\nദൈവം തുണച്ചു ; കാണാതായ കോടഞ്ചേരിയിലെ വീട്ടമ്മയെ എട്ടാംപക്കം കണ്ടെത്തി


പ്രളയക്കെടുതി സഹായം; പെരുമാറ്റച്ചട്ടത്തില് ആശയക്കുഴപ്പം :: Janmabhumi Daily\nThursday 14 March 2019 9:45 am IST\nആലപ്പുഴ: മഹാപ്രളയത്തില് വീട് തകര്‍ന്നവരില് റീബില്‍ഡ് ആപ്പില് ഉള്‍പ്പെട്ടവരും, ഉള്‍പ്പെടാത്ത കുടുംബങ്ങളും ധനസഹായം ലഭിക്കാതെ വലയുന്നു. തെരഞ്ഞെടുപ്പ് പെരുമാറ്റച്ചട്ടം നിലവില് വന്ന സാഹചര്യത്തില് ഇവര്‍ക്ക് ധനസഹായം എപ്പോള് നല്‍കാനാകുമെന്ന ആശയക്കുഴപ്പത്തില് ഉദ്യോഗസ്ഥരും.\nതെരഞ്ഞെടുപ്പ് വിജ്ഞാപനം മാര്‍ച്ച് ആദ്യം ഉണ്ടാകുമെന്നും അതിനാല് വീട് തകര്‍ന്നവര്‍ക്ക് ആദ്യ ഗഡു സഹായമെങ്കിലും ഇതിന് മുമ്പ് നല്‍കണമെന്നും ചൂണ്ടിക്കാട്ടിയിരുന്നെങ്കിലും വിവിധ കാരണങ്ങളാല് സഹായം നല്‍കുന്നത് വൈകി. വീട് തകര്‍ന്നവരുടെ പട്ടിക പൂര്‍ത്തിയാക്കുകയും ആദ്യ ഗഡു തുക തെരഞ്ഞെടുപ്പ് വിജ്ഞാപനത്തിന് മുന്‍പ് നല്‍കുകയും ചെയ്തിരുന്നെങ്കില് പെരുമാറ്റച്ചട്ടം സഹായം നല്‍കുന്നതിന് ബാധകമാകില്ലായിരുന്നു. തെരഞ്ഞെടുപ്പ് നടപടിക്രമങ്ങള് പൂര്‍ത്തിയാകുന്നതോടെ മഴക്കാലവും തുടങ്ങും. സഹായം ലഭിക്കാത്തവര് വീണ്ടും ദുരിതത്തിലാകാനാണ് സാധ്യത.\nപ്രളയം കഴിഞ്ഞ് ഏഴ് മാസമായിട്ടും 15 ശതമാനത്തിലധികം പേര്‍ക്ക് അക്കൗണ്ടില് ഇനിയും പണം എത്തിയിട്ടില്ല. നാശനഷ്ടത്തിന്റെ തോത് അനുസരിച്ച് 1000 മുതല് നാലു ലക്ഷം രൂപ വരെയാണ് ധനസഹായം നല്‍കുന്നത്. റീബില്‍ഡ് ആപ്പിന്റെ വിവരശേഖരണം പൂര്‍ത്തിയായിട്ടുമില്ല. ആലപ്പുഴ ജില്ലയില് 61,989 വീടുകള്‍ക്കാണ് നാശനഷ്ടമുണ്ടായതെന്ന് റീബില്‍ഡ് ആപ്പിലെ കണക്കുകള് പറയുന്നു. പഞ്ചായത്തില് സമര്‍പ്പിച്ച അപേക്ഷകളില് വില്ലേജ് ഓഫീസറും പഞ്ചായത്ത് എന്‍ജിനീയറും ചേര്‍ന്ന് സൂക്ഷ്മ പരിശോധന നടത്തിയ ശേഷമാണ് അര്‍ഹരെ ലിസ്റ്റില് ഉള്‍പ്പെടുത്തിയത്. നിരവധി പേര് അപ്പീല് നല്‍കി കാത്തിരിക്കുകയാണ്. പ്രളയത്തില് വീട് തകര്‍ന്നിട്ടും നഷ്ടപരിഹാര പട്ടികയില് ഉള്‍പ്പെടുത്തിയില്ലെന്ന് ആരോപിച്ചാണ് അപ്പീല്.\nരണ്ടാം ഘട്ടത്തില് ഈ അപേക്ഷകള് അനര്‍ഹപട്ടികയില് ഉള്‍പ്പെട്ടു. അപ്പീലുകള് പഞ്ചായത്തുകളാണ് സ്വീകരിക്കുന്നത്. ഇതില് പരിശോധന പൂര്‍ത്തിയാകുന്നതുവരെ വീട്ടില് യാതൊരു പണിയും നടത്താന് കഴിയില്ല. പുനഃപരിശോധന കഴിഞ്ഞ് ലിസ്റ്റില് ഇടം നേടിയാലും റീബില്‍ഡ് ആപ്പില് ആദ്യം ഉള്‍പ്പെട്ടവര്‍ക്ക് ധനസഹായം നല്‍കിയതിനു ശേഷമേ അപ്പീലുകാരെ പരിഗണിക്കുകയുള്ളെന്നാണ് സര്‍ക്കാര് നിലപാട്.\nഎന്നാല് വീടിന് നാശനഷ്ടമുണ്ടാകാത്തവര് കൂട്ടത്തോടെ ലിസ്റ്റില് ഉള്‍പ്പെട്ടിട്ടുണ്ടെന്നും വിവര ശേഖരണത്തിലും ആപ്പ് തയാറാക്കിയതിലും വ്യാപക പിശക് സംഭവിച്ചുവെന്നുമാണ് അപ്പീല് നല്‍കിയവരുടെ ആരോപണം.


ചാലക്കുടി യുഡിഎഫ് സ്ഥാനാര്‍ത്ഥി ബെന്നി ബഹനാനെ ഹൃദയാഘാതത്തെ തുടര്‍ന്ന് ആശുപത്രിയില് പ്രവേശിപ്പിച്ചു; ശസ്ത്രക്രിയക്ക് വിധേയനായ ബഹനാന് വിശ്രമത്തില് – Pravasi Corner\nചാലക്കുടി യുഡിഎഫ് സ്ഥാനാര്‍ത്ഥി ബെന്നി ബഹനാനെ ഹൃദയാഘാതത്തെ തുടര്‍ന്ന് ആശുപത്രിയില് പ്രവേശിപ്പിച്ചു; ശസ്ത്രക്രിയക്ക് വിധേയനായ ബഹനാന് വിശ്രമത്തില്\nചാലക്കുടിയിലെ കോണ്‍ഗ്രസ് സ്ഥാനാര്‍ത്ഥിയും യുഡിഎഫ് കണ്‍വീനറുമായ ബെന്നി ബെഹന്നാന് ഹൃദയാഘാതത്തെ തുടര്‍ന്ന് ആശുപത്രിയില് പ്രവേശിപ്പിച്ചു. ഇന്ന് പുലര്‍ച്ചെ മൂന്ന് മണിയോടെയാണ് ബെന്നി ബെഹന്നാന് അസുഖമുണ്ടായത്. ഉടന് കൊച്ചിയിലെ സണ്‍റൈസേഴ്സ് ആശുപത്രിയില് എത്തിച്ചു. ലോ പ്രഷറാണ് ബെന്നിക്ക് വിനയായത്. ഇപ്പോള് അപകടനില തരണം ചെയ്തു. ചാലക്കുടിയിലെ സ്ഥാനാര്‍ത്ഥിയുടെ പ്രചരണ പരിപാടികള് എല്ലാം മാറ്റി വച്ചിട്ടുണ്ട്. ഡോക്ടര്‍മാരുടെ നിരീക്ഷണത്തിലാണ് ബെന്നി ഇപ്പോള്. രണ്ട് ദിവസത്തിനകം ആരോഗ്യം വീണ്ടെടുക്കാനാകുമെന്നാണ് പ്രതീക്ഷ. എങ്കിലും വിശ്രമം വേണ്ടി വരും.\nസണ്‍റൈസേഴ്സ് ആശുപത്രിയില് എത്തിയപ്പോള് തന്നെ ബെന്നിക്ക് ആന്‍ജിയോ പ്ലാസ്റ്റി സര്‍ജറി നടത്തിയതായാണ് സൂചന. പൂര്‍ണ്ണ വിജയമായിരുന്നു ശസ്ത്ര ക്രിയ. ഹൃദയത്തിലെ ബ്ലോക്കുകള് മാറ്റുകയും ചെയ്തു. ഇതോടെയാണ് ബെന്നി അപകട നില തരണം ചെയ്തത്. ചാലക്കുടി എംഎല്‍എ റോജി ജോണ് അടക്കമുള്ളവര് ബെന്നിയ്ക്കൊപ്പം ആശുപത്രിയില് ഉണ്ട്. ആരോഗ്യം പൂര്‍ണ്ണമായും വീണ്ടെടുത്ത ശേഷം പ്രചരണത്തില് സജീവമാകും. അതുവരെ പാര്‍ട്ടിയാകും പ്രചരണത്തില് ഇനി സജീവമാകുകയെന്നാണ് സൂചന.\nഇന്ന് രാവിലെ അങ്കമാലിയിലാണ് ബെന്നിയുടെ പ്രചരണത്തിന് തുടക്കം കുറിക്കേണ്ടിയിരുന്നത്. രാവിലെ ഏഴ് മണിക്ക് അതിനുള്ള ഒരുക്കങ്ങളും പൂര്‍ത്തിയായിരുന്നു. ഇതിനിടെയാണ് അസുഖമെത്തുന്നത്. ഇനി കോണ്‍ഗ്രസ് നേതാക്കള് കൂടിയാലോചിച്ച് ബെന്നിയുടെ പ്രചരണത്തില് തീരുമാനം എടുക്കും. ബെന്നിയുടെ പ്രചരണത്തിന്റെ ചുമതല ഉമ്മന് ചാണ്ടി ഏറ്റെടുക്കാനും സാധ്യതയുണ്ട്. അത്രയേറെ പ്രധാനപ്പെട്ടതാണ് ചാലക്കുടിയിലെ കോണ്‍ഗ്രസിന്റെ മത്സരം. കോണ്‍ഗ്രസിന്റെ ശക്തമായ കേന്ദ്രത്തില് കഴിഞ്ഞ തവണ സിപിഎം ജയിക്കുകയായിരുന്നു. ഇന്നസെന്റ് പിടിച്ചടെുത്ത മണ്ഡലം തിരിച്ചു പിടിക്കുകയെന്ന ദൗത്യമാണ് ബെന്നിയെ കോണ്‍ഗ്രസ് നേതൃത്വം ഏല്‍പ്പിച്ചിരുന്നതും.\nമരപ്പട്ടി പ്രിയങ്കാഗാന്ധിയുടെ ഉറക്കം കെടുത്തി !\nരാഹുല് ഗാന്ധിയ്ക്ക് 72 ലക്ഷം രൂപയുടെ കടം !


ചക്കിട്ടപ്പാറ സ്റ്റേഡിയം ആര്‍എസ്എസിന് നല്‍കിയ വിവാദം, കായിക താരങ്ങളുടെ പരിശീലനം ആര്‍എസ്എസ് പ്രവര്‍ത്തകര് തടഞ്ഞു. പഞ്ചായത്തിന്‍റെ ഉത്തരവ് വഞ്ചനയെന്ന് കായിക താരങ്ങള്.\nChakkittapara, First Published Dec 27, 2018, 7:31 PM IST\nകോഴിക്കോട്: കോഴിക്കോട് ചക്കിട്ടപ്പാറ സ്റ്റേഡിയത്തില് പരിശീലനത്തിനെത്തിയ ഗ്രാമീണ് സ്പോര്‍ട്സ് അക്കാദമിയിലെ കായിക താരങ്ങളെ ആര്‍എസ്എസ് പ്രവര്‍ത്തകര് തടഞ്ഞു. സ്റ്റേഡിയം ആര്‍എസ്എസിന് പരിപാടിക്കായി നല്‍കിയില്ലെന്നും കായികതാരങ്ങള്‍ക്ക് പരിശീലനം നടത്താമെന്നും പഞ്ചായത്ത് ഇന്നലെ വ്യക്തമാക്കിയിരുന്നു. ഇതേ തുടര്‍ന്നാണ് കായികതാരങ്ങള് പരിശീലനത്തിന് എത്തിയത്.\nരാവിലെ പതിവ് സമയം പരിശീലനത്തിന് എത്തിയ ഗ്രാമീണ് സ്പോര്‍ട്സ് അക്കാദമിയിലെ കായിക താരങ്ങളേയും പരിശീലകനെയുമാണ് ആര്‍എസ്എസ് പ്രവര്‍ത്തകര് തടഞ്ഞത്. രാവിലെ പരിശീലനത്തിന് അനുവദിക്കില്ലെന്ന് അവര് വ്യക്തമാക്കി. പഞ്ചായത്തിന്‍റെ ഉത്തരവില് രാവിലെ പരിശീലന സമയം രേഖപ്പെടുത്തിയില്ലെന്ന് ചൂണ്ടിക്കാട്ടിയാണ് തടഞ്ഞത്. ഉത്തരവില് പഞ്ചായത്ത് വൈകിട്ടത്തെ പരിശീലന സമയം മാത്രമാണ് രേഖപ്പെടുത്തിയിരിക്കുന്നത്. ഇത് കള്ളക്കളിയാണെന്ന് ഗ്രാമീണ് സ്പോര്‍ട്സ് അക്കാദമി ആരോപിച്ചു.\nദേശീയമീറ്റുകള്‍ക്കും സംസ്ഥാനമീറ്റുകള്‍ക്കും തയ്യാറെടുക്കുന്നവര് ഉള്‍പ്പടെ പല താരങ്ങളും ഈ സ്റ്റേഡിയത്തെയാണ് പരിശീലനത്തിനായി ആശ്രയിക്കുന്നത്. ആര്‍എസ്എസ് പരിപാടിക്കായി നിരവധി ശുചിമുറികള് ഇവിടെ ഉണ്ടാക്കി. എം.എല്.എ ഫണ്ടില് നിന്ന് ഒരുകോടി രൂപ ചെലവിട്ട് നവീകരിച്ച സ്റ്റേഡിയം കായികേതര ആവശ്യങ്ങള്‍ക്കായി നല്‍കി തകര്‍ക്കരുതെന്നാണ് കായിക പ്രേമികളുടെ ആവശ്യം.\nChakkittapara Stadium latest\nChakkittapara Stadium rss\nChakkittapara Stadium RSS Programme


1853 – വജ്രസൂചി – രണ്ടാം പതിപ്പ് | ഗ്രന്ഥപ്പുര\n1853 – വജ്രസൂചി – രണ്ടാം പതിപ്പ്\nPosted on March 27, 2018 by Shiju Alex\nവജ്രസൂചീ എന്ന പൊതുസഞ്ചയ രേഖയുടെ ഡിജിറ്റൽ സ്കാനാണ് ഈ പൊസ്റ്റിലൂടെ പങ്കു വെക്കുന്നത്. ഇത് ട്യൂബിങ്ങൻ സർവ്വകലാശാലയിലെ ഗുണ്ടർട്ട് ശെഖരത്തിൽ നിന്നുള്ള ഒരു കല്ലച്ചടി പുസ്തകമാണ്. ട്യൂബിങ്ങനിലെ ഗുണ്ടർട്ട് ശെഖരത്തിൽ നിന്നു നമുക്കു ലഭിക്കുന്ന 66മത്തെ പൊതുസഞ്ചയ രേഖ ആണിത്.\nപ്രസിദ്ധീകരണ വർഷം: 1853\nവജ്രസൂചിയെ പറ്റിയുള്ള കുറച്ച് വിവരങ്ങൾ മലയാളം വിക്കിപീഡിയയിലെ ഈ ലേഖനത്തിൽകാണാം.\nഇവിടെ നമുക്ക് ലഭ്യമാകുന്ന സ്കാൻ 1853ലെ രണ്ടാമത്തെ പതിപ്പാണ്. 1851ലെ ഒന്നാം പതിപ്പ് നമുക്ക് ഇതിനകം കിട്ടിയതാണ്. അത് ഇവിടെ കാണാം.\nഏതാണ്ട് 33 താളുകൾ മാത്രമുള്ള ഈ പുസ്തകം തലശ്ശേരിയിൽ ഉണ്ടായിരുന്ന ബാസൽ മിഷന്റെ കല്ലച്ചിൽ ആണ് അച്ചടിച്ചിരിക്കുന്നത്. ഏതാണ്ട് 20 ഓളം പേജുകളിൽ ഇടതു വശത്ത് സംസ്കൃത മൂലവും, വലതു വശത്ത് മലയാള പരിഭാഷയുമായാണ് ഉള്ളടക്കം വികസിക്കുന്നത്. ഏറ്റവും അവസാനത്തെ 3-4 താളുകളിൽ ഗുണ്ടർട്ടിന്റെ വക ക്രൈസ്തവവീക്ഷണത്തിലുള്ള മലയാളത്തിലുള്ള അനുബന്ധവും കാണാം.\nഒന്നും രണ്ടും പതിപ്പുകൾ തമ്മിൽ ഒറ്റനോട്ടത്തിൽ വലിയ വ്യത്യാസം ഒന്നും കണ്ടില്ല. കവർ പെജിലുള്ള അല്ലറ ചില്ലറ വ്യത്യാസങ്ങളേ ഞാൻ കണ്ടുള്ളൂ.\nഇതിൽ കൂടുതൽ ഈ പുസ്തകത്തിന്റെ ഉള്ളടക്കം വിശകലനം ചെയ്യാൻ ഞാൻ ആളല്ല. അത് ഈ പുസ്തകത്തിലെ വിഷയത്തിൽ താല്പര്യമുള്ളവർ ചെയ്യുമല്ലോ.\nഡൗൺലോഡ് കണ്ണി: ഗ്രേ സ്കെയിൽ (28 MB)


Web Desk Nov 26, 2017, 07:08 pm IST\nമുംബൈ സമുദ്രതീരത്തിന് സമീപം ഉൾക്കടലിൽ ഇന്ത്യൻ സമുദ്രാതിർത്തിക്കുള്ളിൽ സഞ്ചരിക്കുകയായിരുന്നു എം വി കുബർ എന്ന മത്സ്യബന്ധനബോട്ട് .പെട്ടെന്നാണ് സമീപത്തായി പൊട്ടിയ എഞ്ചിൻ ബെൽറ്റ് ഉയർത്തിക്കാട്ടി സഹായമഭ്യർത്ഥിക്കുന്ന താരതമ്യേന വലിയ ഒരു ബോട്ടിനെ കുബറിലുള്ളവർ കണ്ടത് .അൽ ഹുസൈനിയെന്നായിരുന്നു അതിന്റെ പേര്. ഉൾക്കടലിൽ ഇതൊക്കെ സാധാരണമായതിനാൽ സഹായം നൽകാനായി ഡ്രൈവർ അമർ ചന്ദ് സോളങ്കി എം.ബി കുബറിനെ അൽഹുസൈനിക്കടുത്തേക്ക് കൊണ്ടുപോയി.\nപെട്ടെന്ന് ബോട്ടിലുണ്ടായിരുന്ന ഡ്രൈവർ അമർ ചന്ദ് സോളങ്കിയേയും മറ്റ് നാലു പേരേയും സ്തബ്ധരാക്കിക്കൊണ്ട് അൽ ഹുസൈനിയിൽ നിന്ന് ആയുധധാരികൾ ബോട്ടിലേക്ക് ചാടിയിറങ്ങി .നിമിഷങ്ങൾ കൊണ്ട് തന്നെ ഡ്രൈവറൊഴിച്ചുള്ള നാലു പേരെയും അവർ ബലം പ്രയോഗിച്ച് അൽ ഹുസൈനിയിലേക്ക് കയറ്റി . എതിർത്ത സോളങ്കിയെ ആയുധ ധാരികളുടെ കൂട്ടത്തിലെ വെളുത്തുമെലിഞ്ഞ പയ്യൻ തോക്കു ചൂണ്ടി നിശ്ശബ്ദനാക്കി.\nപിന്നെയെല്ലാം പെട്ടെന്നായിരുന്നു . നേരത്തെ തീരുമാനിച്ചുറപ്പിച്ചതു പോലെ ചെറു റബ്ബർ സ്പീഡ് ബോട്ടും ഡീസൽ ഉൾപ്പെടെ നിരവധി സാധനങ്ങളും കൂബറിലേക്ക് മാറ്റപ്പെട്ടു.ഒപ്പം കറുത്ത വസ്ത്രം ധരിച്ച് ഓവർകോട്ടുകൾ അണിഞ്ഞ് പത്ത് ചെറുപ്പക്കാരും സോളങ്കിക്കൊപ്പം നിലയുറപ്പിച്ചു . പയ്യന്റെ നിർദ്ദേശമനുസരിച്ച് എം.വി കൂബറിനെ മുബൈ സമുദ്രതീരത്തേക്ക് ഭയവിഹ്വലനായ സോളങ്കി ഓടിച്ചു.\nകുറച്ച് സമയം കഴിഞ്ഞപ്പോൾ ആയുധധാരികളിൽ രണ്ട് പേർ ബോട്ടിന്റെ നിയന്ത്രണം ഏറ്റെടുത്തു. ഇതിനിടയിൽ സാറ്റലൈറ്റ് ഫോൺ വഴി ഏതോ കേന്ദ്രത്തിലേക്ക് ആയുധ ധാരികൾ നിരന്തരം ബന്ധപ്പെടുന്നുണ്ടായിരുന്നു. വൈകിട്ട് നാലു മണിയോടെ മുംബൈ തീരത്തിനടുത്തേക്ക് ബോട്ട് എത്തിച്ചേർന്നു . ബോട്ടിലുണ്ടായിരുന്ന പത്തു പേരും കൈകളിൽ മഞ്ഞയും ചുവപ്പും ചേർന്ന ചരടുകൾ ഇതിനോടകം ധരിച്ചിരുന്നു.\nമുംബൈക്കടുത്ത് ബോട്ട് എത്തിയെന്നുറപ്പിച്ച കരിങ്കുപ്പായക്കാർ ഒട്ടും അമാന്തിച്ചില്ല . തങ്ങളെ അവിടെ വരെയെത്തിച്ച ബോട്ട് ഡ്രൈവർ അമർചന്ദ് സോളങ്കിയെ കഴുത്തറുത്തു കൊന്ന് മൃതദേഹം ബോട്ടിന്റെ എഞ്ചിൻ റൂമിലേക്ക് തള്ളി വരാൻ പോകുന്ന കൂട്ടക്കുരുതിക്ക് അവർ തുടക്കമിട്ടു.\nഹാഫിസ് സയിദും സഖി ഉർ റഹ്മാൻ ലഖ്വിയും പരിശീലിപ്പിച്ച് ഭാരതത്തിന്റെ തന്ത്രപ്രധാന കേന്ദ്രമായ മുംബൈ പട്ടണം ആക്രമിക്കാൻ അയച്ച ലഷ്കർ ഭീകരരായ അബു ഇസ്മായിൽ , ഇമ്രാൻ ബാബർ , അബു ഉമർ , അബു നാസിർ , അർഷദ് ഹാഫിസ് , അബ്ദുൾ റഹ്മാൻ, ഫഹദുള്ള, അബു അലി ജാവേദ് , അബു ഷോയബ് , അജ്മൽ കസബ് എന്നിവരായിരുന്നു ആ പത്തുപേർ.\nഒരു എകെ 47 , ഒരു പിസ്റ്റൾ , മുപ്പത് റൗണ്ട് വെടിയുതിർക്കാവുന്ന എട്ട് മാഗസിനുകൾ , ഏഴ് റൗണ്ട് വെടിയുതിർക്കാൻ കഴിയുന്ന രണ്ട് പിസ്റ്റൾ മാഗസിനുകൾ , പത്ത് ഹാൻഡ് ഗ്രനേഡുകൾ, ഉണക്ക മുന്തിരി ബദാം , നോക്കിയ ഫോൺ , ജിപിഎസ് ( ഓരോ ഗ്രൂപ്പിനും ആകെ അഞ്ചെണ്ണം ), ഹെഡ് ഫോൺ , എട്ട് കിലോ ആർഡിഎക്സ്, ആറായിരം ഇന്ത്യൻ രൂപ തുടങ്ങിയ സാധനങ്ങൾ ഓരോരുത്തരുടേയും കയ്യിൽ ഉണ്ടായിരുന്നു. സാറ്റലൈറ്റ് ഫോണും ജിപിഎസും വേറെയും .\nഹിന്ദു പേരുകളുള്ള തിരിച്ചറിയൽ കാർഡും അവരുടെ കയ്യിലുണ്ടായിരുന്നു . അജ്മൽ കസബിന്റെ പേര് സമീർ ദിനേഷ് ചൗധരി , ഇസ്മായിലിന്റെ പേര് നരേഷ് വിലാസ് വർമ , ബാബർ ഇമ്രാന്റെ പേര് അർജുൻ കുമാർ , ഹാഫിസ് അർഷദിന് രഘുബീർ സിംഗ് ഇങ്ങനെ എല്ലാവർക്കും ഹിന്ദു പേരുകളുള്ള തിരിച്ചറിയൽ കാർഡാണ് ഉണ്ടായിരുന്നത് . ഹൈദരാബാദിലെ അരുണോദയ ഡിഗ്രി കോളേജിന്റെ പേരിലുള്ള വ്യാജ തിരിച്ചറിയൽ കാർഡുകളായിരുന്നു ഇവയെല്ലാം.\nമുംബൈ തീരത്ത് നിന്ന് കുറച്ചകലെ വച്ച് ബോട്ടിലുണ്ടായിരുന്ന റബ്ബർ സ്പീഡ് ബോട്ടിൽ അവർ കാറ്റ് നിറച്ചു . അതിനിടയിൽ എല്ലാവരും പുതിയ വസ്ത്രങ്ങൾ അണിഞ്ഞു . അജ്മൽ കസബ് കാർഗോ പാന്റും ചുവന്ന ടീഷർട്ടും അതിനു മുകളിൽ മറ്റൊരു നീല ടീഷർട്ടും ധരിച്ചു. ബോട്ടിൽ നിസ്കാരം നിർവഹിച്ചതിനു ശേഷം ഇതിനോടകം തയ്യാറായ സ്പീഡ് ബോട്ടിലേക്ക് അവർ ആയുധങ്ങൾ മാറ്റി . പെട്ടെന്നാണ് മറ്റൊരു ബോട്ട് സമീപത്തേക്ക് വരുന്നത് അവർ കണ്ടത് .\nനേവി ബോട്ടാണെന്ന് തെറ്റിദ്ധരിച്ച് എല്ലാവരും പെട്ടെന്ന് സ്പീഡ് ബോട്ടിലേക്ക് ചാടിക്കയറി . അതിനിടയിൽ തന്റെ സാറ്റലൈറ്റ് ഫോണെടുക്കാൻ ഇസ്മായിൽ ഖാൻ മറന്നു . ഫോൺ എം . വി കുബറിനുള്ളിൽ കുടുങ്ങി. മുംബൈ തീരത്തിന് നാല് നോട്ടിക്കൽ മൈൽ മാത്രം അകലെയായിരുന്നു അപ്പോൾ അവർ .\nപത്തുപേർക്കും നേരത്തെ നിശ്ചയിച്ചിരുന്ന ലക്ഷ്യങ്ങൾ അവർ ഒന്നുകൂടി ഉറപ്പിച്ചു . വിക്ടോറിയ ടെർമിനസിലേക്ക് ( സിഎസ്ടി ) കസബും ഇസ്മായിലും , ഷോയബും നാസിറും ലിയോപോൾഡ് ഹോട്ടലിലേക്ക് , ജാവേദും ഹാഫിസ് അർഷദും താജ് ഹോട്ടലിലേക്ക് , ഇമ്രാൻ ബദറും നാസിറും നരിമാൻ ഹൗസിൽ . ഇവരെല്ലാവരും ടാക്സിയിൽ നിർദ്ദിഷ്ടസ്ഥാനങ്ങളിൽ എത്തണമെന്നും ഫഹദുള്ളയും അബ്ദുൾ റഹ്മാനും ഒബ്‌റോയ് ഹോട്ടലിന് സമീപത്തേക്ക് സ്പീഡ് ബോട്ടിൽ തന്നെ പോകാനുമായിരുന്നു തീരുമാനം.\nനവംബർ 26 രാത്രി ഒൻപത് മണിക്ക് സ്പീഡ് ബോട്ട് മുംബൈ തീരത്തെത്തി. നിശ്ചയിച്ചിരുന്നതിനേക്കാൾ ഒന്നരമണിക്കൂർ താമസിച്ചാണ് അവർ തീരത്തെത്തിയത് . ഇസ്മായിലും കസബും വിക്ടോറിയ ടെർമിനൽസിലേക്ക് ടാക്സിയിൽ കയറി . ഇസ്മായിൽ ഡ്രൈവറോട് സംസാരിക്കുന്നതിനിടെ കസബ് വാഹനത്തിൽ ടൈംബോബ് ഘടിപ്പിച്ച ബാഗ് വച്ചു . ഒരു മണിക്കൂറും പതിനഞ്ച് മിനിറ്റിനും ശേഷം പൊട്ടിത്തെറിക്കുന്ന രീതിയിലായിരുന്നു ടൈം ബോംബ് ഘടിപ്പിച്ചത്.\nചത്രപതി ശിവജി ടെർമിനസിൽ ഇരുവരും ഇരുപത് മിനിറ്റ് കൊണ്ട് എത്തി. മുൻകൂട്ടി തയ്യാറാക്കിയ പദ്ധതി അനുസരിച്ച് ഇസ്മായിൽ ടോയ്‌ലറ്റിൽ പോയി ടൈം ബോംബ് ബാറ്ററിയുമായി ഘടിപ്പിച്ചു. ഈ ബോംബ് വച്ച ബാഗ് യാത്രക്കാർ ഇരിക്കുന്ന വെയ്റ്റിംഗ് റൂമിൽ വച്ചു. ആക്രമണം തുടങ്ങാൻ തീരുമാനിച്ച ഇരുവരും എ കെ 47 തോക്ക് എടുത്ത് വിവേചന രഹിതമായി വെടിയുതിർത്തു തുടങ്ങി.\nഎങ്ങും ആർത്തനാദങ്ങളും നിലവിളികളും മാത്രം . മുംബൈ സിഎസ്ടി നിമിഷങ്ങൾക്കകം ചോരക്കളമായി . നിരപരാധികളായ സാധാരണക്കാർ വെടിയേറ്റു വീണു തടയാൻ ശ്രമിച്ച പോലീസുദ്യോഗസ്ഥർക്കും പിടിച്ചു നിൽക്കാനായില്ല . പെട്ടെന്നുണ്ടായ ആക്രമണത്തിൽ ഒന്ന് നിലയുറപ്പിക്കാൻ പോലും അവർക്ക് കഴിഞ്ഞില്ല .\nനിമിഷങ്ങൾക്ക് മുൻപ് ജീവൻ തുടിച്ചിരുന്ന മുംബൈ സിഎസ്ടി ടെർമിനൻസ് പൂർണമായും വിജനമായി . ശവങ്ങൾ അങ്ങിങ്ങ് കിടന്നു . ചോരപ്പുഴയായിരുന്നു പ്ളാറ്റ്ഫോമിലെങ്ങും . വെടിയുതിർത്തുകൊണ്ട് കസബും ഇസ്മായിലും പുറത്തേക്കിറങ്ങി . പുറത്തു കിടന്ന കാറുകൾ തട്ടിയെടുക്കാൻ ശ്രമിച്ചെങ്കിലും നടന്നില്ല . അപ്പോഴേക്കും കൂടുതൽ പൊലീസെത്തി വെടിവെപ്പാരംഭിച്ചിരുന്നു .\nഎന്നാൽ സാധാരണ റൈഫിളുകൾ കൊണ്ട് എകെ 47 ന്റെ മൃഗീയതയെ തടഞ്ഞ് നിർത്താനായില്ല . ഇരുവരും പുറത്തുകടന്ന് കാമ ആശുപത്രിയുടെ മതിൽ ചാടി അകത്തെത്തി . കെട്ടിടത്തിലേക്ക് കടന്നു. വെടിവെച്ച പോലീസുകാരെ വധിച്ചു . ജനങ്ങൾക്ക് നേരേ ഗ്രനേഡുകൾ എറിഞ്ഞു .\nആശുപത്രിയിലെ മുറിയിൽ കയറി എല്ലാവരേയും കൊല്ലാൻ തീരുമാനിച്ചെങ്കിലും വാതിലുകളെല്ലാം അപ്പോഴേക്കും അകത്തു നിന്ന് അടച്ച നിലയിലായിരുന്നു . അടുത്ത ലക്ഷ്യസ്ഥാനത്തേക്ക് നീങ്ങാൻ ഭീകരർ പുറത്തിറങ്ങി . ഒരു മതിൽ മറയാക്കി മുന്നോട്ട് പോയി റോഡിലേക്ക് ചാടിയിറങ്ങി. റോഡിൽ കിടന്ന പൊലീസ് കാർ ഓടിച്ചു പോകാൻ ശ്രമിച്ചെങ്കിലും രണ്ട് ഭീകരരും വെടിയുതിർത്ത് ഡ്രൈവറെ വധിച്ചു.\nപെട്ടെന്നാണ് തങ്ങൾക്കു നേരേ ഒരു ക്വാളിസ് കാർ പാഞ്ഞുവരുന്നത് ഭീകരരുടെ ശ്രദ്ധയിൽ പെട്ടത് . ഉടൻ തന്നെ സമീപത്തുള്ള കുറ്റിക്കാടുകളിൽ മറഞ്ഞ് നിന്ന ഭീകരർ കാർ അടുത്തെത്തിയപ്പോൾ ശക്തമായി നിറയൊഴിച്ചു . കാറിൽ നിന്നും ശക്തമായ വെടിവെപ്പുണ്ടായി . കസബിന്റെ കൈക്ക് പരിക്കേറ്റു. കാറിൽ നിന്നുള്ള വെടിവെപ്പ് പൂർണമായും നിലച്ചപ്പോൾ ഭീകരർ കാറിനെ സമീപിച്ചു . അതിലുള്ള എല്ലാവരും മരിച്ചിരുന്നു.\n( കാംതെ , കാർക്കറെ ,സലാസ്കർ എന്നിവർ കൊല്ലപ്പെട്ട സ്ഥലം )\nആ കാറിൽ ഉണ്ടായിരുന്നത് മുംബൈയിലെ പ്രഗത്ഭരായ മൂന്ന് പൊലീസ് ഓഫീസർമാരായിരുന്നു . ഹേമന്ത് കാർക്കറെ , വിജയ് സലാസ്കർ , അശോക് കാംതെ\nഅടുത്തത് : കാർക്കറെയും അശോക് കാംതെയും വിജയ് സലാസ്കറും എങ്ങനെ ഒരു വാഹനത്തിൽ പെട്ടു. കസബ് എങ്ങനെ പിടിയിലായി :


ആധാർ ദുരുപയോഗം തടയാം;ശ്രദ്ധിക്കാം ഈ കാര്യങ്ങൾ » Newsthen\nആധാര് വെരിഫിക്കേഷന് അടക്കമുള്ളവ ഇന്ന് സാധാരണമായതോടെ ആധാര് ബയോമെട്രിക് വിവരങ്ങള് ദുരുപയോഗം ചെയ്യപ്പെടുമോ എന്ന ആശങ്കയും കൂടുകയാണ്. ഇത്തരം ആശങ്കകള് ഒഴിവാക്കാനാണ് ആധാര് ബയോമെട്രിക് ലോക്ക് ചെയ്യാനും അണ്‍ലോക്ക് ചെയ്യാനുള്ള ഓപ്ഷന് യുഐഡിഎഐ നല്‍കുന്നത്.\nആധാര് ബയോമെട്രിക് ഡാറ്റ ഓണ്‍ലൈനില് എങ്ങനെ ലോക്ക്/ അൺലോക്ക് ചെയ്യാം എന്ന് നോക്കാം.\nഇതിനായി ആദ്യം യുഐഡിഎഐയുടെ ഔദ്യോഗിക വെബ്സൈറ്റ് ( https://uidai.gov.in/ ) സന്ദര്‍ശിക്കുക.\nയുഐഡിഎഐയുടെ ഔദ്യോഗിക വെബ്സൈറ്റിന്റെ ഹോം പേജില്, മൈ ആധാര് എന്ന ഓപ്ഷനില് ക്ലിക്ക് ചെയ്യുക.\nശേഷം ആധാര് സര്‍വീസസ് ഓപ്ഷനില് ക്ലിക്ക് ചെയ്യുക.\nതുറന്ന് വരുന്ന മെനുവില് സെക്യുവര് യുവര് ബയോമെട്രിക്സ് എന്ന ഓപ്ഷനില് ക്ലിക്ക് ചെയ്യുക.\nഅതിന് ശേഷം, ഒരു പുതിയ പേജ് തുറക്കും.\nഅവിടെ കാണുന്ന ബോക്സില് ടിക്ക് ചെയ്യുക.\nശേഷം ലോക്ക് / അണ്‍ലോക്ക് ബാറില് ക്ലിക്ക് ചെയ്യുക.\nതുറന്ന് വരുന്ന പേജില് ആധാര് നമ്ബരും ക്യുആർ കോഡും നല്‍കുക.\nഇപ്പോള്, നിങ്ങളുടെ രജിസ്റ്റര് ചെയ്ത ഫോണ് നമ്ബറില് ഒടിപി വരും.\nതുടര്‍ന്ന് ഒടിപി സബ്മിറ്റ് ചെയ്യുക.\nശേഷം ലോക്കിങ് ഫീച്ചര് ആക്റ്റിവേറ്റ് ചെയ്യുക എന്നതില് ക്ലിക്ക് ചെയ്യുക.\nഇത്രയും സ്റ്റെപ്പുകള് വിജയകരമായി പൂര്‍ത്തിയാക്കിയാല് നിങ്ങളുടെ ആധാര് ബയോമെട്രിക്സ് ഡാറ്റ ലോക്ക് ചെയ്യപ്പെടും.തുറക്കുന്നതിനും ഇതേ മാർഗം പരീക്ഷിക്കാം.\nനമ്മുടെ നിര്‍ണായക വിവരങ്ങള് നല്‍കാന് സൗകര്യമില്ലാത്തവര്‍ക്കായി യുഐഡിഎഐ അവതരിപ്പിക്കുന്ന മറ്റൊരു ഫീച്ചര് ആണ് ‘മാസ്ക്ഡ് ആധാര്’. ഡൗണ്‍ലോഡ് ചെയ്‌ത ഇ-ആധാറില് ആധാര് നമ്ബര് മറയ്ക്കാന് മാസ്ക്ഡ് ആധാര് ഓപ്ഷന് യൂസേഴ്സിനെ അനുവദിക്കുന്നു. മാസ്ക്ഡ് ആധാറില് ആധാര് നമ്ബരിന്റെ ആദ്യ എട്ട് അക്കങ്ങള് കാണാന് കഴിയില്ല. ഇത്രയും ഭാഗം “xxxx-xxxx” പോലെയുള്ള പ്രതീകങ്ങള് ഉപയോഗിച്ച് മറയ്ക്കുകയാണ് ചെയ്യുന്നത്.\nആധാര് നമ്ബറിന്റെ അവസാന നാല് അക്കങ്ങള് മാത്രമാണ് മാസ്ക്ഡ് ആധാറില് കാണാന് കഴിയുക. ആധാര് കാര്‍ഡിന്റെയും രഹസ്യ വിവരങ്ങളുടെയും സുരക്ഷ കൂട്ടുന്ന ഫീച്ചര് ആണിത്. മാസ്ക്ഡ് ആധാര് കാര്‍ഡ് നാം നല്‍കുന്നവര്‍ക്ക് നമ്മുടെ പൂര്‍ണമായ ആധാര് നമ്ബര് ലഭിക്കില്ലെന്നതാണ് പ്രത്യേകത. ഇനി നമ്മുടെ കയ്യില് നിന്നും ഈ മാസ്ക്ഡ് ആധാര് കാര്‍ഡ് കളഞ്ഞ് പോയാലും വലിയ പ്രശ്നം വരുന്നില്ല. കാരണം നമ്മുടെ ആധാര് നമ്ബര് പൂര്‍ണമായും ആരുടെ കയ്യിലും കിട്ടില്ല എന്നതാണ്.\nആർക്കും യുഐഡിഎഐ വെബ്‌സൈറ്റില് നിന്ന് മാസ്‌ക്ഡ് ആധാര് ഡൗണ്‍ലോഡ് ചെയ്യാന് കഴിയും. ആധാര് കേന്ദ്രം വഴിയും മാസ്‌ക്ഡ് ആധാര് ലഭ്യമാക്കാം. മാസ്ക് ചെയ്ത ആധാറില് ആധാര് നമ്ബര് പൂര്‍ണമായി ഇല്ലെങ്കിലും, പകരമായി ക്യുആര് കോഡ് ഉണ്ടായിരിക്കും. ക്യൂആര് കോഡ് സ്കാന് ചെയ്താല് ആധാര് ഉടമസ്ഥന്റെ ഫോട്ടോ ലഭിക്കുമെങ്കിലും ആധാര് നമ്ബര് കിട്ടില്ല. ഉപയോക്താവിന് താല്‍പ്പര്യമുണ്ടെങ്കില് കാര്‍ഡിലെ ജനനത്തീയതി മറയ്ക്കാനും യുഐഡിഎഐ അനുവദിക്കും. കാര്‍ഡ് ഉടമയ്ക്ക് മറ്റേത് തിരിച്ചറിയല് രേഖയ്ക്ക് പകരമായും മാസ്ക്ഡ് ആധാര് ഉപയോഗിക്കാം എന്നാണ് സര്‍ക്കാര് പറയുന്നത്.\nമാസ്ക്ഡ് ആധാര് കാര്‍ഡ് സ്വന്തമാക്കാന് ആദ്യം യുഐഡിഎഐയുടെ ഔദ്യോഗിക വെബ്‌സൈറ്റിലേക്ക് പോകുക.\nവെബ്സൈറ്റിന്റെ ടാബില് ‘മൈ ആധാര്’ ഓപ്ഷന് കാണാന് കഴിയും.\nഡ്രോപ്പ് ഡൗണ് മെനുവില് നിന്ന്, ‘ഡൗണ്‍ലോഡ് ആധാര്’ ഓപ്ഷന് സെലക്റ്റ് ചെയ്യുക.\nശേഷം നിങ്ങള് ‘മാസ്ക്ഡ് ആധാര്’ ഓപ്ഷന് തിരഞ്ഞെടുക്കണം.\nതുടര്‍ന്ന് യൂസര് കോഡ് വെരിഫൈ ചെയ്യുകയും വേണം.\nശേഷം ഡ്രോപ്പ് ഡൗണ് മെനുവില് ‘സെന്‍ഡ് ഒടിപി’ ഓപ്ഷനില് ടാപ്പ് ചെയ്യുക.\nമൊബൈല് ഫോണില് വരുന്ന ഒടിപി സൈറ്റില് നല്‍കിയാല് മാസ്‌ക് ചെയ്‌ത ആധാര് ഡൗണ്‍ലോഡ് ചെയ്യാന് കഴിയും.\nകുവൈത്തില് വരും ദിവസങ്ങളില് ഒമിക്രോണ് ശക്തമായേക്കുമെന്ന് മുന്നറിപ്പ്


23 March, 2018, 6:56 pm by News Desk 1\nലണ്ടനിലുണ്ടായ കാറപകടത്തിൽ മലയാളി മരണമടഞ്ഞു. ഹൺസ്ളോ സെൻറ് ജോൺസ് മാർ തോമ്മാ ചർച്ച് മെമ്പർ ആയ രാജീവ് മാത്യു (37) ആണ് അപകടത്തിൽ പെട്ടത്. ബാൻബറിയിലാണ് അപകടമുണ്ടായത്. കൂടുതൽ വിവരങ്ങൾ അറിവായിട്ടില്ല. ഗുജറാത്തിലെ ബറൂച്ചിൽ ഉള്ള രാജീവിന്റെ കുടുംബത്തെ പോലീസ് ലണ്ടനിൽ നിന്നും വിവരം അറിയിക്കുകയായിരുന്നു.\nഇന്നലെ രാവിലെ 9.41 നാണ് അപകടം നടന്നത്. പോസ്റ്റ്മോർട്ടം നടത്തി മൃതദേഹം നാട്ടിലേയ്ക്കു കൊണ്ടു പോകുന്നതിനായുള്ള നടപടികൾ പോലീസുമായി ബന്ധപ്പെട്ട് മാർ തോമ്മാ ചർച്ച് സ്വീകരിച്ചു വരികയാണെന്ന് വികാരി റവ. ഷിബു കുര്യൻ മലയാളം യുകെ ന്യൂസിനോട് പറഞ്ഞു. രാജീവിന്റെ പത്നി ശിൽപാ തങ്കം ജോയിയും മകൾ അനുഷ്ക സൂസൻ രാജീവും ഗുജറാത്തിലെ ബറൂച്ചിലാണ് താമസിക്കുന്നത്.\nരാജീവ് മാത്യൂവിന്റെ അകാല വിയോഗത്തിൽ മലയാളം യു കെ ന്യൂസ് ടീമിന്റെ അനുശോചനം രേഖപ്പെടുത്തുന്നു.\nTAGS: Car accident malayalee


ശശി'കല' ചൂടിയ മെഹര് - India News 24\nശശി’കല’ ചൂടിയ മെഹര്\nഇന്ത്യ വികസ്വരരാജ്യമല്ല, വികസിതരാജ്യമാണെന്നാണ് ശശി തരൂരിന്‍റെ അഭിപ്രായം. മൈക്ക് കിട്ടുമ്പോഴെല്ലാം അദ്ദേഹം ഇക്കാര്യം ഊന്നിയൂന്നി പറയാറുമുണ്ട്. പക്ഷേ, പറഞ്ഞിട്ടെന്ത് കാര്യം. വേറെ ആരും സമ്മതിക്കുന്നില്ല. ഇന്ത്യക്കാണെങ്കില് വികസിക്കാനൊട്ട് താല്‍പര്യവുമില്ല. അതുകൊണ്ടാണ് ശശി സ്വയം വികസിക്കാന് തീരുമാനിച്ചത്. ഇന്ത്യക്കാരനാണെന്ന് കരുതി ശശിക്ക് വികസിക്കണ്ടേ?\nഅമേരിക്കന് പ്രസിഡന്റ് ബരാക് ഒബാമയോട് ട്വിറ്ററില് മത്സരിച്ചുനോക്കി. ഏശിയില്ല. ഒബാമയ്ക്ക് നാല് കോടിയാണ് ഫോളോവര്‍മാര്. ശശിക്ക് കഷ്ടിച്ച് 20 ലക്ഷം സംഘടിപ്പിക്കാനെ പറ്റിയുള്ളൂ. ഇന്ത്യയില് 130 കോടി ജനമുണ്ടെന്നു പറഞ്ഞിട്ടെന്താ കാര്യം. മഹാഭൂരിപക്ഷം വരുന്ന ദരിദ്രവാസികള്‍ക്കും ട്വിറ്റര് പോയിട്ട് സ്വന്തമായി ഒരു സിസര് പോലുമില്ല.\nപക്ഷേ ചില കാര്യങ്ങളില് ഈ അമേരിക്കയിലെയും ബ്രിട്ടനിലെയും ഫ്രാന്‍സിലെയുമൊക്കെ ഭരണാധികാരികള് വെറ്റയും അടയ്ക്കയും വെച്ച് ശശിയെ തൊഴണം. അമേരിക്കന് പ്രസിഡന്‍റ് ആയിരിക്കെ താന് പറഞ്ഞാല് ഇരിക്കാനും നില്‍ക്കാനും കിടക്കാനും വിധിക്കപ്പെട്ട മോണിക്ക ലെവിന്‍സ്കിയെ മാത്രമേ ബില് ക്ലിന്റനു വളയ്ക്കാന് കഴിഞ്ഞുള്ളു. നിലവിലെ ഫ്രഞ്ച് പ്രസിഡന്റ് ഫ്രാങ്കോയിസ് ഹോളാണ്ടെയ്ക്ക് ആകട്ടെ അവിടത്തെ കിന്നാരത്തുമ്പി പടക്കാരി ജൂലി ഗായെറ്റിന്‍റെ അടുത്താണ് ചിറ്റം. സംഗതി പുറത്തറിഞ്ഞതോടെ പ്രസിഡന്റിന്‍റെ ഭാര്യ കയ്യില് കിട്ടിയ ഗുളികയൊക്കെ വാരിവിഴുങ്ങി ആശുപത്രിയിലുമായി.\nഅവിടെയാണ് ശശിയെ കണ്ടുപഠിക്കേണ്ടത്. നാട്ടിലെ കൂതറ പെണ്ണുങ്ങളെയൊക്കെ പൊക്കുന്നതില് എന്താ ത്രില്ല്. അതുകൊണ്ട് അതിര്‍ത്തി വിട്ടാ ശശിയുടെ കളി. അതും പാക്കിസ്ഥാനില്‍നിന്ന്. അടിച്ചുതളിക്കാരിയൊന്നുമല്ല. അസല് പത്രപ്രവര്‍ത്തക. സെക്സും വയലന്‍സുമൊക്കെ കൂടിക്കുഴഞ്ഞ് ഷാജി കൈലാസിന് പോലും സ്വപ്നം കാണാന് കഴിയാത്ത ഒരു തിരക്കഥ. സിയാച്ചിനിലെ മഞ്ഞുമലകളില് ശശിയും മെഹറും കൈകള് കോര്‍ത്ത് ഒരു യുഗ്മഗാനം പാടുക കൂടി ചെയ്താല് സംഗതി ജോര്. അതിര്‍ത്തിയില് വെടികൊണ്ട് മരിക്കുന്ന ഇന്ത്യയുടെയും പാകിസ്ഥാന്റെയും പട്ടാളക്കാരുടെ ശവങ്ങള് പേറിയുള്ള വിലാപയാത്ര പശ്ചാത്തലത്തില് കൊടുത്താല് തിയറ്ററുകളില് കണ്ണീര്‍പ്പുഴ ഒഴുകും.\nബ്ലാക്ക്ബറിയായും വൈറ്റ്ബറിയായുമൊക്കെ പുരോഗമിച്ച പ്രണയം പക്ഷേ റിലീസാകാതെ പോയത് ശശിയുടെ ഭാര്യ സുനന്ദ കാരണമാണ്. കൂടെ കിടക്കുന്നവള്‍ക്കല്ലേ രാപ്പനി അറിയാവുന്നത്. ഷഷ്ടിപൂര്‍ത്തിയാകാറായിട്ടും ശശിച്ചേട്ടനെ വിട്ടുമാറാത്ത അസുഖവും അതിനുള്ള ചികിത്സയും സുനന്ദക്കൊച്ചിനു നന്നായറിയാം. ഒന്നില് പിഴച്ചാല് മൂന്നിലും പിഴയ്ക്കും എന്നാണല്ലോ പ്രമാണം. ശശിയുടെ മൂന്നാം പൊണ്ടാട്ടിയായ സുനന്ദ മുക്കണ്ണ് തുറന്നു. ഭാര്യ അത്ര പോര എന്ന് ഇനി ശശിക്ക് തോന്നാന് ഇടയില്ല.\nസത്യത്തില് കൈകൊടുക്കേണ്ടത് പ്രശസ്ത സംവിധായിക മീരാ നായര്‍ക്കാണ്. ഷെക്സ്പിയറിന്റെ ആന്റണി ആന്‍ഡ് ക്ലിയോപാട്രയുടെ നാടകാവിഷ്കാരത്തില് മാര്‍ക് ആന്റണിയായി മീര വേഷം കെട്ടിക്കുമ്പോള് ശശി സ്കൂളില് പഠിക്കുന്നതെ ഉള്ളൂ. ക്ലിയോപാട്രയുടെ സൌന്ദര്യത്തില് മതിമറന്ന് റോമ സാമ്രാജ്യത്തെ മറന്നുപോകുന്ന മാര്‍ക് ആന്റണിയുടെ വേഷം ചെയ്യാന് ശശിയെക്കാളും കേമന് വേറെ ആരുണ്ട്.\nശശിയും സുനന്ദയും അനുരാഗവിലോചിതരും അതിലേറെ മോഹിതരുമായി ഫെയ്സ്ബുക്കില് സംയുക്തപ്രസ്താവന പോസ്റ്റിയതോടെ പ്രണയകാവ്യത്തിന്റെ ഈ കാണ്ഠം കഴിഞ്ഞു. പാകിസ്ഥാനി പ്രണയിനിയും വെടിനിര്‍ത്തല് പ്രഖ്യാപിച്ചു. എന്തായാലും ശശിയെ സമ്മതിക്കണം. ട്വിറ്ററില് ചീറിവിളിച്ചുകൊണ്ടിരുന്ന രണ്ട് പെണ്‍പുലികള് എത്രപെട്ടെന്നാണ് ആട്ടിന്‍കുട്ടികളായി മാറി ശശിക്ക് സ്തുതി പാടിയത്. പണ്ട് യുഎന് സെക്രട്ടറി സ്ഥാനത്തേക്ക് ബാന് കി മൂണിന് പകരം ശശിയെ ജയിപ്പിചിരുന്നെങ്കില് ബരാക് ഒബാമയും ബിന് ലാദനും ഇപ്പോള് ഒരുമിച്ചിരുന്ന് ഗുലാന്‍പെരിശ് കളിച്ചേനേ.\nപക്ഷേ, ക്ഷിപ്രകോപത്തില് സുനന്ദ വിളിച്ചുപറഞ്ഞ കാര്യങ്ങള് ശശിയെ വീഴ്ത്തിയിരിക്കുന്ന കെണി ചെറുതല്ല. മെഹര് പാക്കിസ്ഥാന് ചാരയാണെന്നാണ് സുനന്ദ പറയുന്നത്. ശശിയെ മാത്രമല്ല കാശ്മീര് മുഖ്യമന്ത്രി ഒമര് അബ്ദുള്ളയെയും മെഹര് വലവീശുന്നുണ്ടത്രെ. എന്നാല് മന്ത്രി”മാമന്” ആയ ശശി പറഞ്ഞിട്ടാണ് മെഹറിന് താന് അഭിമുഖം നല്‍കിയതെന്ന് ഒമര് അബ്ദുള്ള പറയുന്നു. ഇക്കാര്യത്തിലെങ്കിലും ശശി സോഷ്യലിസ്റ്റ് ആണെന്ന് സമ്മതിക്കാതെ വയ്യ. ഐപിഎല് കേസില് ശശിയുടെ പാപഭാരം താന് ഏറ്റെടുക്കുകയായിരുന്നു എന്ന സുനന്ദയുടെ കുമ്പസാര രഹസ്യവും പുറത്തുവന്നിട്ടുണ്ട്.\nപ്രണയവും വിവാഹവും ട്വിറ്ററിലെ കെട്ടിമറിയലുമൊക്കെ തങ്ങളുടെ സ്വകാര്യത ആണെന്നാണ് ശശിയുടെ വാദം. അത് ശരിയുമാണ്. സുനന്ദയ്ക്കും മെഹറിനും സുഖമെങ്കില് പിന്നെ പോസ്റ്റ്‌മാന് സൂക്കേട് ഉണ്ടാകേണ്ട കാര്യമില്ല. പക്ഷേ, അതിന് മുമ്പ് തിരുവനന്തപുരത്തെ വോട്ടര്‍മാര് ചിലത് ചെയ്യേണ്ടതുണ്ട്. അതിന് അരവിന്ദ് കേജ്രിവാളിന്റെ ചൂല് വേണ്ട. അടുക്കളയിലെ ചൂല് മതി. കുറച്ച് ചാണകവെള്ളവും.


Ottamandaram will release on November 14 - Malayalam Filmibeat\n| Published: Tuesday, October 28, 2014, 10:45 [IST]\nഅഭിനേത്രി എന്ന നിലയില് ഭാമയ്ക്ക് തന്റെ മികവ് തെളിയിക്കാന് ഒരു മികച്ച അവസരം കൂടെ ലഭിക്കുകയാണ് വിനോദ് മങ്കര സംവിധാനം ചെയ്യുന്ന 'ഒറ്റമന്ദാരം' എന്ന ചിത്രത്തിലൂടെ. പതിനാലു വയസ്‌സുള്ള സ്‌കൂള് കുട്ടിയും അമ്മയും വിധവയുമായി ഭാമ എത്തുന്ന ചിത്രം നവംബര് 14ന് തിയറ്ററുകളില് എത്തും.\nയഥാര്‍ത്ഥ സംഭവത്തില് നിന്ന് ഊര്‍ജം ഉള്‍ക്കൊണ്ടാണ് ചിത്രം ഒരുക്കിയിരിക്കുന്നത്. പതിനാലാം വയസ്സില് ചേച്ചിയുടെ ഭര്‍ത്താവിന്റെ കുഞ്ഞിനെ ഉദരത്തില് പേറേണ്ടിവന്ന പെണ്‍കുട്ടിയുടെ തീക്ഷ്ണമായ ജീവിതാനുഭവങ്ങളെയാണ് ചിത്രം പകര്‍ത്തുന്നത്. ചിത്രത്തെ കുറിച്ച് കൂടുതലറിയാം, ചിത്രങ്ങളിലൂടെ...\nഭാമ, നന്ദു, സജിതാ മഠത്തില് എന്നിവര് അവരുടെ അഭിനയജീവിതത്തിലെ ഏറ്റവും മികച്ച കഥാപാത്രങ്ങളെ അവതരിപ്പിക്കുന്ന ചിത്രമാണ് ഒറ്റമന്ദാരം.\nയഥാര്‍ത്ഥ സംഭവത്തില് നിന്ന് ഊര്‍ജം ഉള്‍ക്കൊണ്ടാണ് ചിത്രം ഒരുക്കിയിരിക്കുന്നത്. പതിനാലാം വയസ്‌സില് ചേച്ചിയുടെ ഭര്‍ത്താവിന്റെ കുഞ്ഞിനെ ഉദരത്തില് പേറേണ്ടിവന്ന പെണ്‍കുട്ടിയുടെ തീക്ഷ്ണമായ ജീവിതാനുഭവങ്ങളെയാണ് ചിത്രം പകര്‍ത്തുന്നത്.\nകണ്ണീര് ഫോര്‍മുലകള് ഉപേക്ഷിച്ച്, വളരെ വ്യത്യസ്തമായ ശൈലിയിലാണ് ചിത്രം ഒരുക്കിയിരിക്കുന്നത്. കഥയുടെ പശ്ചാത്തലത്തിനു യോജിച്ച തിരുനല്‍വേലിയിലെ തഞ്ചൈനഗരം എന്ന ഗ്രാമത്തിലായിരുന്നു ഭൂരിഭാഗം രംഗങ്ങളും ചിത്രീകരിച്ചിരിക്കുന്നത്.\nവിനോദ് മങ്കരയാണ് സംവിധാനം നിര്‍വഹിച്ചിരിക്കുന്നത്. കഥ, തിരക്കഥ, സംഭാഷണം ഒരുക്കുന്നത് മാധ്യമപ്രവര്‍ത്തകനായ അജയ് മുത്താനയും.\nവിനോദ് മങ്കരയുടെ വരികള്‍ക്ക് രമേഷ് നാരായണ് സംഗീതം പകര്‍ന്നിരിക്കുന്നു. സുജാത, വിജയ് യേശുദാസ്, ശ്വേതാ മോഹന്, മധുശ്രീ നാരായണ് എന്നിവരാണ് പാട്ടുകാർ.\nചങ്ങമ്പുഴയുടെ ആ പൂമാല എന്ന കവിതയിലെ ആരുവാങ്ങും ഇന്നാരുവാങ്ങുമീ ആരാമത്തിന്റെ രോമാഞ്ചം.... എന്നു തുടങ്ങുന്ന വരികളും ചിത്രത്തില് മനോഹരമായി ഇണക്കിച്ചേര്‍ത്തിരിക്കുന്നു. ഹിന്ദുസ്ഥാനിയുടെ സാധ്യതകള് ഉപയോഗപ്പെടുത്തി അതിമനോഹരമായി ഈ കാവ്യം രമേഷ് നാരായണ് സംഗീതസംവിധാനം നിര്‍വഹിച്ചിരിക്കുന്നു.\nപശ്ചാത്തല സംഗീതവും നിര്‍വഹിച്ചിരിക്കുന്നത് രമേഷ് നാരായണ് തന്നെയാണ്. ഉദയന് അമ്പാടിയുടേതാണ് കാമറ. ഹാഷിം എഡിറ്റിംഗും ഹരി കുമാര് ചിത്രാഞ്ജലി ശബ്ദമിശ്രണവും നിര്‍വഹിച്ചിരിക്കുന്നു.\nനെടുമുടി വേണു, ശങ്കര് രാമകൃഷ്ണന്, കോഴിക്കോട് നാരായണന് നായര്, കൊച്ചുപ്രേമന്, ലിഷോയ്, സതീഷ് വെട്ടിക്കവല, സാബു തിരുവല്ല, കുളപ്പുള്ളി ലീല, ശ്രീക്കുട്ടി തുടങ്ങിയവരാണ് മറ്റു കഥാപാത്രങ്ങളെ അവതരിപ്പിക്കുന്നത്.\nപഌ് വണ് വിദ്യാര്‍ത്ഥിയായ ആദിത്യന്റെ നേതൃത്വത്തിലാണ് ചിത്രത്തിന്റെ ട്രെയിലര് ഒരുക്കിയിരിക്കുന്നത്. ട്രെയിലര് കഴിഞ്ഞ ദിവസം പുറത്തിറക്കി.\nപാപ്പിലോണിയ വിഷനാണ് നിര്‍മാണവും വിതരണവും പാപ്പിലോണിയ വിഷന്. നവംബര് 14നാ തിയേറ്ററുകളിലെത്തും.\nRead more about: bhama ottamandharam vinod sajitha madathil nandu ajay muthana ഭാമ ഒറ്റമന്ദാരം വിനോദ് സജിത മഠത്തില് നന്ദു അജയ് മുത്താന\nOttamandaram will release on November 14\nStory first published: Tuesday, October 28, 2014, 10:45 [IST]


യമൻ തീവ്രവാദികളുടെ പിടിയിൽനിന്നും മോചിതരായ മലയാളികൾ നാട്ടിലേക്ക് തിരിച്ചു | Malayalam News\nയമൻ തീവ്രവാദികളുടെ പിടിയിൽനിന്നും മോചിതരായ മലയാളികൾ നാട്ടിലേക്ക് തിരിച്ചു\n2020-12-05 20:45:00 പി.കെ രാധാകൃഷ്ണൻ\nവടകര- തീവ്രവാദികളുടെ പിടിയിൽ നിന്നും രക്ഷപ്പെട്ട മലയാളികൾ ഉൾപ്പെടെയുള്ളവർ നാട്ടിലേക്ക് തിരിച്ചു. വടകര,തിരുവനന്തപുരം സ്വദേശികളായ മുസ്തഫ,പ്രവീൺ എന്നിവർ നാളെ പുലർച്ചയോടെ വീടുകളിലെത്തും. യമനിൽ പത്ത് മാസം ഹുത്തീസ് തീവ്രവാദികളുടെ തടങ്കലിലായിരുന്നവരാണ് കഴിഞ്ഞ ദിവസം മോചിതരായത്. 14 ഇന്ത്യക്കാരെയാണ് തീവ്രവാദികൾ തടങ്കലിലാക്കിയത്. രേഖകൾ ശരിയാക്കിയ ശേഷം ഇന്നലെ യമനിലെ ആദൻ വിമാനതാവളത്തിൽ നിന്നാണ് യാത്ര തിരിച്ചത്. ദുബൈ വിമാനത്താവളത്തിൽ വന്നിറങ്ങിയ മലയാളികളായ രണ്ടു പേരും മുംബൈ വഴി ഇന്ന് അർദ്ധ രാത്രിയോടെ കണ്ണൂർ വിമാനത്താവളത്തിലെത്തും. അവിടെ നിന്ന് കാർ വഴി ഇരുവരും യാത്ര തിരിക്കും. പ്രവീൺ വടകര ഇറങ്ങിയ ശേഷം മുസ്തഫ തിരുവനന്തപുരത്തേക്ക് പോകും.\nകഴിഞ്ഞ ഫെബ്രുവരിയിലാണ് 14 അംഗം ഇന്ത്യക്കാരും ബംഗ്ലാദേശികളും അടങ്ങിയ സംഘം കപ്പൽ യാത്രക്കിടയിൽ തീവ്രവാദികളുടെ പിടിയിലായത്. പ്രതികൂല കാലാവസ്ഥ കാരണം കപ്പൽ യമൻ തീരത്തടുപ്പിച്ചപ്പോൾ കോസ്റ്റ്ഗാർഡ് എന്ന് പറഞ്ഞ് ഇവരെ തടങ്കലിലാക്കുകയായിരുന്നു. കപ്പൽ ഉടമയിൽ നിന്ന് മോചനദ്രവ്യം വാങ്ങുകയായിരുന്നു ലക്ഷ്യം.\nസർക്കാർ തലത്തിൽ ശ്രമങ്ങൾ നടന്നെങ്കിലും വിജയിച്ചില്ല. ഇവരെ തടങ്കലിൽ പാർപ്പിച്ച ഹോട്ടലിൽ കടുത്ത യാതനകൾ അനുഭവിക്കുകയായിരുന്നു. ഇതിനിടയിലാണ് ബഹറനിലെ പൊതു പ്രവർത്തകനും ജാഗ്രത പ്രവാസ ലോകം കോർഡിനേറ്ററുമായ വേണു ചെമ്മരത്തൂർ ഇടപെടുന്നത്. ഇയാൾ പ്രവാസി ലീഗൽ സെൽ ബഹറിൻ ഹെഡ് സുധീർ തിരുനിലത്തുമായി ബന്ധപ്പെട്ട് രംഗത്ത് വന്നതോടെയാണ് മോചനം സാധ്യമായത്.\nഇവരുടെ കുടുംബാംഗങ്ങൾ എന്തെന്നില്ലാത്ത സന്തോഷത്തിലാണ്. 10 മാസമായി കണ്ണീരിൽ കഴിയുന്ന കുടുംബങ്ങൾ മോചന വിവരമറിഞ്ഞതോടെ എന്തെന്നില്ലാത്ത സന്തോഷത്തിലാണ്. ദിവസങ്ങളായി കാത്തിരിക്കുകയാമ് ഇവരുടെ കുടുംബം.


roul castro | റൗള് കാസ്‌ട്രോ കമ്യൂണിസ്റ്റ് പാര്‍ട്ടി നേതൃസ്ഥാനമൊഴിഞ്ഞു; അറുപത് വർഷം നീണ്ടു നിന്ന കാസ്ട്രോ യുഗത്തിന് വിരാമമിട്ട് ഈ പടിയിറക്കം - Malayalivartha.com Widgets Magazine\n17 APRIL 2021 11:31 AM IST\nക്യൂബയിലെ ഭരണ കക്ഷിയായ കമ്മ്യൂണിസ്റ്റ് പാർട്ടിയുടെ നേതൃത്വം “അഭിനിവേശവും സാമ്രാജ്യത്വ വിരുദ്ധ മനോഭാവവും നിറഞ്ഞ” ഒരു യുവതലമുറയ്ക്ക് കൈമാറുകയാണെന്ന് പ്രഖ്യാപിച്ചുകൊണ്ട്, റൗൾ കാസ്ട്രോ ക്യൂബൻ കമ്യൂണിസ്റ്റ് പാർട്ടി നേതൃസ്ഥാനമൊഴിഞ്ഞു. വെള്ളിയാഴ്ച ആരംഭിച്ച ചതുർദിന പാർട്ടി കോൺഗ്രസിലായിരുന്നു അദ്ദേഹത്തിന്റെ സുപ്രധാന പ്രഖ്യാപനം.\nജൂണിൽ 90 വയസ്സ് തികയുന്ന കാസ്ട്രോ വെള്ളിയാഴ്ച കമ്മ്യൂണിസ്റ്റ് പാർട്ടി കോൺഗ്രസിന് തുടക്കം കുറിച്ച പ്രസംഗത്തിൽ, നേതൃസ്ഥാനത്തു നിന്ന് വിരമിക്കണമെന്ന തന്റെ ദീർഘകാല ആഗ്രഹം ആവർത്തിച്ചു. തിങ്കളാഴ്ച സമ്മേളനം അവസാനിക്കുന്നതിനു മുമ്പ് അദ്ദേഹം സ്ഥാനമൊഴിയുകയും പകരക്കാരനെ പ്രഖ്യാപിക്കുകയും ചെയ്യുമെന്ന് പ്രതീക്ഷിക്കുന്നു.\nക്യൂബയുടെ പ്രസിഡന്റായി രണ്ട് തവണ സേവനമനുഷ്ഠിച്ച ശേഷം, റൗൾ കാസ്ട്രോ 2018 ൽ ആ സ്ഥാനത്തു നിന്നും ഒഴിയുകയായിരുന്നു. ക്യൂബൻ പ്രസിഡന്റ് മിഗേൽ ഡൂയസ് കനേലിനാണ് ചുമതല കൈമാറിയത്.\nതന്റെ ദൗത്യം പൂർത്തീകരിച്ചുവെന്നും പിതൃ രാജ്യത്തിന്റെ ഭാവി തലമുറയിൽ ആത്മവിശ്വാസമുണ്ടെന്നും വിടവാങ്ങൽ പ്രസംഗത്തിൽ റൗൾ കാസ്ട്രോ പറഞ്ഞു. ഇതോടെ ആറുപതിറ്റാണ്ട് നീണ്ട കാസ്‌ട്രോ കുടുംബത്തിന്റെ ഭരണത്തിന് ക്യൂബയിൽ പരിസമാപ്തിയായി.\n2006 ലാണ് റൗൾ പാർട്ടിയിലെ ഉന്നത പദവി ഏറ്റെടുത്തത്. 1959 മുതൽ 2006 വരെ നീണ്ട 47 വർഷങ്ങൾ റൗളിൻറെ സഹോദരനും വിപ്ലവനായകനുമായ ഫിഡൽ കാസ്‌ട്രോ ആയിരുന്നു ഈ ഉന്നത പദവിയിൽ. ഫിഡലിനേക്കാൾ പ്രായോഗികനായിട്ടാണ് കാസ്ട്രോയെ വിലയിരുത്തുന്നത്.\nസഹോദരൻ വിജയിച്ച കമ്മ്യൂണിസ്റ്റ് മാതൃകയിൽ നിന്ന് ക്യൂബയെ കൂടുതൽ മുന്നോട്ട് കൊണ്ടുപോകാനുള്ളതായിരുന്നു അദ്ദേഹത്തിന്റെ ശ്രമങ്ങൾ. ഇത് രാജ്യത്തിന് വലിയ വികസന നേട്ടങ്ങൾ നൽകി. ഉയർന്ന സാക്ഷരതാ നിരക്കും എല്ലാ ക്യൂബക്കാർക്കും ഗുണനിലവാരമുള്ള ആരോഗ്യ പരിരക്ഷയും ഉറപ്പുവരുത്തി. പക്ഷേ സമ്പദ്‌വ്യവസ്ഥയെ തകർച്ചയിലേക്കാണ് നയിച്ചത്.\nകൊല്ലത്ത് ലിഫ്റ്റ് ചോദിച്ചു ബൈക്കില് കയറിയ വീട്ടമ്മയെ പട്ടാപകൽ തട്ടികൊണ്ടു പോകാന് ശ്രമം! ബൈക്കില്‍നിന്നും എടുത്തുചാടിയപ്പോൾ റോഡില് തലയിടിച്ചു വീണ് പരുക്കേറ്റ യുവതിയെ തിരുവനന്തപുരം മെഡിക്കല് കോളജ് (10 minutes ago)\nഅമേരിക്ക ഉൾപ്പടെ 14 രാജ്യങ്ങൾ; ഒരു വർഷത്തിന് ശേഷം വിനോദസഞ്ചാരികള്‍ക്ക് പ്രവേശനം അനുവദിച്ച് യൂറോപ്യന് യൂണിയന്, നിയന്ത്രണങ്ങള് നീക്കിയെങ്കിലും യൂറോപ്പിലെത്തുന്ന സഞ്ചാരികള് കോവിഡ് പ്രോട്ടോകോള് (28 minutes ago)\nമുഖ്യമന്ത്രി പിണറായി വിജയന്റെ മക്കളെ തട്ടിക്കൊണ്ടു പോകാന് സുധാകരന് പദ്ധതിയിട്ടിരുന്നു... ആ വിവരം തന്നോടും ഒരാള് പറഞ്ഞിരുന്നു... വാര്‍ത്താ സമ്മേളനത്തില് മുഖ്യമന്ത്രി പറഞ്ഞത് സത്യമെന്ന് തുറന്ന് പറഞ (29 minutes ago)\nലൈവായി ചിരിപ്പിച്ചു കൊന്നു... കുറേ നാളായി ചൊറിഞ്ഞ കെ സുധാകരന് എല്ലാംകൂടി തീര്‍ത്ത് ഒരുമിച്ച് നല്‍കി പിണറായി വിജയന്; പിണറായിയെ തല്ലിയെന്ന് വീമ്പിളക്കി നടന്ന സുധാകരന്റെ ചരിത്രവും ഭൂമിശാസ്ത്രവും ലൈവായി (29 minutes ago)\nഎന്റെ അഭ്യാസം കണ്ട് പേടിച്ചു... മുഖ്യമന്ത്രി പറഞ്ഞതിന് പിന്തുണയുമായെത്തിയ എ.കെ. ബാലനും സുധാകരന് കണക്കിന് കൊടുത്തു; ഞാന് ചവിട്ടി എന്റെ അഭ്യാസം കണ്ട് പേടിച്ചു എന്ന് പറയുന്ന സുധാകരനെ പറ്റി എല്ലാവരും അറി (38 minutes ago)\nഞെട്ടിത്തരിച്ച് കേരളം... കെ. സുധാകരന്റെ അഭ്യാസ മുറകള് ഒന്നൊന്നായി പിണറായി വിജയന് പറയുമ്പോഴും ഇതൊട്ടും പ്രതീക്ഷിച്ചില്ല; സ്‌കൂള് വിദ്യാര്‍ഥികളായിരിക്കെ തന്റെ മക്കളെ തട്ടിക്കൊണ്ടുപോകാന് സുധാകരന് പദ (42 minutes ago)\nആദ്യം കുത്തിവെച്ചത് കോവിഷീല്‍ഡും രണ്ടാമത് കോവാക്സിനും... അഞ്ചുമിനിറ്റിനിടെ സ്ത്രീക്ക് ലഭിച്ചത് രണ്ടു ഡോസ് വാക്സിന്! പിന്നാലെ സംഭവിച്ചത്... (45 minutes ago)


Pinarayi vijayan government completed one year-marunadan malayali survey | ലോ അക്കാദമിയിൽ പിണറായിക്ക് പിഴവു പറ്റിയോ? ഇപ്പോൾ തെരഞ്ഞെടുപ്പ് നടന്നാൽ ഏത് മുന്നണിക്ക് വോട്ട് ചെയ്യും? എൽഡിഎഫ് സർക്കാർ ആർക്കൊപ്പം നിലകൊള്ളുന്നു? പിണറായി സർക്കാറിന്റെ ഒരു വർഷത്തെ പ്രവർത്തനം വിലയിരുത്താനുള്ള മറുനാടൻ സർവേ ഇന്ന് അർദ്ധരാത്രി അവസാനിക്കും; നാളെ സർവേഫലം പ്രഖ്യാപിക്കും - MarunadanMalayalee.com


അത്താഴത്തിന് ചപ്പാത്തിയാണ് നല്ലത്; ആരോഗ്യത്തിനും » Newsthen\nആരോഗ്യവും ആഹാരശീലവും തമ്മില് ഇഴപിരിയാനാവാത്ത ബന്ധമാണുള്ളത്.ഇതു കണ്ടറിഞ്ഞു ഭക്ഷണരീതിയിലും മാറ്റങ്ങള് വരുത്തണം.മലയാളികൾ ഏറെയും രാവിലെയും രാത്രിയും അരി കൊണ്ടുള്ള ഭക്ഷണം കഴിക്കുന്നതിനാല് രാത്രി ഭക്ഷണം ഗോതമ്പാക്കുന്നതാണ് ആയുസ്സിനും ആരോഗ്യത്തിനും നല്ലത്.\nധാന്യങ്ങളില് ഏറ്റവും നല്ലതു ഗോതമ്പാണ്.പോഷകങ്ങളുടെ കലവറയാണ് ഈ ധാന്യം. ഗോതമ്പിലെ മുഖ്യപോഷണം അന്നജമാണ്.100 ഗ്രാം ഗോതമ്പില് ഏകദേശം 340 കാലറി ഊര്‍ജവും 13 ഗ്രാമോളം പ്രോട്ടീനും അടങ്ങിയിട്ടുണ്ട്. 2% കൊഴുപ്പും 1.8% ധാന്യങ്ങളും 22% ഡയറ്ററി ഫൈബറും ഇതിലുണ്ട്. ധാരാളം ബി കോംപ്ലക്സ് വൈറ്റമിനുകളും സിങ്ക്, സെലിനിയം, മഗ്‌നീഷ്യം പോലുള്ള ധാതുക്കളും ഇവയിലടങ്ങിയിട്ടുണ്ട്. ചില ഫൈറ്റോ കെമിക്കലുകളുടെ സാന്നിധ്യം ഗോതമ്പിന്റെ മേന്മ കൂട്ടുന്നു.\nആരോഗ്യസംരക്ഷണത്തിനു നാരുകളുടെ പ്രാധാന്യം വളരെ വലുതാണ്.രോഗങ്ങളെ ചെറുക്കാനും ഇവയ്ക്കു സാധിക്കും.ചപ്പാത്തിയുമായി താരതമ്യം ചെയ്യുമ്പോൾ ചോറിൽ കുറഞ്ഞ അളവിലേ നാരുകളും പ്രോട്ടീനും കൊഴുപ്പുമുള്ളൂ.ഗോതമ്പിന് ഉയർന്ന കാലറിയുമുണ്ട്.\nപതിവായി ഒരു നേരം ചപ്പാത്തി കഴിക്കുന്നത് ആരോഗ്യം നിലനിറുത്താന് സഹായിക്കും.കൊഴുപ്പിന്റെ അംശം കുറയ്ക്കുന്നതിനും സെല്ലുലോസ്, ഹെവി സെല്ലുലോസ് എന്നീ വിഭാഗത്തില്‍പ്പെട്ട നാരുകള് അടങ്ങിയിരിക്കുന്നതിനാല് കുടലുകളുടെ ചലനം സുഗമമാക്കാനും ചപ്പാത്തി സഹായിക്കുന്നു.മാത്രമല്ല ഗോതമ്പിലെ തവിട് രക്തത്തിലെ ഈസ്ട്രജന്റെ അളവു കുറയ്ക്കുന്നതിനു സഹായിക്കുന്നു.വന്‍കുടലിലെ കാന്‍സറിനെ പ്രതിരോധിക്കാനുള്ള കഴിവ് ഗോതമ്പിലെ തവിടിനുണ്ട്. അമിതഭാരം തടയുന്നതിനും വയറുനിറഞ്ഞ പ്രതീതി ഉണ്ടാക്കുന്നതിനും ഗോതമ്പിനു പ്രത്യേക കഴിവുതന്നെയുണ്ട്.\nചോറും ഗോതമ്പും കാര്‍ബോെെഹഡ്രേറ്റ് ആണെങ്കിലും ചോറ് ദിവസവും ഒരുനേരം കഴിക്കുന്നതാണ് ആരോഗ്യത്തിന് ഉചിതം. കാര്‍ബോെെഹഡ്രേറ്റ് കൂടുതല് കഴിക്കുന്നത് ട്രൈഗ്ലിസറൈഡിന്റെ അളവു കൂടുന്നതിനു കാരണമാണ്.ചപ്പാത്തി എണ്ണം നിയന്ത്രിക്കാന് എളുപ്പമാണ്. ചോറിന്റെ അളവാകട്ടെ പലപ്പോഴും നിയന്ത്രിക്കാന് സാധിക്കാതെ വരുന്നു.\nരാത്രിയില് ലളിതഭക്ഷണമാണ് ആരോഗ്യത്തിന് നല്ലത് എന്നതു നമ്മുടെ ഭക്ഷണപ്രമാണങ്ങളില് ഒന്നാണ്.രാത്രി ഭക്ഷണം കൂടുതല് കഴിക്കുന്നത് ശരീരഭാരം കൂടുന്നതിനു പ്രധാന കാരണമാണ്. ഭാരം കൂടുന്നതിനനുസരിച്ച് പ്രമേഹമുൾപ്പെടെയുള്ള ജീവിതശൈലീ രോഗങ്ങളുടെ സാധ്യത കൂടും. രാത്രി ഭക്ഷണം ആഘോഷമാകാതിരിക്കാന് ശ്രദ്ധിക്കുക.ചോറിനേക്കാൾ ചപ്പാത്തിയായാണ് എപ്പോഴും നല്ലത്.\nഇടയ്ക്കിടെ ടോയ്‌ലറ്റിൽ പോകണമെന്ന് നിങ്ങൾക്ക് തോന്നാറുണ്ടോ? കാരണം ഇതാണ്


story on thattekad bird sanctuary and dr sugathan | ദേശാടനകിളികൾക്കായി എല്ലാം ഒരുക്കി തട്ടേക്കാട്ടിൽ സുഗതൻ കാത്തിരിക്കുന്നു; ലോകമറിയുന്ന പറവ സാമ്രാജ്യത്തിന് ഇന്ന് പറയാനുള്ളത് നേട്ടങ്ങളുടെ കഥ - MarunadanMalayalee.com\nSeptember 21, 201512:26 PM IST Permalink\nകോതമംഗലം; വിരുന്നെത്തുന്ന ദേശാടകരെ ഹൃദയപൂർവ്വം വരവേൽക്കുന്നതിനുള്ള അവസാനവട്ട തയ്യാറെടുപ്പിലാണ് ഡോ.സുഗതൻ. കടലുകളും സമതലങ്ങളും വനസ്ഥലികളും പിന്നിട്ട് ആകാശത്തിന് കുറുകെ ആയിരം കാതങ്ങൾ താണ്ടിയെത്തുന്ന പ്രിയപ്പെട്ടവർക്കായി വഴിക്കണ്ണുമായി കാത്തിരിക്കുകയാണ് ഈ വിശ്വപ്രസിദ്ധ പക്ഷി ശാസ്ത്രജ്ഞൻ.\nപശ്ചിമഘട്ട മലനിരകൾക്കു തഴെ ഇടുക്കി - എറണാകുളം ജില്ലാ അതിർത്തിയിലെ ലോക പ്രസിദ്ധമായ തട്ടേക്കാട് പക്ഷിസങ്കേതം കേന്ദ്രീകരിച്ച് കാൽ നൂറ്റാണ്ടോളമായി നിരീക്ഷണ-ഗവേഷണങ്ങൾ നടത്തിവരുന്ന ഇദ്ദേഹത്തിന് പക്ഷിക്കൂട്ടങ്ങളുടെ ദേശാടന കാലത്തോളം വലിയ വിശേഷം വേറൊന്നില്ല.ഈ മാസം മധ്യത്തോടെ ആരംഭിക്കുന്ന ദേശാടനപക്ഷികളുടെ പ്രവാഹം മാർച്ചിൽ അവസാനിക്കുന്നതുവരെ പുതിയ തിരിച്ചറിവുകൾ തേടി രാപകലന്യേ ഡോ.സുഗതൻ ഇവിടെയുണ്ടാവും. തട്ടേക്കാട് ആസ്ഥാനമായി അടുത്തിടെ രൂപികൃതമായ ബേർഡ് മോണിട്ടറിങ് സെല്ലിന്റെ ചുമതല സംസ്ഥാന വനംവകുപ്പ് ഏൽപ്പിച്ചിട്ടുള്ളതും സുഗതനെയാണ്.\nലാഭക്കൊതിയന്മാരുടെ നീരാളിപ്പിടിയിലമർന്ന് നാശത്തിലേക്ക് കൂപ്പുത്തിയിരുന്ന തട്ടേക്കാട് പക്ഷിസങ്കേതത്തേ പ്രശസ്തിയുടെ കൊടുമുടിയിലെത്തിച്ചതും ഗുരു ഡോ.സലിം അലിയുടെ സ്വപ്ന സാക്ഷാൽക്കാരത്തിന് വഴിതുറന്നതുമെല്ലാം കർമ്മപഥത്തിലെ വിലമതിക്കാനാവാത്ത നേട്ടമാണെന്നാണ് ഇദ്ദേഹത്തിന്റെ വിലയിരുത്തൽ.\nഇന്ത്യൻ പക്ഷിശാസ്ത്രശാഖയുടെ പിതാവും തന്റെ ഗുരുവുമായ ഡോ. സലിം അലി കണ്ടെത്തിയ പറവകളുടെ പറുദീസയെന്ന് വിശേഷിപ്പിക്കപ്പെടുന്ന തട്ടേക്കാടിനെ ലോകശ്രദ്ധയിലേക്കുയർത്തുകയും ഇവിടുതത്തത്തെ ജീവജാലങ്ങളുടെ പരിപാലനത്തിന് വേണ്ട നേർരേഖ തീർക്കുകയും ചെയ്തതിൽ പ്രധാന പങ്കുവഹിച്ചത് ഡോക്ടർ സുഗതനാണെന്ന് കാര്യത്തിൽ രണ്ടുപക്ഷമില്ല. ചെറുപക്ഷികളുടെ ഏഷ്യയിലെ ഏറ്റവും വലിയ സങ്കേതമായ തട്ടേക്കാടിനെ തനിമ കൈവിടാതെ സംരക്ഷിക്കപ്പെടണമെന്നായിരുന്നു ഡോക്ടർ സുഗതന്റെ കാഴ്ചപ്പാട്. ഈ ലക്ഷ്യം മുന്നിൽകണ്ട് താൻ നടത്തിയ നീക്കങ്ങൾ ഏറെക്കുറെ വിജയിച്ചതായി ഡോക്ടർ സുഗതൻ തന്നെ സാക്ഷ്യപ്പെടുത്തുന്നു. പക്ഷിക്കൂട്ടങ്ങളുടെ കൊഴിഞ്ഞുപോക്ക് കുറഞ്ഞതും ആവാസവ്യവസ്ഥ മെച്ചപ്പെട്ടതുമൊക്കെ ഇക്കാര്യം വ്യക്തമാക്കുന്നതാണെന്നാണ് സുഗതന്റെ പക്ഷം.\n1992-മുതൽ ഡോക്ടർസുഗതൻ തട്ടേക്കാടുണ്ട്. ഇവിടെ ഉണ്ടാകുന്ന ചെറുചലനങ്ങളും മാറ്റങ്ങളുമൊക്കെ അദ്ദേഹത്തിന് വലിയ കാര്യങ്ങളാണ്. പരിചിതമല്ലാത്ത കിളിനാദങ്ങളോ ചിറകടിയൊച്ചയോ കേട്ടാൽ പിന്നെ സുഗതന്റെ യാത്ര ഇതിനുപിന്നാലെയാകും. ഇക്കാര്യത്തിൽ രാവും പകലും വിശപ്പും ദാഹവും ഒന്നും അദ്ദേഹത്തിന് വിഷയമാകാറില്ല.\nവന്നകാലം മുതൽ തട്ടേക്കാട്ടുപക്ഷിസങ്കേതത്തെ അടുത്തറിയുന്നതിനായിരുന്നു ഡോക്ടർ സുഗതന്റെ നീക്കം. ഇവിടുത്തെ പക്ഷി- മൃഗാദികളെയും സസ്യജാലങ്ങളെയും എന്നുവേണ്ട കണ്ണിൽകണ്ടതിനെക്കുറിച്ചുമെല്ലാം വിശദമായി പഠിച്ച് റിപ്പോർട്ട് തയ്യാറാക്കി .ഈ വഴിയള്ള യാത്രക്കിടെയാണ് ചരിത്രമായി തീർന്ന പല കണ്ടെത്തലുകളും അദ്ദേഹം സ്വന്തമാക്കിയത്\nകാടിന്റെ യഥാർത്ഥ അവകാശികൾ അവിടുത്തെ ജീവജാലങ്ങളാണ്. അവയെ സ്വതന്ത്ര്യമായി ജീവിക്കാൻ വിടുക. വനമേഖലകളെ ടൂറിസ്റ്റുകേന്ദ്രങ്ങളാക്കുന്നതിനുള്ള നീക്കം ആരുടെ ഭാഗത്തുനിന്നുണ്ടായാലും കാലം അവർക്ക് മാപ്പ് നൽകില്ല. ഡോക്ടർ സുഗതന്റെ വാക്കുകളിൽ താക്കീതന്റെ മൂർച്ച.\nസംസ്ഥാനത്തിന്റെ കിഴക്കേയറ്റത്ത് ഇടുക്കി-എറണാകുളം ജില്ലാ അതിർത്തിയിൽ പരിസ്ഥിതി പ്രാധാന്യമുള്ള പൂയംകുട്ടി വനമേഖലയോടുചേർന്ന് പെരിയാർ തീരത്താണ് പക്ഷിസങ്കേതം സ്ഥിതി ചെയ്യുന്നത്. 1937 ൽ പഠനയാത്രക്കിടെ ഡോക്ടർ സലിം അലി തട്ടേക്കാട്ടെത്തിയിരുന്നു. ദിവസങ്ങൾക്കുള്ളിൽ തന്നെ ഈ വനമേഖല വൈവിധ്യങ്ങളായ പക്ഷിക്കൂട്ടങ്ങളുടെ സംഗമകേന്ദ്രമാണെന്ന് അദ്ദേഹത്തിന് ബോധ്യമായി. 160 ഇനം പക്ഷികളെ അദ്ദേഹം അന്ന് തിരിച്ചറിഞ്ഞിരുന്നു. ഇവിടെ പക്ഷിസങ്കേതമായി പ്രഖ്യാപിക്കണമെന്ന് നിർദ്ദേശം ആദ്യം മുന്നോട്ടുവച്ചതും ഡോക്ടർ സലിം അലിയായിരുന്നു.\n1983 -ലാണ് ഇവിടെ പക്ഷിസങ്കേതമായി പ്രഖ്യാപിക്കപ്പെട്ടത്. പരിസ്ഥിതി പ്രധാന്യമുള്ള പശ്ചിമഘട്ടമല നിരകൾക്കു താഴെ എറണാകുളം ജില്ലയുടെ കിഴക്ക് കോതമംഗലത്തുനിന്നും 12 കിലോമീറ്ററോളം അകലെ പെരിയാറിനക്കരെ 2500 ഓളെ ഹെക്ടറിലായി വ്യാപിച്ചുകിടക്കുന്ന വനപ്രദേശം ഉൾക്കൊള്ളുന്നതാണ് തട്ടേക്കാട് പക്ഷിസങ്കേതം. ഡോക്ടർ സലിം അലിക്ക് ശേഷം പക്ഷിസങ്കേതത്തെക്കുറിച്ച് കൂടുതൽ ആധികാരികപഠനങ്ങൾ നടത്തിയത് അദ്ദേഹത്തിന്റെ ശിഷ്യൻകൂടിയായ ഡോക്ടർ സുഗതനാണ്. 1992 മുതൽ ഇവിടെ നിരീക്ഷണ-ഗവേഷണങ്ങൾ നടത്തിവരുന്ന അദ്ദേഹം ഇതിനകം 322 ഇനം പക്ഷികളെ തിരിച്ചറിഞ്ഞിട്ടുണ്ട്. റഷ്യ.ഓസ്‌ട്രേലിയ.ഹിമാലയം, അന്റാർട്ടിക്ക,സൈബീരിയ എന്നിവിടങ്ങളിൽ നിന്നാണ് ഇവിടേക്ക് കൂടുതൽ ദേശാടന പക്ഷികളെത്തുന്നത്.ത്രിറ്റോഡ് കിങ്ഫിഷർ, റിപ്ലി മൂങ്ങ, മാക്കാച്ചികാട, എന്നീയിനങ്ങളും തിരിച്ചറിഞ്ഞവയിൽ ഉൾപ്പെടും. 18-ാം നൂറ്റാണ്ടിൽ ഭൂമുഖത്തുനിന്നും അപ്രത്യക്ഷമായിയെന്ന് ശാസ്ത്രലോകം വിധിയെഴുതിയ ഇനമായിരുന്നു മാക്കാച്ചിക്കാട.\nഇതു സംബന്ധിച്ച് വാർത്തകൾ വലിയ പ്രധാന്യത്തോടെ വിദേശ മാദ്ധ്യമങ്ങളിൽ പ്രസിദ്ധീകരിച്ചതും പക്ഷിനിരീക്ഷകർക്കിടയിൽ ചർച്ച ചെയ്യപ്പെട്ടതുമൊക്കെ തട്ടേക്കാടിന്റെ പെരുമയുയർത്തി. ഈ കാലയളവിൽ ഈ പക്ഷിയെക്കുറിച്ച് പഠിക്കാൻ വിദേശങ്ങളിൽനിന്നും പക്ഷിനിരീക്ഷകരും ഗവേഷകരും തട്ടേക്കാട്ടെത്തി. ഇതോടെ പക്ഷിസങ്കേതം ലോകശ്രദ്ധയിലേക്കയുർന്നു.\nപശ്ചിമഘട്ടത്തിൽ കേരളത്തിന്റെ തെക്കെയറ്റത്തും കർണാടക, തമിഴ്‌നാട്, തുടങ്ങിയ സംസ്ഥാനങ്ങളുടെ ചില ഭാഗങ്ങളിലും മാക്കാച്ചികാട ഉള്ളതായി പിന്നീട് നടന്ന ഗവേഷണങ്ങളിൽനിന്നും വ്യക്തമായി. എന്നാൽ ഇവയെ കൂട്ടത്തോടെ കണ്ടെത്തിയത് തട്ടേക്കാട് മാത്രമാണ്. ഇതുകൊണ്ട് തന്നെ വിദേശികളുൾപ്പെടെ പക്ഷിനിരീക്ഷകർ ഇക്കാലത്ത് കൂടുതൽ കേന്ദ്രീകരിച്ചിരുന്നതും ഇവിടെയായിരുന്നു. ഈ പക്ഷിയെ സംരക്ഷിക്കണമെന്ന ആവശ്യം വ്യാപകമായി ഉയർന്നതിനെത്തുടർന്ന് ഡോക്ടർ സുഗതൻ ഇതിനായി പ്രോജക്റ്റ് റിപ്പോർട്ട് തയ്യാറാക്കി വനവകുപ്പിന് സമർപ്പിച്ചു. ഈ റിപ്പോർട്ട് നടപ്പിലാക്കാൻ അന്നത്തെ ഗവൺമെന്റ് പച്ചക്കൊടി വീശിയെങ്കിലും ഏറെ താമസിയാതെ ഇതു സംബന്ധിച്ച നീക്കങ്ങൾ വിസ്മൃതിയിലായി. പിന്നീടുള്ള പക്ഷിസങ്കേതത്തിന്റെ സംരക്ഷണ- പരിപാലന പദ്ധതിനടത്തിപ്പുകളിലും ഇത്തരം പാകപ്പിഴകൾ തുടർക്കഥയായി. ഇത് ലോകമറിയുന്ന ഈ പറവകളുടെ സാമ്രാജ്യത്തിന്റെ മൊത്തത്തിലുള്ള അപചയത്തിന് കാരണമായി.\n1995- 96 കാലഘട്ടത്തിൽ ഡോക്ടർ സുഗതൻ നടത്തിയ ഒരു പഠനത്തിൽ ഇവിടെ ദേശാടനപക്ഷികളുടെ വരവിൽ ഗണ്യമായ കുറവ് കണ്ടെത്തി.ഇതിന്റെ കാരണവും പിന്നീട് നടന്ന ഗവേഷണങ്ങളിൽനിന്നും വ്യക്തമായി. ഭക്ഷ്യവസ്തുക്കളുടെ ദൗർലഭ്യവും ആവാസവ്യവസ്ഥയിലുണ്ടായ കനത്ത മാറ്റങ്ങളുമാണ് പക്ഷിക്കൂട്ടങ്ങളെ ഇവിടെനിന്നകറ്റിയെന്നായിരുന്നു ഡോക്ടർ സുഗതന്റെ പഠനറിപ്പോർട്ട്. ഈ നില തുടർന്നാൽ അവശേഷിക്കുന്ന പക്ഷിക്കൂട്ടങ്ങളും ഇവിടെനിന്നും മറ്റുവനമേഖലളിലേക്ക് ചേക്കേറുമെന്നുള്ള വിലയിരുത്തലുകളും സൂചനകളും പല കോണുകളിൽനിന്നും ഉയർന്നു. ഇതിന് ഒരു പരിഹാരം കണ്ടെത്തുന്നതിനും വനംവകുപ്പ് ചുമതലപ്പെടുത്തിയത് ഡോക്ടർ സുഗതനെയായിരുന്നു. ഇതനുസരിച്ച് ഡോക്ടർ സുഗതൻ നൽകിയ റിപ്പോർട്ട് പ്രകാരം നടപ്പിലാക്കിയ കർമ്മപദ്ധതികളുടെ വിജയകരമായ നടത്തിപ്പ് പകഷിസങ്കേതത്തിന്റെ മൊത്തത്തിലുള്ള പുരോഗതിയിലേക്ക് വഴി തുറന്നെന്നാണ് ചൂണ്ടിക്കാണിക്കപ്പെടുന്നത്.\nപക്ഷി സങ്കേതത്തിലെ മരങ്ങളിൽ പക്ഷികൾക്കായി ഏറെക്കുറെ തനത് ശൈലിയിൽ കൂടുകൾ ഒരുക്കുക, ജലപക്ഷികൾക്കായി പുഴയോട് ചേർന്ന് കൃത്രിമ തടാകങ്ങൾ ഒരുക്കുക, ഫലവൃക്ഷത്തോട്ടങ്ങൾ വച്ചുപിടിപ്പിക്കുക, തുടങ്ങിയവയായിരുന്നു സുഗതൻ നിർദ്ദേശിച്ച കർമ്മപദ്ധതികളിൽ പ്രധാനം. മരങ്ങളിൽ വ്യാപകമായി സ്ഥാപിച്ച കൂടുകളിൽ പക്ഷികൾ കയറിത്തുടങ്ങിയത് ഈ വഴിക്കുള്ള നീക്കങ്ങളിൽ ശുഭലക്ഷണമായി. ഉദ്ദേശ- ലക്ഷ്യങ്ങൾ അവഗണിച്ച് പകഷിസങ്കേതത്തിൽ തലങ്ങും വിലങ്ങുമുള്ള തടയണ നിർമ്മാണം ഇക്കാലത്ത് ചില്ലറ വിവാദങ്ങൾക്കും വഴിവച്ചിരുന്നു. ഇതിന് കാരണം മാറിമാറിയെത്തുന്ന ഉദ്ദ്യോഗസ്ഥരുടെ ഗൂഡലകഷ്യങ്ങളായിരുന്നു. മെച്ചപ്പെട്ട പരിചരണം നൽകിയില്ലെങ്കിലും പേരയും മൽബറിയും എന്നുവേണ്ട വച്ചുപിടിപ്പിച്ച ഒട്ടുമിക്ക ഫലവൃക്ഷങ്ങളും ചെടികളും പൂക്കുകയും കായ്ക്കുകയും ഉണ്ടായി. ഇതു വഴി ഭക്ഷ്യലഭ്യത ഉറപ്പായതോടെ കൂടുതൽ പക്ഷിക്കൂട്ടങ്ങൾ തട്ടേക്കാട്ടേക്ക് എത്തിത്തുടങ്ങി. ഇത് ഒരു നല്ല തുടക്കമായി.\nഇതിനിടെ ടൂറിസ്റ്റ് കേന്ദ്രമായി തട്ടേക്കാടിനെ വളർത്തിയെടുത്ത് സാമ്പത്തികനേട്ടമുണ്ടാക്കാമെന്ന ഉദ്യേഗസ്ഥ പ്രമുഖരുടെ കണ്ടെത്തൽ പക്ഷിസങ്കേതത്തിന് വീണ്ടും തിരിച്ചടിയായി. തുടർച്ചയായ നിർമ്മാണ പ്രവർത്തനങ്ങൾ ഇവിടുത്തെ ജീവജാലങ്ങളുടെ സ്വൈര്യവിഹാരത്തിന് തടസമായി ടൂറിസ്റ്റുകളുടെ കടന്നുകയറ്റം കൂടിയായപ്പോൾ സ്ഥിതി കൂടുതൽ സങ്കീർണമായി. ഈയവസരത്തിലും പക്ഷി സങ്കേത്തിന്റെ രക്ഷക്കെത്തിയത് ഡോക്ടർ സുഗതന്റ ഇടപെടലുകളായിരുന്നു.\nകാടിനുള്ളിൽ പരിധി വിട്ടുള്ള നിർമ്മാണപ്രവർത്തനങ്ങൾ പാടെ ഒഴിവാക്കണമെന്നും ടൂറിസ്റ്റുകൾക്ക് നീയന്ത്രണമേർപ്പെടുത്തണമെന്നുമായിരുന്നു ഇക്കാര്യത്തിൽ പോംവഴിയായി ഡോക്ടർ സുഗതൻ നിർദ്ദേശിച്ചത്. ഇത് വനവകുപ്പ് ഏറെക്കുറെ പൂർണമായി തന്നെ നടപ്പിലാക്കി. ഫലം അത്ഭുതാഹമായിരുന്നെന്ന് ഡോക്ടർ സുഗതൻ ചൂണ്ടിക്കാട്ടുന്നു. പക്ഷിക്കൂട്ടങ്ങളുടെ കൊഴിഞ്ഞുപോക്ക് ഏറെക്കുറെ നിലച്ചു. എണ്ണത്തിലും ഗണ്യമായി വർദ്ധനയുണ്ടായി. മറ്റു ജീവജാലങ്ങളുടെ കാര്യത്തിലും ഇപ്പോൾ സ്ഥിതി ഏറെ മെച്ചപ്പെട്ടിട്ടുണ്ടെന്നും അദ്ദേഹം കൂട്ടിച്ചേർത്തു. സിംഹം, പുലി എന്നിവയൊഴികെയുള്ള ഒട്ടുമിക്ക വന്യജീവികളും ഇവിടെയുണ്ട്. ആനകളുടെ എണ്ണം5ൽനിന്ന് 50 ഓളമെത്തിയിട്ടുണ്ട്.\nപക്ഷിസങ്കേതത്തിൽ നിന്നും ഗ്രാമീണ മേഖലകളിലെത്തുന്ന ഉഗ്രവിഷവാഹിയായ രാജവെമ്പാലകൾ നാടാകെ വിറപ്പിക്കുന്നതിൽ ഡോക്ടർ സുഗതന് ഒട്ടുംകുലുക്കമില്ല. രാജവെമ്പാല ഇതുവരെ മനുഷ്യനെ കടിച്ചതായി റിപ്പോർട്ടില്ലെന്നും ഇവ പറയത്തക്ക അപകടകാരികളല്ലെന്നുമാണ് സുഗതന്റെ പകഷം. പക്ഷി സങ്കേതത്തിന് സംരക്ഷണം ശക്തിപ്പെടുത്തിയത് തന്നെയാണ് ഇവയുടെ വംശവർദ്ധനക്ക് കാരണമെന്നും ഡോക്ടർ സുഗതൻ പറയുന്നു.\nപക്ഷി ശാസ്ത്രരംഗത്തെ അന്താരാഷ്ട്രനിലവാരമുള്ള പഠനകേന്ദ്രമായി തട്ടേക്കാട് പക്ഷിസങ്കേതത്തെ രൂപപ്പടെത്തണമെന്ന് ആവശ്യപ്പെട്ട് ഡോക്ടർ സുഗതൻ വിശദമായ റിപ്പോർട്ട് വനംവകുപ്പിന് സമർപ്പിച്ചിട്ട് വർഷങ്ങളായിരുന്നു.ബേർഡ് മോണിട്ടറിങ് സെല്ലിന്റെ രൂപീകരണം ഈ വഴിക്കുള്ള ആദ്യ ചുവടു വയ്‌പ്പാണെന്നാണ് സൂചന.\nഭാര്യയും മക്കളുമായി പെരുമ്പാവൂരിൽ താമസിക്കുന്ന ഇദ്ദേഹം പക്ഷിനിരീക്ഷണങ്ങളും ഗവേഷണങ്ങളും ക്ലാസുകളും മറ്റുമായി ഇപ്പോഴും തട്ടേക്കാടുണ്ട്. പക്ഷിശാസ്ത്രശാഖയുമായി ബന്ധപ്പെട്ട ഏത് കാര്യത്തിനും ഡോക്ടർ സുഗതന്റെ സേവനം ഇവിടെ ആർക്കും പ്രതീക്ഷിക്കാം. പറവകളോടോത്തുള്ള സഹവാസവും അവയെക്കുറിച്ചുള്ള അറിവ് തേടിയുമുള്ള തന്റെ യാത്രകളും പറ്റാവിന്നിടത്തോളം കാലം തുടരുമെന്നും ഡോക്ടർ സുഗതൻ വ്യക്തമാക്കുന്നു.\nതട്ടേക്കാട് പക്ഷിസങ്കേതത്തിലേയ്ക്ക് ദേശാടന പക്ഷികൾ എത്തിത്തുടങ്ങി\nബിജെപി. നേതാവിന് കോൺഗ്രസിലും ഭാരവാഹിത്വം\nവനമേഖലയിലെ മാറ്റങ്ങളെ കുറിച്ച് പക്ഷിനിരീക്ഷകനായ ആർ സുഗതൻ മറുനാടനോട്


കരുത്തിനൊപ്പം കൂടുതൽ കംഫർട്ട്; അഡാപ്റ്റീവ് സസ്പെൻഷൻ സജ്ജീകരണവുമായി പരിഷ്കരിച്ച ടൊയോട്ട ഫോർച്യൂണർ - Malayalam DriveSpark\nPublished: Tuesday, April 20, 2021, 10:30 [IST]\nഇന്ത്യയിൽ വിൽപ്പനയ്‌ക്കെത്തുന്ന ഏഴ് സീറ്റർ എസ്‌യുവികളിൽ ഏറ്റവും ജനപ്രിയമൈയ മോഡലുകളിൽ ഒന്നാണ് ടൊയോട്ട ഫോർച്യൂണർ. വളരെക്കാലമായി വിപണിയിലുള്ള വാഹനമാണിത്, കൂടാതെ ലോകമെമ്പാടും ഒരു വലിയ ആരാധകവൃന്ദവും ഇതിനുണ്ട്.\nമറ്റ് ടൊയോട്ട ഉൽ‌പ്പന്നങ്ങളെപ്പോലെ, ഫോർച്യൂണറും അതിന്റെ വിശ്വാസ്യതയ്ക്കും കുറഞ്ഞ പരിപാലനച്ചെലവിനും പേരുകേട്ടതാണ്. ഫോർച്യൂണറുമായി സാധാരണയായി ബന്ധപ്പെട്ടിരിക്കുന്ന ഒന്നല്ല സുഖപ്രദമായ ആഢംബര സവാരി.\nഓഫ്-റോഡ് ശേഷിയുള്ള ശരിയായ എസ്‌യുവിയാണിത്. ടൊയോട്ട ഫോർച്യൂണർ ഉടമകൾ എസ്‌യുവിയുമായി അഭിമുഖീകരിക്കുന്ന ഏറ്റവും സാധാരണമായ പ്രശ്‌നങ്ങളിലൊന്നാണ് യാത്രാ നിലവാരം.\nവിപണിയിൽ ലഭ്യമായ ഒട്ടും സുഖപ്രദമായത് എന്നല്ല ഏറ്റവും സുഖപ്രദമായ എസ്‌യുവികളിൽ ഒന്നല്ല ഇത്. എന്നാൽ യാത്ര സുഖം മെച്ചപ്പെടുത്തുന്നതിനായി അഡാപ്റ്റീവ് സസ്പെൻഷൻ ഇൻസ്റ്റാൾ ചെയ്ത 2021 ഫോർച്യൂണറാണ് ഇവിടെ ഞങ്ങൾ പരിചയപ്പെടുത്തുന്നത്.\nവൺ ഡ്രൈവ് എന്ന യുട്യൂബ് ചാനലാണ് വാഹനത്തിന്റെ വീഡിയോ അപ്‌ലോഡുചെയ്‌തിരിക്കുന്നത്. തന്റെ ഫോർച്യൂണറിന്റെ യാത്ര സുഖവും ഗുണനിലവാരവും മെച്ചപ്പെടുത്താൻ കഴിയുന്ന ഒരു സെറ്റ് അപ്പ് അദ്ദേഹം ഈ വീഡിയോയിൽ പങ്കുവെക്കുന്നു.\nടെയിനിൽ നിന്നുള്ള ഒരു അഡാപ്റ്റീവ് സസ്പെൻഷൻ സജ്ജീകരണമാണിത്. ഇത് ഒരു ടെയിൻ EDFC ആക്ടീവ് സസ്പെൻഷനാണ്. EDFC എന്നാൽ ഇലക്ട്രോണിക് ഡാമ്പിംഗ് ഫോർക്ക് കൺട്രോളർ എന്നതിന്റെ ചുരുക്കമാണ്.\nഈ പുതിയ സജ്ജീകരണം ഇൻസ്റ്റാൾ ചെയ്യുന്നതിനായി, പഴയ സസ്പെൻഷനും കോയിലുകളും നീക്കം ചെയ്യുകയും ടെയിനിൽ നിന്ന് കട്ടിയുള്ള കോയിലും സസ്പെൻഷനും ഉപയോഗിച്ച് മാറ്റിസ്ഥാപിക്കുകയും ചെയ്തു.\nഈ സസ്പെൻഷൻ സ്റ്റോക്ക് യൂണിറ്റിൽ നിന്ന് വ്യത്യസ്തമാണ്, കാരണം ഇവ സസ്പെൻഷന്റെ കാഠിന്യത്തെ വാഹനം ഓടുന്നന്ന ഉപരിതലത്തെ ആശ്രയിച്ച് ക്രമീകരിക്കുന്നു. പുതിയ സസ്‌പെൻഷൻ ഫോർച്യൂണറിന്റെ ഗ്രൗണ്ട് ക്ലിയറൻസ് വർധിപ്പിച്ചു, വീഡിയോയിലും ഇത് കാണാം.\nഒരു ദിവസം മുഴുവൻ ഈ പുതിയ സജ്ജീകരണത്തോടെ തങ്ങൾ കാർ ഓടിച്ചുവെന്നും അതിൽ സന്തുഷ്ടരാണെന്നും വ്ലോഗർ പറഞ്ഞു. ക്യാബിനകത്ത് സ്ഥാപിച്ചിരിക്കുന്ന ഒരു കൺട്രോളർ ഉപയോഗിച്ച് സസ്പെൻഷനിൽ മാറ്റങ്ങൾ വരുത്തുന്നു.\nവാഹനത്തിന്റെ ഡാഷ്‌ബോർഡിൽ ഇൻസ്റ്റോൾ ചെയ്‌തിരിക്കുന്ന ജിപിഎസിൽ നിന്ന് കൺട്രോളർ റീഡിംഗുകൾ എടുക്കുന്നു. റോഡിന്റെ അവസ്ഥയെക്കുറിച്ച് ജി‌പി‌എസ് കൺ‌ട്രോളറിലേക്ക് സിഗ്നൽ അയയ്ക്കുകയും സസ്പെൻഷൻ എത്ര മൃദുവായതോ കടുപ്പമുള്ളതോ ആയിരിക്കണമെന്ന് അത് തീരുമാനിക്കുകയും ചെയ്യുന്നു.\nസസ്പെൻഷൻ യഥാർത്ഥത്തിൽ എത്രമാത്രം കടുപ്പമോ മൃദുവോ ആണെന്ന് കൺട്രോളറിലെ മീറ്റർ കാണിക്കുന്നുവെന്ന് വ്ലോഗർ പരാമർശിക്കുന്നു. സംഖ്യ കുറയുമ്പോൾ, സസ്പെൻഷൻ കടുപ്പമുള്ളതാവുന്നു, മീറ്ററിലെ അക്കങ്ങൾ കൂടുതലാണെങ്കിൽ, സസ്‌പെൻ‌ഷൻ മൃദുവാണ്.\nസസ്പെൻഷൻ മാനുവലായി സജ്ജീകരിക്കാനുള്ള ഓപ്ഷൻ കൺട്രോളർ നൽകുന്നു. കൺട്രോളറിന് 20 സസ്പെൻഷൻ ക്രമീകരണം വരെ സേവ് ചെയ്ത് വെക്കാൻ കഴിയും. അഡാപ്റ്റീവ് സസ്പെൻഷനിൽ വ്ലോഗർ വളരെ സന്തുഷ്ടനാണ്. സസ്‌പെൻഷന് മാത്രം 2.25 ലക്ഷം രൂപയാണ് അദ്ദേഹത്തിന് ചെലവായത്.\nഇതുകൂടാതെ, വ്ലോഗർ കാറിൽ അഗ്രസ്സീവ് രൂപം നൽകുന്നതിന് മറ്റ് നിരവധി സൗന്ദര്യവർധക മാറ്റങ്ങൾ വരുത്തി. ഈ വർഷം വിപണിയിൽ അവതരിപ്പിച്ച 2021 ടൊയോട്ട ഫോർച്യൂണർ പെട്രോൾ, ഡീസൽ എഞ്ചിൻ ഓപ്ഷനുകളിൽ ലഭ്യമാണ്.\n2.7 ലിറ്റർ പെട്രോൾ എഞ്ചിനും 2.8 ലിറ്റർ ഡീസൽ എഞ്ചിനും മോഡലിനുണ്ട്. മാനുവൽ, ഓട്ടോമാറ്റിക് ഗിയർബോക്സ് ഓപ്ഷനുകളിൽ പെട്രോൾ, ഡീസൽ എഞ്ചിനുകൾ ലഭ്യമാണ്. 4×4 ഓപ്ഷനുമായി ഡീസൽ മാത്രമേ ലഭ്യമാകൂ. സാധാരണ ഫോർച്യൂണറിന്റെ പ്രീമിയം പതിപ്പായ ലെജൻഡറും ടൊയോട്ട ഇതിനോടൊപ്പം പുറത്തിറക്കി.\nCustomized Toyota Fortuner With Adaptive Suspension Kits. Read in Malayalam.\nStory first published: Tuesday, April 20, 2021, 10:30 [IST]


5 Best Web Browser for Exploring Web on your Android Smartphone, ആന്‍ഡ്രോയ്ഡ് സ്മാര്‍ട്ട്‌ഫോണില് ഉപയോഗിയ്ക്കാന് ടോപ്5വെബ് ബ്രൗസറുകള് - Malayalam Gizbot\nആന്‍ഡ്രോയ്ഡ് സ്മാര്‍ട്ട്‌ഫോണില് ഉപയോഗിയ്ക്കാന് ടോപ്5വെബ് ബ്രൗസറുകള്\n| Updated: Saturday, April 13, 2013, 13:13 [IST]\n

Next »

\nസ്മാര്‍ട്ട്‌ഫോണുകളുടെ വര്‍ദ്ധിച്ച പ്രചാരം ഇന്റര്‍നെറ്റ് ഉപയോഗത്തില് അവയുടെ പങ്ക് പലമടങ്ങാക്കി. ഇന്ന് ലോകത്ത് നല്ല ഒരു പങ്ക് ഇന്റര്‍നെറ്റ് ഉപയോക്താക്കളും സ്മാര്‍ട്ട്‌ഫോണുകളും, ടാബ്ലെറ്റുകളും ഉപയോഗിച്ചാണ് ഇന്റര്‍നെറ്റ് ഉപയോഗിയ്ക്കുന്നത്. ഫേസ്ബുക്ക് പോലെയുള്ള സൈറ്റുകള് യാത്രകള്‍ക്കിടയില് പോലും അനായാസമായി ഉപയോഗിയ്ക്കാം എന്നതാണ് സ്മാര്‍ട്ട്‌ഫോണ് ഇന്റര്‍നെറ്റ് ഉപയോഗത്തെ ഏറെ സ്വീകാര്യമാക്കുന്നത്. ഇന്റര്‍നെറ്റ് ഉപയോഗിയ്ക്കണമെങ്കില് ഒരു ബ്രൗസര് ആവശ്യമാണ്. എച്ച്ടിഎംഎല് വെബ് സൈറ്റുകളെ ദൃശ്യരൂപത്തില് നമ്മള് കാണുന്ന സൈറ്റാക്കുന്നത് ഒരു ബ്രൗസറാണ്. ഇന്‍രര്‍നെറ്റ് ഉപയോഗ വേഗതയുടെ കാര്യത്തിലും ബ്രൗസറിന്റെ പങ്ക് വളരെ വലുതാണ്. കമ്പ്യൂട്ടറിലാണെങ്കില് ഏറ്റവും നല്ല ബ്രൗസര് ഗൂഗിള് ക്രോമാണ്. എന്നാല് ആന്‍ഡ്രോയ്ഡ് ഫോണുകളുടെ കാര്യം വരുമ്പോള് ഒരുപിടി നല്ല ബ്രൗസറുകളുണ്ടു താനും. പലപ്പോഴും ഇന്‍സ്റ്റാള് ചെയ്യുന്ന ബ്രൗസര് ശരിയല്ലാത്തതിനാല് ഫോണ് ഇന്റര്‍നെറ്റ് ഉപയോഗം ദുസ്സഹമാകാറുണ്ട്. ഇന്ന് നിങ്ങളുടെ ആന്‍ഡ്രോയ്ഡ് ഫോണുകളില് ഉപയോഗിയ്ക്കാന് മികച്ച5ബ്രൗസറുകള് പരിചയപ്പെടാം. പേജ് മറിച്ചോളൂ.


Malayalam News (മലയാളം വാർത്ത): Latest Malayalam News, Breaking News | Thekeralapost ലോക്ക്ഡൗണ് നാലാഴ്ച കൂടി നീട്ടിയേക്കും? | The Kerala Post Malayalam News (മലയാളം വാർത്ത): Latest Malayalam News, Breaking News\n09: 12 AM\nലോക്ക്ഡൗണ് നാലാഴ്ച കൂടി നീട്ടിയേക്കും?\nപ്രതിപക്ഷ നേതാക്കളുമായി പ്രധനമന്ത്രി ഇന്ന് വീഡിയോ കോണ്‍ഫറന്‍സ് നടത്തി; ശനിയാഴ്ച സംസ്ഥാന മുഖ്യമന്ത്രിമാരുമായി വീണ്ടും വീഡിയോ കോണ്‍ഫറന്‍സ്; കൊറോണയ്‌ക്കെതിരെയുള്ള പോരാട്ടം രാജ്യത്തെ ഒന്നിപ്പിച്ചുവെന്ന് പ്രധാനമന്ത്രി\nന്യൂദല്‍ഹി: 'കൊവിഡ്-19' വ്യാപനം തടയുന്നതിന്റെ ഭാഗമായി രാജ്യത്ത് ഏര്‍പ്പെടുത്തിയ ലോക്ക്ഡൗണ് ഏപ്രില് 14-ന് ശേഷവും തുടരുമെന്ന് പ്രധാനമന്ത്രി സൂചന നൽകി. നാലാഴ്ചത്തേക്ക് കൂടി നീട്ടാനാണ് ആലോചന. പ്രതിപക്ഷ നേതാക്കളുമായി നടത്തിയ വീഡിയോ കോണ്‍ഫറന്‍സിലാണ് പ്രധാനമന്ത്രി ഇത്തരമൊരു സൂചന നല്‍കിയത്. കൊറോണയ്‌ക്കെതിരെയുള്ള പോരാട്ടം രാജ്യത്തെ ഒന്നിപ്പിച്ചുവെന്നും അത് തുടരേണ്ടതുണ്ടെന്നും യോഗത്തില് പ്രധാനമന്ത്രി പറഞ്ഞു.\nരോഗവ്യാപനവും മരണവും കൂടുന്ന സാഹചര്യത്തിലാണ് ലോക്ക്ഡൗണ് നീട്ടാനുള്ള തീരുമാനം. നിയന്ത്രണങ്ങള് കര്‍ശനമായി തുടരേണ്ടി വരുമെന്ന് പ്രധാനമന്ത്രി സൂചന നല്‍കി. ലോക്ക്ഡൗണ് ഒന്നിച്ച് പിന്‍വലിക്കുന്ന സാഹചര്യം ഉണ്ടാകില്ല. ഘട്ടം ഘട്ടമായിരിക്കും നിയന്ത്രണങ്ങള് നീക്കുക.\nസംസ്ഥാന മുഖ്യമന്ത്രിമാരുമായി ശനിയാഴ്ച രണ്ടാം വട്ട വീഡിയോ കോണ്‍ഫറന്‍സ് നടത്തുന്നുണ്ട്. ഇതിന് ശേഷമായിരിക്കും ഇക്കാര്യത്തില് അന്തിമ തീരുമാനം ഉണ്ടാകുക. ലോക്ക്ഡൗണ് നീട്ടണമെന്നാവശ്യപ്പെട്ട് ഒട്ടേറെ സംസ്ഥാനങ്ങള് കേന്ദ്ര സര്‍ക്കാറിനെ സമീപിച്ചിട്ടുണ്ട്.\nരാഷ്ട്രീയ തീരുമാനം മാത്രം പോരെന്നും വിദഗ്ധരുമായുമായി കൂടിയാലോചന വേണമെന്നും യോഗത്തിൽ പങ്കെടുത്ത പ്രതിനിധികൾ ആവശ്യപ്പെട്ടു. രാജ്യസഭയിലേയും ലോക്സഭയിലേയും വിവിധ കക്ഷികളുടെ പാര്‍ലമെന്ററി പാര്‍ട്ടി നേതാക്കളാണ് ഇന്നത്തെ വീഡിയോ കോണ്‍ഫറന്‍സിൽ പങ്കെടുത്തത്. ആഭ്യന്തര മന്ത്രി അമിത് ഷാ, പ്രതിരോധ മന്ത്രി രാജ്നാഥ് സിങ് എന്നിവരും യോഗത്തില് പങ്കെടുത്തു.\nഅടിസ്ഥാന മേഖലകളിലെ നിയന്ത്രണങ്ങള് ഘട്ടം ഘട്ടമായി പിന്‍വലിച്ച് നിശ്ചലമായ സമ്പദ് വ്യവസ്ഥ ചലിപ്പിക്കാനാണ് കേന്ദ്ര സര്‍ക്കാറിന്റെ തീരുമാനമെന്നാണ് റിപ്പോർട്ടുകൾ.


ഇവനാണ് എന്റെ ലോകം; ഇവനാണ് എനിക്ക് എല്ലാം; ഞങ്ങളുടെ കുഞ്ഞ് രാജകുമാരന് ഇന്ന് ഒന്നാം പിറന്നാൾ; ജൂനിയർ ചീരുവിന് ആശംസകളുമായി ആരാധകരും - Creator Pen\nസമൂഹമാധ്യമങ്ങളേയും ആരാധകരേയും എല്ലാം ഒരുപോലെ വിഷമിപ്പിച്ച വേർപാട് ആയിരുന്നു ചിരഞ്ജീവി സർജയുടെ മരണം. മേഘ്ന ഗർഭിണിയായി ഇരിക്കവേയാണ് അവിചാരിതമായി ചിരഞ്ജീവിയുടെ മരണം സംഭവിച്ചത്. എന്നാലിപ്പോൾ ചീരുവിന്റെ മരണം സൃഷ്ടിച്ച ആഘാതത്തിൽ നിന്നും രക്ഷപ്പെട്ടു വരികയാണ് താരം. ജൂനിയർ ചീരുവിന്റെ വരവാണ് മേഘ്നയെ പഴയ ജീവിതത്തിലേക്ക് തിരികെ കൊണ്ടുവരുന്നത് എന്നു തന്നെ പറയാം.\nവളരെയധികം ഫാൻസ് ഉള്ള ഒരാൾ കൂടിയാണ് ജൂനിയർ ചീരു. അതുകൊണ്ട് തന്നെ തന്റെ കുഞ്ഞിന്റെ വിശേഷങ്ങളൊക്കെ മേഘ്ന സോഷ്യൽ മീഡിയയിൽ പങ്കുവയ്ക്കാറുണ്ട്. മകനാണ് ഇപ്പോൾ തന്റെ ലോകം എന്ന ചിന്താഗതിയാണ് താരത്തിന് ഉള്ളത്. റയാൻ രാജ് സർജ എന്നാണ് മേഘ്ന തൻറെ മകന് പേര് നൽകിയിരിക്കുന്നത്.മകനൊത്തുള്ള ചെറിയ ചെറിയ നിമിഷങ്ങൾ പോലും ആരാധകരുമായി പങ്കുവയ്ക്കാറുള്ള താരം ഇപ്പോൾ തന്റെ ജീവിതത്തിലെ ഏറ്റവും സന്തോഷകരമായ നിമിഷവും സോഷ്യൽ മീഡിയയിലൂടെ ആരാധകരെ അറിയിച്ചിരിക്കുകയാണ്.\nതൻറെ കുട്ടികുറുമ്പന് ഒരായിരം ഉമ്മകൾ വെച്ചുകൊണ്ടാണ് താരം ആ സന്തോഷം മറ്റുള്ളവരിലേക്ക് എത്തിച്ചിരിക്കുന്നത്. ഇന്ന് റയാൻ രാജിന്റെ ഒന്നാം പിറന്നാൾ ആണ്. ഇതിൻറെ ചിത്രമാണ് താരമിപ്പോൾ പോസ്റ്റ് ചെയ്തിരിക്കുന്നത്. ജൂനിയർ ചീരുവിന് ആശംസകളുമായി നിരവധി പേർ ഇതിനോടകം രംഗത്തെത്തിയിട്ടുണ്ട്. മകൻ ജനിച്ചത് മുതൽ ഉള്ള എല്ലാ കാര്യങ്ങളും താരം സോഷ്യൽ മീഡിയയിലൂടെ പങ്കുവയ്ക്കാറുണ്ട്.\nഒക്ടോബർ 22നായിരുന്നു റയാൻ ജനിച്ചത്. അതേ ദിവസം തന്നെയാണ് മേഘ്നയുടെയും ചിരഞ്ജീവി സർജയുടെയും വിവാഹ നിശ്ചയം നടന്നത് എന്ന പ്രത്യേകതയും താര കുടുംബത്തിന് കൂടുതൽ മധുരം നൽകുന്നതാണ്. റയാൻ എന്ന പേര് മേഘ്ന പത്താം മാസത്തിൽ തന്നെ ഇട്ടിരുന്നു എങ്കിലും ഇന്നും എല്ലാവരും റയാനെ വിളിക്കുന്നത് ജൂനിയർ ചീ എന്ന് തന്നെയാണ്. ഈ സന്ദർഭത്തിൽ ആരാധകർ ഏറ്റവും കൂടുതൽ സന്തോഷിക്കുന്ന മറ്റൊരു കാര്യവും ഉണ്ട്. ചീരുവിനായി മേഘ്ന സിനിമയിലേക്ക് വീണ്ടും കടന്നു വരുന്നു എന്നത് തന്നെയാണ്.തങ്ങളുടെ പ്രിയപ്പെട്ട താരത്തിന്റെ രണ്ടാം തിരിച്ചുവരവിനായി കാത്തിരിക്കുകയാണ് ആരാധകർ.


കളളന് വന്ന വഴിയിലൂടെ പോലീസ്, കെഎസ്ആര്‍ടിസി ബസിന്‍റെ ടയര് അടിച്ചുമാറ്റി, സ്വകാര്യ ബസ് ജീവനക്കാർ മണ - Samakalika Malayalam\nകളളന് വന്ന വഴിയിലൂടെ പൊലീസ്, കെഎസ്ആര്‍ടിസി ബസിന്‍റെ ടയര് അടിച്ചുമാറ്റി, സ്വകാര്യ ബസ് ജീവനക്കാർ മണിക്കൂറുകള്‍ക്കകം പിടിയിൽ\nBy സമകാലിക മലയാളം ഡെസ്‌ക് | Published: 03rd January 2020 12:26 PM |\nLast Updated: 03rd January 2020 12:31 PM | A+A A- |\nപത്തനംതിട്ട : നിലയ്ക്കലിലെ ബസ് ഗ്യാരേജില് നിന്ന് കെഎസ്ആര്‍ടിസി ബസിന്‍റെ ടയര് മോഷ്ടിച്ച സ്വകാര്യ ബസ് ജീവനക്കാർ പിടിയിൽ. മോഷ്ടാക്കളെ വടശേരിക്കരയില്‍നിന്നാണ് പൊലീസ് പിടികൂടിയത്. തമിഴ്നാട്ടിലെ രഞ്ജിത് ട്രാവല്‍സിന്‍റെ ബസ് ജീവനക്കാരാണ് പിടിയിലായത്. കളളന് വന്ന വഴിയിലൂടെ പൊലീസ് അങ്ങോട്ടു പോയി, മണിക്കൂറുകള്‍ക്കകം മോഷ്ടാവിനെ നടുറോഡീന്നു പൊക്കുകയായിരുന്നു. മോഷണം നടന്നത് പമ്പയില് പൊലീസ് അന്വേഷണം തുടങ്ങിയത് അങ്ങ് തമിഴ്നാട്ടിലും. നമ്മുടെ പൊലീസ് മാമന് ഒരു ഒന്നൊര സല്യൂട്ട്... എന്ന ഫെയ്സ്ബുക്ക് പോസ്റ്റ് വൈറലായതോടെയാണ് സംഭവം പുറംലോകം അറിയുന്നത്. സംഭവം ഇങ്ങനെ..\nശബരിമല സ്‌പെഷ്യല് സര്‍വീസിനിടെ തൊടുപുഴ ഡിപ്പോയിലെ കെഎസ്ആര്‍ടിസി ബസ് മറ്റൊരു വാഹനവുമായി കൂട്ടിയിടിച്ചു. ആദ്യം പൊലീസ് സ്റ്റേഷനിലും നടപടികള്‍ക്ക് ശേഷം പിന്നീട് നിലയ്ക്കലിലെ ബസ് ഗ്യാരേജിലുമെത്തിച്ചു. ബസിന്‍റെ പിന്‍ടയറുകളുടെ ബോള്‍ട്ടുകള് സമീപത്ത് പാര്‍ക്ക് ചെയ്തിരുന്ന സ്വകാര്യ ടൂറിസ്റ്റ് വാഹനത്തിലെ ഡ്രൈവറും ക്ലീനറും ചേര്‍ന്ന് ഇളക്കാന് ശ്രമിക്കുന്നു. ബോള്‍ട്ടുകള് എല്ലാം ഇളക്കി മാറ്റിയെങ്കിലും ടയറുകള് ഊരിയെടുക്കാന് സാധിച്ചില്ല, തുടര്‍ന്ന് മുന്‍വശത്തെ ടയര് ഊരി മാറ്റി, കരിങ്കല്ലു വെച്ച് ബസ് ഉയര്‍ത്തി നിര്‍ത്തിയ ശേഷം തങ്ങളുടെ വാഹനത്തിലെ പൊട്ടിയ ടയറുകള് ഒറ്റനോട്ടത്തില് വത്യാസം തിരിച്ചറിയാത്ത വിധത്തില് തിരിച്ചിട്ടു. ശേഷം കെഎസ്ആര്‍ടിസി യുടെ ടയറുമായി ഗ്രൗണ്ടില് നിന്നും കള്ളന്മാർ മുങ്ങി.\nസാധാരണ കള്ളന് പോയ വഴിയിലൂടെ പുറകെ പോയാണ് പൊലീസ് പ്രതിയെ പൊക്കുന്നത്. എന്നാല് ഇവിടെ കളളന് വന്ന വഴിയിലൂടെ പൊലീസ് അങ്ങോട്ടു പോയി. മണിക്കൂറുകള്‍ക്കകം മോഷ്ടാവിനെ പൊക്കി. രാവിലെ വാഹനങ്ങള് പരിശോധിക്കാനെത്തിയ മെക്കാനിക്കുകളുടെ സംഘം ടയര് ഊരിമാറ്റിയതായി കണ്ടെത്തി. തുടര്‍ന്ന് മറ്റേതെങ്കിലും ബസിന് മാറി നല്‍കിയതാണൊ എന്നറിയാന് തലേ ദിവസം ഡ്യൂട്ടിയിലുണ്ടായിരുന്ന ജീവനക്കാരെ ബന്ധപ്പെട്ടു. അവരാരും ടയര് മാറ്റിയിട്ടില്ല എന്നറിയിച്ചതോടെ മോഷണമാണെന്ന് ഉറപ്പിച്ചു.മോഷ്ടാവിനെ തേടി ജിവനക്കാര് തലങ്ങും വിലങ്ങുമോടി.\nസംഭവമറിഞ്ഞ് ഡിപ്പോ അധികാരിയും ചാര്‍ജ് മാനും ടയര് ഇന്‍സ്‌പെക്ടറുമൊക്കെ സ്ഥലത്തെത്തി. തലേ ദിവസം ഉച്ചയ്ക്ക് ശേഷം നിലയ്ക്കലില് എത്തിയ തമിഴ്നാട് രജിസ്‌ട്രേഷന് ബസ് മാത്രം പെട്ടെന്ന് കാണാനില്ല എന്ന് കണ്ടെത്തി. തുടര്‍ന്ന് പൊലീസില് പരാതി നല്‍കി. ഓരോ ടയറിനും കെഎസ്ആര്‍ടിസി നടത്തുന്ന കോഡിങ്ങ് രീതി പൊലീസിനോട് വ്യക്തമാക്കി. മറ്റ് പാര്‍ക്കിങ്ങ് മെതാനങ്ങളില് എല്ലാം അന്വേഷിച്ചിട്ടും ഒന്നും കണ്ടെത്താനായതോടെ പൊലീസ് മടങ്ങി. ഒരു തുമ്പും കണ്ടെത്താനാകാതിരുന്നതോടെ പണി പോയി എന്നുറപ്പിച്ച ടയര് ഇന്‍സ്‌പെക്ടറും മറ്റ് ജീവനക്കാരും ഭക്ഷണം പോലും കഴിക്കാനാകാതെ മോഷ്ടാവിനെ തേടി അലഞ്ഞു.\nഎന്നാല്, രാത്രിയില് പൊലീസിന്‍റെ വിളിയെത്തി. കള്ളനെക്കിട്ടി, ടയറുമായി അങ്ങോട്ട് വരുന്നുണ്ട്.. തങ്ങളുടെ ടയറുകള്‍ക്ക് കെഎസ്ആര്‍ടിസി ഇടുന്ന ടയര് കോഡിങ്ങ് സമ്പ്രദായം തന്നെയാണ് മോഷ്ടാക്കളെ കണ്ടെത്താന് പൊലീസിനെയും സഹായിച്ചത്. പക്ഷെ അന്വേഷണം തിരിച്ചായിരുന്നുവെന്ന് മാത്രം. മോഷ്ടിച്ച ടയര് കണ്ടു പിടിക്കുക എന്നത് ദുഷ്‌കരമായതിനാല് മോഷ്ടാക്കള് ബസില് ഘടിപ്പിച്ചിട്ടു പോയ ടയറിന്‍റെ കോഡാണ് പൊലീസ് പരിശോധിച്ചത്. തുടര്‍ന്ന് ടയര് കമ്പനിയില് നടത്തിയ അന്വേഷണത്തില് ആ സിരീസിലെ ടയറുകള് തമിള്‍നാട്ടിലെ തിരുപ്പൂര് ഭാഗത്താണ് നല്‍കിയതെന്ന് വ്യക്തമായി. അവിടെ നിന്നും തിരുപ്പൂരിലെ കമ്പനിയുടെ വിതരണക്കാരന്‍റെ നമ്പരില് ബന്ധപ്പെട്ട് ടയര് വാങ്ങിയത് ആരെന്ന് അന്വേഷിച്ചു. തിരുപ്പൂരിലുള്ള രഞ്ജിത് ട്രാവല്‍സാണ് ടയര് വാങ്ങിയതെന്ന് തിരിച്ചറിഞ്ഞു.\nതുടര്‍ന്ന് ഉടമയെ ബന്ധപ്പെട്ട് കമ്പനിയുടെ ബസുകളില് ഏതെങ്കിലും ശബരിമലയ്ക്ക് പോയിട്ടുണ്ടൊ എന്നന്വേഷിച്ചു.ഉണ്ട് എന്ന മറുപടി ലഭിച്ചതോടെ ഡ്രൈവറുടെ നമ്പര് വാങ്ങിയ ശേഷം ബസ് ചെറിയ ഒരു അപകടത്തില്‍പ്പെട്ടതായി ഉടമയെ അറിയിച്ചു. നമ്പര് സൈബര് സെല്ലിന് കൈമാറിയതോടെ ബസിന്‍റെ ലൊക്കേഷന് ഇപ്പോള് പമ്പ റൂട്ടില് വടശേരിക്കരയാണെന്നും ബസ് നിര്‍ത്തിയിട്ടിരിക്കുകയാണെന്നും മനസിലാക്കി.\nവിവരം വടശേരിക്കര പൊലീസിന് കൈമാറി. നിട്ടുകള്‍ക്കുള്ളില് ബസിന് മുന്‍പില് പൊലീസ്.തീര്‍ത്ഥാടകരെ കാര്യങ്ങള് പറഞ്ഞു മനസിലാക്കിയതോടെ കടയില് കാപ്പി കുടിക്കുകയായിരുന്ന ടയര് കള്ളന്‍മാരെ അവര് തന്നെ കാണിച്ചു കൊടുത്തു. തീര്‍ത്ഥാടകരെ മറ്റൊരു വാഹനത്തില് കയറ്റി അയച്ച ശേഷം മോഷ്ടാക്കളെ പൊലീസ് അറസ്റ്റ് ചെയ്യുകയായിരുന്നു.\nകെഎസ്ആര്‍ടിസി പിടിയില് പൊലീസ് സ്വകാര്യ ബസ് ജീവനക്കാർ ടയര് മോഷ്ടിച്ചു


‘ബാല എന്നോടൊപ്പമുണ്ടാകും, ഞങ്ങൾ പരിപാടി അവതരിപ്പിക്കും’; കണ്ണീരണിയിക്കും സ്റ്റീഫന്റെ വാക്കുകൾ; വിഡിയോ – Truevision News\n‘ബാല എന്നോടൊപ്പമുണ്ടാകും, ഞങ്ങൾ പരിപാടി അവതരിപ്പിക്കും’; കണ്ണീരണിയിക്കും സ്റ്റീഫന്റെ വാക്കുകൾ; വിഡിയോ\nഅനുനിമിഷത്തിലും നമ്മുടെ ഓർമ്മകളിൽ വേദനയായ് പടർന്നു കയറുകയാണ് ബാലഭാസ്കർ. ആ വിയോഗം സമ്മാനിച്ച വേദന, നിമിഷങ്ങളിൽ നിന്നും ദിവസങ്ങളിലേക്ക് വഴിമാറുമ്പോൾ ഏറുന്നതേയുള്ളൂ. പങ്കു വച്ചു പോയ ഈണങ്ങൾ, കൊതിപ്പിക്കുന്ന പ്രണയനിമിഷങ്ങൾ…സൗഹൃദക്കൂട്ടുകൾ… ഓർമ്മകളുടെ ചിറകിലേറാൻ ഏറെ കരുതിവച്ചിരുന്നു ബാലഭാസ്കർ.\nവയലിനിനിലൂടെ ആരാധകരുടെ സിരകളിൽ സംഗീതത്തിന്റെ ലഹരി പടർത്തിയ കലാകാരൻ ബാലഭാസ്കറിന്റെ ഓർമ്മകളെ ഒരിക്കൽ കൂടി സ്വരുക്കൂട്ടുകയാണ് സുഹൃത്തും സംഗീതജ്ഞനുമായ സ്റ്റീഫൻ ദേവസി. ഒരു പരിപാടിക്കായി സൗദിയിലെത്തിയപ്പോഴായിരുന്നു സ്റ്റീഫൻ ബാലയുടെ ഓർമ്മകളെ തിരികെപ്പിടിച്ചത്.\nആദ്യമായാണ് സൗദിയില് പരിപാടി അവതരിപ്പിക്കാൻ എത്തുന്നതെന്ന് പരിപാടിക്ക് മുൻപ് ഫെയ്സ്ബുക്കിൽ ലൈവ് വന്ന സ്റ്റീഫൻ ദേവസി പറഞ്ഞു. ഇവിടെ വരുമ്പോൾ തനിക്കൊപ്പം വേണമെന്ന് ഏറ്റവുമധികം ആഗ്രഹിച്ച സംഗീതജ്ഞനെ താൻ കൂടെക്കൂട്ടിയെന്നും സ്റ്റീഫൻ പറയുന്നു. ബാലഭാസ്കറിനെ ഉദ്ദേശിച്ചായിരുന്നു സ്റ്റീഫന്റെ വാക്കുകൾ. ബാലയുടെ മുഖമുള്ള ടീ ഷർട്ട് ധരിച്ചാണ് സ്റ്റീഫൻ പരിപാടി അവതരിപ്പിച്ചത്.\n‘ബാല ഇന്ന് എന്നോടൊപ്പമുണ്ടാകും. ഞങ്ങളൊരുമിച്ച് സ്റ്റേജിൽ പരിപാടി അവതരിപ്പിക്കും’ എന്ന് പറഞ്ഞാണ് സ്റ്റീഫൻ വിഡിയോ അവസാനിപ്പിച്ചത്.\nLook whom I brought with me to to perform in Saudi ❤❤❤❤. #balabhaskar #balabhaskar_violinist #balabhaskar #indianmusic #keralamusically #musicallykerala\nStephen Devassyさんの投稿 2019年1月11日金曜日


മാലി ദ്വീപിൽ നിന്ന് ചൂടൻ ചിത്രങ്ങളുമായി ശാലി സോയ, ഏറ്റെടുത്ത് സോഷ്യൽ മീഡിയ! - മലയാളം ന്യൂസ് പോർട്ടൽ\nമാലി ദ്വീപിൽ നിന്ന് ചൂടൻ ചിത്രങ്ങളുമായി ശാലി സോയ, ഏറ്റെടുത്ത് സോഷ്യൽ മീഡിയ!\nPosted on December 2, 2020, 12:38 PM\nപ്രേഷകരുടെ പ്രിയ താരങ്ങളിൽ ഒരാളാണ് ശാലിൻ സോയ എന്ന കൊച്ചു സുന്ദരി. ബാലതാരമായി അഭിനയ രംഗത്തേക്ക് എത്തിയ താരം വര്ഷങ്ങളായി അഭിനയ ലോകത്ത് തുടരുന്നുണ്ട്. സിനിമയിലും ടെലിവിഷൻ പാരമ്പരകളിലും ഒരുപോലെ തിളങ്ങാൻ താരത്തിന് കഴിഞ്ഞു. ശാലിൻ ഇതിനോടകം തന്നെ നിരവധി സിനിമകളുടെയും സീരിയലുകളുടെയും ഭാഗമാകാൻ താരത്തിന് കഴിഞ്ഞു. സോഷ്യൽ മീഡിയയിൽ സജീവമായ താരം പങ്കുവെക്കുന്ന ചിത്രങ്ങൾ എല്ലാം വളരെ പെട്ടന്നാണ് സോഷ്യൽ മീഡിയയിൽ ശ്രദ്ധ നേടാറുള്ളത്. ലോക്ക് ഡൗൺ സമയത്തും മറ്റും താരം പങ്കുവെച്ച ചിത്രങ്ങൾ വലിയ രീതിയിൽ ശ്രദ്ധ നേടിയിരുന്നു.\nഇപ്പോഴിതാ താരത്തിന്റെ ഏറ്റവും പുതിയ ചിത്രങ്ങൾ ആണ് സോഷ്യൽ മീഡിയയിൽ ശ്രദ്ധ നേടുന്നത്. മാലി ദ്വീപിൽ നിന്നുള്ള ഏറ്റവും പുതിയ ചിത്രങ്ങൾ ആണ് താരം ഇപ്പോൾ ആരാധകരുമായി പങ്കുവെച്ചിരിക്കുന്നത്. മികച്ച സ്വീകാര്യതയാണ് താരത്തിന്റെ ഏറ്റവും പുതിയ ചിത്രങ്ങൾക്ക് ലഭിച്ചുകൊണ്ടിരിക്കുന്നത്.\nലോക്ക്ഡൗൺ സമയത്ത് തടി കുറച്ച് പുത്തൻ മേക്കോവറിൽ വന്ന താരത്തിന്റെ ചിത്രങ്ങൾ ആരാധകരെ അത്ഭുതപ്പെടുത്തിയിരുന്നു . താരത്തിനുണ്ടായ മേക്കോവർ വാർത്തകളിൽ ഇടം നേടുകയും ചെയ്തിരുന്നു. തന്റെ പുത്തൻ മേക്കോവറിനായി 13 കിലോയോളം ശരീരഭാരമാണ് താരം കുറച്ചത്. കീറ്റോ ഡയറ്റിലൂടെയും കൃത്യമായ വ്യായാമത്തിലൂടെയുമാണ് തനിക്ക് ഇതിനു കഴിഞ്ഞതെന്നും മനസ്സുവെച്ചാൽ ആർക്കും ശരീരഭാരം കുറയ്ക്കാമെന്നും താരം തുറന്നു പറഞ്ഞിരുന്നു.\nഎൽസമ്മഎന്ന ആൺകുട്ടി, റബേക്ക ഉതുപ്പ് കിഴക്കേമല, മല്ലു സിങ്, വിശുദ്ധൻ, ധമാക്ക തുടങ്ങി നിരവധി ഹിറ്റ് ചിത്രങ്ങളിൽ ശാലിൻ സോയ അഭനയിച്ചു. ഇതിൽ ദമാക്കയാണ് ശാലിന്റെതായി ഒരുവിൽ പുറത്തിറങ്ങിയ ചിത്രം.\nലോക്ക് ഡൗൺ വരുന്നതിനു മുൻപ് നിരവധി യാത്രകൾ താരം നടത്തിയിരുന്നു. ഇതിന്റെ ചിത്രങ്ങൾ താരം ആരാധകരുമായി പങ്കുവെക്കാറുമുണ്ട്. എന്നാൽ കോവിഡ് വ്യാപനം രൂക്ഷമായതോടെ വീട്ടിൽ ആയിരുന്ന താരം അതിനു ശേഷം ആദ്യമായി മാലി ദ്വീപിലേക്കാണ് പോകുന്നത്. ഇതിന്റെ ചിത്രങ്ങൾ ആണ് ഇപ്പോൾ പ്രേക്ഷകരും ഏറ്റെടുത്തിരിക്കുന്നത്. നിരവധി പേരാണ് താരത്തിനെ അഭിനന്ദിച്ചുകൊണ്ട് എത്തിയിരിക്കുന്നത്. തടി കുറഞ്ഞപ്പോൾ കൂടുതൽ സുന്ദരി ആയല്ലോ എന്നാണ് കൂടുതൽ പേരും ചോദിച്ചിരിക്കുന്നത്. ഓട്ടോഗ്രാഫ് എന്ന പരമ്പരയിലെ ശാലിന്റെ ദീപാറാണി കഥാപാത്രം ഏറെ ശ്രദ്ധിക്കപ്പെട്ടിരുന്നു. ഈ പരമ്പരയാണ് നടിയുടെ കരിയറില് വഴിത്തിരിവായത്.\n‘വേഗം വീട്ടിലേക്ക് വന്നില്ലെകിൽ’, പേർളിക്ക് ഭീക്ഷണിയുമായി ശ്രീനിഷ്!\nതിരിച്ചുവരവില് ഇങ്ങനുള്ള പ്രകടനങ്ങളാണോ ലക്ഷ്യം? വിമർശകന് മറുപടിയുമായി രസ്ന!